i.  ' 


MONITUM. 


Sacrae  Cleri  Congregationes,  quae  Ecclesiae  disciplinae  vita  sunt  et 
tutamen,  nullatenus  tam  utilem  scopum  assequi  possunt,  nisi  totius  Cleri 
interventu  et  actione  foveantur.  Quapropter,  instantes  Sancti  Caroli  insti- 
tutionibus (Synod.  Diaeces.  II,  JDecr.  XXIV),  declaramus,  interventum  ad 
sacras  Cleri  Congregationes  munus  esse  et  obligationem  omnium  cujuscum- 
que  gradus  sacerdotum  qui  non  sint  legitime  impediti,  et  eorum  potis- 
sime qui  in  animarum  curam  electi  sunt.  Hinc  praesenti  Decreto  decernimus 
ut  deinceps  quicumque  ad  ecclesiastica  beneficia  concurrere  voluerint, 
una  cum  reliquis  de  praxi  documentis,  proferant  etiam  testimonium  a 
Directore  propriae  Congregationis  exaratum,  quo  constet  eos  frequenti 
et  activa  praesentia  sacris  Cleri  Congregationibus  interfuisse. 

Datvm  Mediolani,  die  3 Octobris  1867. 

t alotsius,  Archiepitcopus. 

RESPONSA  AD  QUESTIONES 


PROPOSITAS 


PllO  URBANIS  CONGREGATIONIBUS 

^VIVl^O  X>OlVlIIXI  1873 


Quaestio.  — Titius  testamentum  confecit in  quo  Marcum  haeredem  constituit, 
quem  ad  lectum  suum  accersii,  eique  tradit  chirographum  pro  nonnullis 
dispositionibus  ex  fiducia  implendis.  Annuit  Marcus.  Jam  modo,  Titio  vita 
functo,  Marcus  in  chirographo,  prceter  extera  legata  absolute  facienda, 
alterum  invenit  Aquilino  tradendum,  qui  mentem  testatoris  rescivit,  ac- 
ceptationemque Marci.  Hic  tamen,  cum  in  ipso  chirographo  desiderium 
potius,  quam,  expressam  voluntatem  pro  Aquilino  hisce  verbis  legeret : 
Deprecor  autem  Marcum,  etc.,  renuit  solvere  legatum  hujusmodi.  Id  ne 
jure,  quin  justitiam  commutativam  Icedat  ? 

Responsum.  — Asserendum  quippe.  Etenim  Marcus  annuit  quidem  Titio,  se 
ejusdem  dispositiones  ex  tlducia  habitas  esse  perfecturum,  non  vero  prae- 
ter testatoris  mentem  in  chirographo  expressam;  jam  modo  cum  in  hujus- 
modi documento  duplex  intentionis  ratm  habeatur,  nempe  una  strictae  obli- 
gationis, altera  vero  tantum  commendationis,  inferendum  est,  testatorem 
voluisse  legatum,  quod  Aquilino  inscribitur,  relinqui  arbitrio  haeredis.  Ex 
quo  patet,  et  Aquilinum  nullum  jus  aquisisse,  et  Marcum  nullius  jus  vio- 
lare, si  renuit  solvere,  quod  non  tenetur. 

(I)  Gury  de  Contr.  in  sp.  Cap.  II,  art.  II,  p.  III.  De  Lugo.  de  Testam,  disput.  XXIV,  sect.  IX,  § I. 


Quaestio.  — Cuidam  societati  traditum  fuit  legatum,  quod  tamen  in  illius 
manus  non  venit,  et  id  consulto,  ne  casu,  qui  praevidebatur , amittere- 
tur. Statutum  tamen  erat  in  testamento,  quod  si  societas  hujusmodi  jus 
suum  ad  eam  pecuniam  habendam  ex  auctoritatis  civilis  decreto,  quod 
eamdem  dissolveret , non  aquireret,  ad  Martinum  transiret,  cui  ex  fru- 
ctibus percipiendis  facultas  data  erat  alicujus  pensionis  sociis  nonnullis 
tradendae.  Quod  si  denique  id  assequi  ullo  modo  non  liceret,  omnia  abso- 
lute essent  in  potestate  et  proprietate  ejusdem  societatis  praesidenti,  quin 
ullam  redderet  rationem.  Testatore  defuncto,  Civilis  Potestas  hanc  socie- 
tatem dissolvit.  Huic  facto  innixus  praesidens,  nemini  ullum  verbum  fa- 
ciens de  hujusmodi  legato,  omnia  sibi  addixit,  de  iisque  pro  libito  disposuit. 
Dici  ne  potest,  quod  societas  non  aquis  ierit  jus  ad  legatum ? Ad  quid  te- 
netur hic  praesidens ? Viget  ne  in  sociis  aliquod  strictum  jus  ad  pensionem? 

Responsum.  — Quoad  l.m,  negative,  et  ratio  est  quia  pro  eodem  tempore, 
quo  testator  mortem  obierit,  societas  hujusmodi  ex  testamento  statim 
vocatur  ad  jus;  et  haeres  societatem  protinus  monere  tenetur  de  inscripto 
in  ejus  favorem  legato;  quo  ab  ea  acceptato,  nil  aliud  requiritur,  ut  hu- 
jusmodi jus  ab  ipsamet  societate  aquisitum  dici  possit.  Si  autem  haec  so- 
cietas antequam  hoc  jus,  nulla  sibi  injuria  illata,  potuerit  adipisci,  le- 
galis dissolutionis  decreto  fuerit  perculsa,  tunc  certo  asserendum  eam 
omni  jure  esse  destitutam  cum  id  ex  conditione  in  testamento  posita  om- 
nino pateat.  Quoad  II.m  vel  societas  satis  temporis  habuit  ad  vindicandum 


EX  THEOLOGIA  MORALI. 


I. 


Ii. 


4 


jus  suam,  vel  non;  si  primum,  praesidens  tenetur  hoc  ipsum  societatis  jus 
totis  viribus  tueri ; id  patet  per  se;  si  alterum,  is  certa  quippe  obligatione 
vincitur  hujusmodi  jus  Martino  relinquendi,  ne  rem  sibi  aquirat,  quae  ad 
tertium  pertinet.  Cum  e contra  sibi  omnia  inscio  Martino  addixerit,  huic 
deferenda  res  est,  utrum  velit,  nec  ne,  jure  suo  potiri.  Res  enim  et  jura 
clamant  ad  dominum.  Quod  Ill.m,  cum  directe  socii  ad  pensionem  haud 
vocarentur,  sed  tantum  ad  eam  statuendam  data  fuerit  Martino  facultas, 
qua  ipse  uti,  nec  ne  potuerit,  nequit  dici  socios  strictum  ad  pensionem  jus’ 
aquisisse;  attamen  cum  in  arbitrio  Martini  eamdem  ex  testamento  deter- 
minare, et  statuere  esset  relictum,  s >cii  eam  saltem  aquisierunt  spem,  quae 
quidem  pretio  aestimabilis  est,  quaeque  si  per  aliquem  fraude,  vel  vi  laedi- 
tur, integranda  quippe  ab  eodem  est.  U) 

(1)  Gury  de  Contr.  P.  II,  sect.  I,  cap.  II  art.  II.  p.  V,  § IV.  — Cod.  civili  § 895,  et.  896. 

nr. 

Quaestio.  — Quirinus  executor  testamentarius  a Titio  nominatur,  officiumque 
hujusmodi  acceptat  una  cum  aliis  in  codicillo  a testatore  designatis.  At 
cum  priori  loco  et  tempore  sit  electus,  omnia  exequitur , quin  alios  inter- 
roget; cumque  ad  id  munus  obeundum  multum  temporis  et  laboris  requi- 
ratur, officii  sui  ratione  stipendium  repetit.  Quid  ad  utrumque  ais ? 

Responsum.  — Quoad  I.m,  ratio,  cui  Quirinus  innititur,  ne  alios  interroget 
per  se  infirma  valde  est;  imo  Quirino  ipsi  adversatur,  quia  si  Titius  vo- 
luisset, ut  unus  Quirinus  testamenti  dispositiones  exequeretur,  alios  quippe 
in  codicillo  non  designasset.  Fx  hoc  inferendum  videtur  aliquam  vel  de 
de  solertia,  vel  de  honestate  Quirini  in  mentem  testatoris  suspicionem  ir- 
repsisse, qui  proinde  rei  suae  consuluit  per  aliorum  executorum  designa- 
tionem. Hic  tamen  notandum,  quo  1 si  testator  ita  executores  instituisset, 
ut  quilibet  eorum  in  solidum  rem  agere  possit,  tunc  singulis  sine  aliis  pro- 
cedere fas  erit,  si  de  re  certa  verbum  est;  in  dubiis  enim  omnes  una  si- 
mul convenire  debent,  atque  majori  parti  standum  est.  Quoad  II. m,  licet 
munus  hujusmodi  voluntarium  sit,  et  pietatis  vel  amicitiae  causa  suscipia- 
tur, tamen  aequum,  imo  justum  videtur  aliquod  stipendium  esse  tribuen- 
dum ob  rationes,  quae  hic  afferuntur,  quaeque  lucrum  cessans,  vel  dam- 
num emergens  spectare  videntur.  Id  tamen  a civili  auctoritate  decer- 
nendum est,  ne  executor  et  pars,  et  judex  in  eadem  causa  sit  U). 

(1)  De  Lupo,  de  Testam,  disput.  XXIV  sect.  XVI.  Gury,  de  Contrac.  P.  II.  cap.  II,  art.  II.  Cod. 
civil.  § 910,  et  911. 

IV. 

Quaestio.  — Philippus  ab  amico  suo,  qui  et  ductor  equorum,  et  equos  ad  iter 
agendum  commodat,  equum  ad  tres  dies  petit,  quin  pretium  ullum  ad  id 
constituat.  Jam  modo,  in  itinere,  casu  prorsus  fortuito,  equus  cecidit, 
graviterque  laesus  est.  Amicus  repetit  totius  damni  compensationem ; Phi- 
lippus e contra  id  tantum  tribuit  quod  communiter  in  hujusmodi  commo- 
dati contractibus  quisque  solvit.  Quaeritur:  l.°  qucenam  prcvcfpuce , tum 
commodantis,  tum  commodatarii,  obligationes ; 2.°  cuinam  in  hac  quaestione 
favendum.  '• 

Responsum.  — Quoad  I.m, praecipuae  commodantis  obligationes  hae  sunt:  l.a 
rem  commodatam  non  repetere  vel  ante  tempus  statutum,  vel  antequam 
ea  commodatarius  uti  valeat,  ni  ipsemet  commedans  ex  casu  prosus  impro- 
viso eadem  statim  indigeat;  hoc  enim  aequum  est,  et  rationabile;  alterum 
vero  iniquum,  contraque  rationem,  et  pacta;  2.a  solvere  expensas,  qua; 
urgenti  necessitate  ad  rem  conservandam  factae  fuerint  a commodatario 
qui  non  potuisset  hac  super  re  commodantem  facile  monere ; 3.a  rei  com- 
modatae nota  sibi  vitia  aperire,  quae  in  damnosum  commodatarii  periculum 
verterentur;  secus  enim  esset  causa  injusti  damni.  Praecipuae  vero  commo- 
datarii obligationes  sunt:  1 • restituere  rem  numero,  et  qualitate  eamdem; 
2.*  eadem  uti  ea  tantum  ratione,  ad  quam  concessa  res  fuit,  ni  subire 

velit  pericula;  3*  sarcire  damna  ex  mora  in  restituendo  culpabili  oborta; 
4«  solvere  expensas,  qu®  per  se  necessari®  sunt  ad  usum  rei  commo- 
dat®. Quoad  ll.ra  Philippo  favendum  est;  is  enim  videtur  verum  potius 
contractum  locationis  rei,  quam  commodati,  qui  contractus  per  se  est  gra- 
tuitus, cum  amico  vecturario  iniisse;  quod  si  pretium  non  statuit,  id  re- 
petendum quidem  ab  amicitia  est,  qu®  ab  amico  non  exigit  nisi  id  quod 
aequum  justumque  est,  quodque  proinde  non  requiritur  ut  antea  statuatur. 
Res  tamen  secus  se  haberet,  si  Philippus  alia  saltem  vice  equum  non  lo- 
catum. sed  vere  commodatum  ab  amico  habuisset;  tunc  enim  ex  antece- 
denti facto  interpretari  deberemus  factum  posterius  (*>. 

(1)  Scavini  de  Contract.  Lib.  II,  Tract.  VI,  diss.  IV.  cap.  II.  Voit  de  praecept.  Dec.  de  Contr. 
In  specie,  princip.  III.  Gury  de  Contr.  in  specie  cap.  III.  Cod.  Civ.  Tit.  XVI,  cap.  i,  § 108 
et  seqq. 

V.  ' 

Qu®stio.  — Carolus  ab  America  veniens  in  navim  transtulit  plurimas  sa- 
chari  sarcinas  pro  se,  et  alias  quoque  ab  amico  accepit  in  deposito  Me- 
diolanum transvehendas.  Iter  faciens  ad  insulam  quamdam  appulit,  in 
qua  negotiator  quidam  postulavit,  ut  sibi  nonnulla:  sachari  sarcinae  ven- 
derentur. Cum  autem  Caroli  sacharum  in  imo  navis  fundo  esset,  neque 
sine  maximo  labore  extrahi  inde  posset,  Carolus  aliquas  suo  tamen  no- 
mine sarcinas  vendidit,  quae  amici  sui  erant,  animo  sibi  firmiter  statuens 
amico  tradere  ex  suis  totidem  ejusdem  ponderis,  et  valoris.  At  posita  ma- 
gna oritur  tempestas,  omnisque  merx  naufragio  perit.  Tenetur  ne  Carolus 
ad  restitutionem,  cum  sit  tantum  rei  depositarius? 

Responsum.  — Negative,  et  ratio  est,  quia  Carolus  cum  nullam,  ut  patet,  pro 
hujusmodi  deposito  remuneratiouem  cum  amico  statuerit,  ex  quo  contra- 
ctus est  prorsus  gratuitus;  neque  ad  hoc  onus  sese  sponte  obtulerit,  sed 
tantum,  ut  videtur,  comiter  liberahterque  id  susceperit,  rationabiliter  in 
commutationem  sarcinarum  pr®sumere  potuit  consensum  amici  tum  ex 
nullo  eidem  damno  per  se  obveuturo,  tum  ex  ejusque  grati  auimi  sensn 
aa  rependendam  Carolo  vicem;  tum  denique  ex  ipsius  rei  natura,  ejusdem 
nempe  ponderis,  et  valoris;  hinc  valide,  et  licite  insuum  usum  amici  sar- 
cinas convertit,  suoque  nomine  vendidit,  sibique  tandem  pretium  aquisivit; 
atque  sarcin®,jam  antea  Caroli,  et  postea,  per  commutationem  rationa- 
bili pr®sumptione  factam,  in  amici  dominium  translat®,  domino,  nempe 
amico  periere  U). 

^1)  De  Lugo,  de  Contrac.  Disput.  XXXUI  sect  1,5.  Voit,  de  VII  Decal.  Praecept.  art.  V.  de  Contr. 
8 II.  Princip.  IV.  911.  Scavini  Lib.  II,  Tract.  VI,  dissert.  IV,  cap.  II  de  contract.  Gury,  de 
Contr.  Cap.  IV. 

VI. 

Qu®stio.  — Aquilinus  cum  se  Parisios  conferat  pro  negotiis  suis,  a Marco 
accepit,  tum  mandatum  mercem  pretiosiorem  emendi,  tum  pecuniam  ad 
id  sibi  solutam.  Jam  modo,  suis  in  ea  urbe  relus  expeditis,  mercem  pro 
Marco  emit  apud  amicum  suum,  qui  ex  amicitia  ait  se  minori  valde  pretio 
eidem  rem  vendere.  Aquilinus  ammo  concepit  clanculo  sibi  retinere  eam 
summae  partem,  quam  putat  se  solvere  debuisse,  si  alterum  vendiiorem 
adiisset.  At  in  itinere  eum  aggrediuntur  latrones,  qui  relinquentes  ea  quae 
sunt  Aquilini,  omnia  quae  sunt  Marci  furantur.  Restitit  sunt  iis  Aquilinus, 
sed  frustra;  proindeque  vulneribus  confossus  Mediolanum  reversus,  gra- 
vique  morbo  affectus,  damna  plurima  patitur.  Quaeritur:  ).°  Poterat  ne 
Aquilinus  eam  pecuniae  partem,  de  qua  sermo  est,  sibi  addicere ? 2.°  Te- 
netur ne  ad  restituenda  ea,  quae  <.x  mandato  emit,  et  a latronibus  sunt 
ablata?  3.°  Tenetur  ne  Marcus  aliquid  rependere  pro  damnis,  quae  Aqui- 
linus passus  est? 

Responsum.— Quoad  im  affirmative,  si  res  ita  se  habet,  quia  venditor  in  meram 
Aquilini,  non  vero  Marci  gratiam  imminuit  pretium;  ex  quo  Iit,  ut  Aquilinus, 
summam,  de  qua  sermo  hic  est,  sibi  addicendo,  nullum  Marci  jus  l®dat. 

Dixi,  si  ita  se  res  habet,  quia,  ut  ait  D.  Ligorius,  aliquando  mercatores 
potius  simulant  donare,  quam  donent;  ita  ut  si  dominus  ipse  adiret  pro 
eodem  pretio  rem  obtineret.  Hinc  Aquilinus  si  bona  flde  asserit,  se  favo- 
rem ex  amicitia  esse  consecutum,  non  esset  inquietandus.  Quoad  II. m ne- 
gative, et  ratio  est,  quia  et  Aquilino  baud  tribuenda  est  culpae  rerum  amissio, 
quas  furati  sunt  latrones;  et  ex  notissimo  principio  res  perit  domino,  qui 
Marcus  est.  Quoad  lll.m,  affirmative;  nam  inter  mandantis  obligationes  ea 
adnumeratur,  qua  is  indemnem  praestare  teneatnr  mandatarmm  ratione 
damnorum,  quae,  praecisa  culpabili  imprudentia,  mandati  occasione  passus 
est.  Jam  modo  Aquilinus  id  egit,  quod  in  tali  occasione  ipsemet  Marcus 
fecisset;  nec  videtur  imprudentiae  damnandus  si  latronibus  restitit;  nam 
cum  rem  praesertim  alienam  defenderet,  praesumendum  baud  est  eum  fuisse 
nimis  audacem,  nimisque  caecum  in  defensione;  sed  e contra  satis  ei  pro- 
babilitatis, speique  servandarum  rerum  affulsisse  fi). 

(1)  Gury,  de  Contract.  cap.  V § I,  et  in  Op.  cas.  consc.  de  mandato  num.  I.  D.  Sig.  LIb.  III, 
Tract.  V.  de  VII  Decal.  Praecept.  cap  IU  Dub.  VIII  art.  I de  Contract.  Scavini  Lib.  ll.Tract. 
VI,  Disc.  IV,  cap.  II.  De  Lugo,  disp.  XXVI  de  Empt.  et  vend.  sect.  IX.  Cod.  Civ.  § 1751. 

VII. 

Quaestio.  — Nonnulli , qui  societatem  quamdam  legitime  repraesentant,  man- 
datum ad  quoddam  negotium  peragendum  cuidam  ex  sociis  dederant.  Inter 
hcec  autem  ipsamet  societas  juxta  sua  statuta  alios  designavit , qui  eam 
in  omnibus  repraesentarent,  ejusque  res  gererent,  quique  in  primis  a spe- 
cialiter delegato  rationem  de  re  ab  eo  peracta  petierunt,  et  pro  societatis 
ipsius  bono  mandatum  eidem  collatum  infecto  adhuc  negotio  revocare  ma- 
luerunt. Renuit  ille;  at  instant  repraesentantes.  Cuinam  ratio  ex  justitia 
favet ? 

Responsum.  — Ratio  ex  justitia  iis,  qui  societatem  repraesentant,  procul 
dubio  favet ; cum  enim  inter  modos,  quibus  mandatum  exstinguitur,  prin- 
cipem locum  teneat  ipsius  mandati  revocatio,  quae  ad  libitum  mandantis 
fleri  potest;  cumque  in  casu.de  quo  agimus,  mandans  nonnisi  est  quam  ip- 
samet societas,  haec,  quae  antea  per  suos  repraesentantes  socio  dedit  man- 
datum ad  id  negotium  peragendum,  haec  eadem  per  alios  suos  repraesen- 
tantes ab  eodem  socio  potest  tum  rationem  petere  de  re  peracta,  quod  est 
minus,  tum  et  ipsum  mandatum,  adhuc  negotio  infecto,  revocare,  quod 
majus  est  (■). 

(1)  Scavini,  de  Contract.  Lib.  II  Tract.  vi,  diss.  IV,  cap.  II.  art.  VII.  Gury  de  Contract.  Pari. 
II,  sect.  I,  cap.  V.  Cod.  civ.  Lib.  II,  tit.  XI,  cap.  III.  § 1745-47  ; cap.  IV,  § 175758. 

VIII. 

Quaestio.  — Marcellus,  cum  iter  longius  capessere  debeat,  Satyro  tradit  in 
deposito  quamdam  pictam  tabulam  valde  pretiosam  dicens,  se  eam  esse 
repetiturum , cum  post  mensem  redierit.  Hisce  verbis  innixus  Satyrus, 
ipse  quoque  ad  idem  tempus  ab  urbe  discessit.  Porro  Marcellus  sub  iti- 
neris initio  in  advenam  quemdam  occurrit,  qui  ejus  tabulam  emendi  ma- 
ximo desiderio  flagrat.  Ille  Satyrum  adit,  quo  absente,  magni  lucri  occa- 
sionem amittit.  Neque  id  satis;  nam  hcec  eadem  tabula,  cum  a Satyro 
restituitur,  nescio  quo  casu,  maxima  in  parte,  laesa,  corruptaque  inveni- 
tur. Marcellus  urget,  ut  Satyrus  resarciat  tum  lucrum  amissum,  tum  dam- 
num, quod  tabula  passa  est.  Jure  ne? 

Responsum.  — Quoad  lucrum,  missa  de  ejusdem  quantitate  quaestione,  quae 
a circumstantiis  solvenda  erit,  Marcellus  jure  potitur  illud  repetendi.  Esto 
quidem  illum  dixisse,  se  tabulam  non  esse  repetiturum,  nisi  post  mensem; 
attainen  cum  de  ejusdem  contractus  natura  sit,  eum  ad  nutum  deponentis 
semper  esse  revocabilem,  inferendum  est,  et  tempus,  de  quo  hic  sermo 
est,  non  ita  fuisse  prolatum,  ut  Marcellus  propitiam  vendendi  tabulam  oc- 
casionem, quam  per  eum  mensem  nactus  fuisset,  negligere  voluisset;  et 

Satyrum  obligationem  sumsis.se  praestandi  ea,  quae  de  contractus  natura 
essent.  Neminem  latet  hanc  sententiam  nimis  duram  videri,  cum  sermo 
sit  de  contractu  gratuito,  cumque  bona,  ut  patet,  flde  Satyrus  ab  urbe  di- 
scesserit; ex.  quo  rationabilis  aequitas  suadet  parcendum  esse  Satyro,  eum- 
que  haud  urgendum  ad  compensandum  lucrum  a Marcello  amissum  nisi 
intercedat  judicis  sententia.  Quod  autem  ad  damnum  attinet,  videndum  est, 
utrum  id  ortum  habuerit  a negligentia,  quae  sit  theologice  culpabilis , vel 
tantum  a casu  haud  praeviso,  ac  proinde  fortuito.  Si  I.m  Satyrus  tenetur 
ad  illud  sarciendum,  cum  id  sit  in  depositarii  obligationibus;  si  vero  II.™, 
non  tenetur,  et  id  patet  per  se ; res  enim,  abstractione  facta  a causa  mo- 
rali, vel  imminuitur,  vel  perit  domino  suo  (*). 

(1 ) De  Lugo,  de  Contract.  disput.  XXXIU  sect.  I.  Scavini,  de  Contract.  Lib.  II,  Tract.  VI,  dis- 
sert.  IV,  cap.  II.  Roncaglia,  de  Contract.  Tract.  XIV,  quacst.  IX,  cap.  I,  Cod.  Civ.  s 1860. 

IX. 

Quaestio.  — Carolus  deposuit  apud  Celsum  amicum  suum  summam  pecunia s 
auro  constitutam,  sigilloque  obsignatam.  Jam  modo,  Celsus,  disrupto  si- 
gillo, pecunia  usus  est,  eamque  sibi  in  magnum  lucrum  vertit.  Restitutionis 
autem  tempore  depositarius,  nec  Carolo  aliquid  de  iis  quce  lucratus  est, 
tradit;  et  summam,  quam  ipse  auream  accepit,  vult  in  chartam  pecunia- 
riam restituere  vi  legis  innixus,  quce  eumdem  valorem  huic,  quam  auro 
tribuit,  omnesque  ad  eam  accipiendam  urget,  sibi  addicendo  omne  lucrum 
per  hujusmodi  commutationem  habitum.  Potuit  ne  ex  stricta  justitia  id 
agere  Celsus  ? 

Responsum.  — Multiplex  hic  quaestio  sese  offert,  quae  sigillum,  usum  pe- 
cuniae, lucrum  inde  habitum,  et  denique  restitutionem  respicit.  Quoad  sigil- 
lum Celsus  male  se  gessit  illud  frangendo;  manifesta  enim  ex  facto  erat 
domini  mens  ad  illius  integritatem  servandam.  Id  tamen  esse  per  se  grave 
peccatum,  contra  nonnullos  qui  defendunt,  non  auderem  asserere ; nam  cum 
hujusmodi  depositum  sit  contractus  gratuitus,  hic  videtur  inniti  cuidam 
in  servanda  promissione  fidelitati, quae  sub  gravi  perraro  obligat.  Dixi  per 
se;  cum  vero  hic  pecuniae  hujusmodi  usus  quoque  addatur,  res  difficiliqr 
fit;  nam  si  Celsus, quocumque  tempore,  quo  depositum  requiratur,  certior 
esse  potest,  se  Carolo  ejus  pecuniam  soluturum,  et  tunc  rationabiliter  to- 
toque animo  invitus  dominus  haud  videtur;  si  vero  Celsus  se  solvere  non 
posse  praevidet,  et  tunc  gravi  culpa  afficitur,  quia  graviter  deponentis 
voluntatem  laedit,  obitque  periculum  grave  damnum  eidem  inferendi.  Quoad 
lucrum,  id  omne  quodquod  est,  Celso  tribuitur,  quia  non  rei,  sed  industriae 
fructus  est,  et  dominus  ex  apposito  sigillo  satis  declaravit  se  in  lucrum 
non  intendere.  Denique  ad  restitutionem  quod  attinet,  Celsus  ad  summam 
auro  restituendam  prorsus  tenetur,  nec  eidem  hujusmodi  lege  uti  fas  est, 
quae  onerosos  contractus  potius  quam  gratuitos  respicit,  praesertim  depo- 
situm, cujus  natura  obligat  ad  restituendam  eamdem  specie,  immo  et  in  in- 
dividuo, rem,  quae  tradita  fuit;  et  id  potiori  ratione,  in  casu  de  quo  agitur; 
quia  pecunia  sigillo  obsignata  erat;  ex  quo  rectius  loqueretur  qui  dice- 
ret potius  restituendum  integrum  involucrum,  quam  traditam  pecuniam  (*). 

(1)  Scavini,  de  Contract.  Lib  II,  Tract.  VI,  diss.  IV,  cap.  II.  Roncaglia  de  Contract.  Trac.  XIV, 
quaest.  VIII,  cap.  II.  De  Lugo,  de  Contract.  disput,  XXXIII,  sect.  I,  3.  Cod.  civil.  §§  1846-47 
48-52. 

X. 

Quaestio.  — Anselmus  precibus  Martini  annuit  ut  in  muro  divisorio  fene- 
stram aperiat,  sed  id  tantum  precarii  nomine.  Martinus  statim  hac  utitur 
gratia,  quce  ob  etiam  expensas  ab  eo  factas,  magnum  lucrum  ei  affert. 
Jam  modo  finge , vel  Anselmum  graviter  pati  concessionem  factam,  et  con- 
tinuo eam  revocare;  vel  eumdem  paucis  diebus  post  a precarii  contractu 
domum  suam  vendidisse,  emptoremque  nolle  precarium  confirmare ; vel 

denique  Anselmum  mortem  subito  obiisse,  ejusque  filium,  qui  hceres  est, 
nullo  modo  ferre  concessionem  patris.  Quid  ad  hcec  respondes,  cum  Mar- 
tinus  damna  sibi  obvenientia  objiciat ? 

Responsum.  — Quoad  I.m  verum  quidem  est  ea,  quae  precario  permittuntur 
ad  usum,  tempusque  non  concedi  determinatum,  sed  liberum  esse  conce- 
denti rem,  vel  jus  precario  traditum  ad  ejus  libitum  repetere,  vel  revo- 
care; attamen  valida  satis  ea  ratio  videtur,  qua,  si  res  precario  concessa 
statim  sine  necessitate  revocetur,  id  haberi  posset  veluti  dolus,  cujus  ex- 
ceptio recte  opponeretur.  Precarium  enim  concedentis  liberalitatem,  et  be- 
neficium implicat,  quod  nullatenus  habetur,  si  pro  eodem  fere  tempore, 
quo  res,  aut  jus  precario  datum  absque  necessitate  sustollitur;  imo  idi- 
psum  precarium  in  casu,  de  quo  agitur,  suam  exuisset  naturam,  cum  non 
commodum,  sed  damnum  per  expensas  inutiliter  factas  peperisset.  Quoad 
ILm  jure  suo  precarium  revocando  emptor  utitur,  qui  domum  emendo, 
nulla  servitute  a venditore  imposita,  dominus  ejus  absolute  liber  fit.  Quoad 
III. hujusmodi  filius  ipse  quoque  utitur  jure  suo,  quando  precarium  re- 
vocat, quia  personalis  obligatio,  qua  pater,  ne  dolo,  ut  vidimus,  afficeretur, 
aeque  tenebatur,  patre  cessante,  et  ipsa  cessat,  cum  filius  nec  doli  reus 
ipsemet  videatur,  nec  patris  sui  obligationes  mere  personales  subire  te- 
neatur (Q. 

(1)  Roncaglia  de  Contract.  Tract.  XIV,  qusest.  VHI  cap.  I.  De  Lugo,  disput.  XXXIII,  de  Con- 
Iract.  sect.  II.  D.  Lig.  Lib.  III,  Tract.  V de  VII  Decal.  Prsecept.  cap.  III,  Dub.  V de  Contract. 

XI. ' 

Quaestio.  — Fridericus , qui  negotiator  est,  mutuum  pecuniae  petit  a Cri- 
spino,  qui  et  dives  satis  est,  et  auctarium  paciscitur  septem  pro  centum 
praeter  hypothecam.  Quaeritur : l.°  utrum  mutui  contractus  ex  natura  sua 
sit  gratuitus;  2.°  utrum  Fridericus  hunc  contractum  inire  possit,  et  Cri- 
spinus  salva  justitia  hujusmodi  auctarium  retinere,  rationi  innixus,  quia 
lex  civilis  id  non  prohibet. 

Responsum.  — Ad  I affirmative.  Id  tum  ex  utroque  jure  divino,  veteri  nem- 
pe et  novo;  tum  ex  jure  ecclesiastico,  ubi  inter  caeteros  Clemens  V in 
'generali  Concilio  Viennensi  contrariam  sententiam  veluti  haereticam  habere 
videtur;  tum  ex  communi  Theologorum  consensu  firmatur.  Vera  autem  et 
intima  ratio  est,  quia  in  omnibus  contractibus,  in  quibus  res,  quae  acci- 
pitur, reddenda  eadem  est,  nil  supra  id,  quod  ipsamet  res  est,  exigi  potest, 
quia  plus  exigeretur,  quam  datum  fuerit,  quod  injustitiam  manifeste  sa- 
pit.  Jam  modo  verum  quidem  est,  quod  in  mutuo  pecunia,  quae  traditur, 
eadem  quippe  in  individuo,  ne  idem  mutuum  inutile,  imo  onerosum  evadat, 
non  redditur,  sed  tantum  in  specie;  attamen,  cum  id  ne  in  minimo  qui- 
dem ejusdem  pecuniae  valorem  mutet,  cumque  pro  tempore,  quo  mutuum 
perdurat,  mutuatarii  interveniat  promissio,  quae  numeratae  pecuniae  aequi- 
valet,  iniquum  per  se,  injustumque  pro  nudo  mutuatae  pecuniae  titulo  usu- 
ram exigere  satis  superque  patet.  Ad  II. m si  sermo  est  de  Friderico  affir- 
mandum probabiliter  puto,  quia  hic  ad  hujusmodi  mutuum  pro  suis  ne- 
gotiis coactus  videtur,  atque  hinc  causam  satis  validam  habere,  ut  ab  al- 
terius peccati  cooperatione  excusetur,  quae  passiva  tantum  et  materialis 
est.  Si  autem  sermo  est  de  Crispino,  negative,  quia  data  hypotheca,  ti- 
tulus de  sortis  periculo,  quo  fas  esset  auctarium  augere,  prorsus  sustol- 
litur; quod  si  legi  civili,  ut  ait,  innititur,  quae  id  non  pronibet,  rejicien- 
dum quippe  argumentum  est,  quia  lex  taxam  mutui,  quantum  ex  se  est, 
non  decernendo,  rem  omnem  reliquit  uniuscujusque  conscentiae,  quae  in 
casu  regulam  a naturali  jure,  et  ab  ecclesia  petere  debet;  idque  ex  eo 
quoque  patet,  quod  lex  ipsa  civilis,  quando  taxa  non  sit  jure  privato  de- 
terminata, quinque  pro  centum  decreverit,  et  sex,  quando  ageretur  de  com- 
mercio; ex  quo  satis  videtur  tum  spiritus  legis,  tum  legislatoris  mens  (*). 

(i)  Tapparelli,  saggio  teoret.  sui  D.  N.  dissert.  IV,  C.  IV.  Scavini,  de  Contract.  Lib.  II.  Tract. 
VI,  cap.  II.  De  Lugo,  de  Mutuo  et  usura,  disp.  XXV,  sect.  XI,  § I.  Roncaglia,  Tract.  XIV 
de  Contract.  quaiBt.  III,  cap.  V.  Frassinetti,  dei  Vll  Prec.  dei  Decal.  Tratt.  X.  Cod.  civ.  S 1831. 

XII. 

I 

Quaestio.  — Modestus  a suo  Confessorio  sciscitatur , utrum'  retinere  possit 
auctarium  a lege  pro  commercio  statutum , quod  ipse  conscientia  sua  re- 
luctante, malaque  fide  accepit  a quodam  negotiatore,  qui  in  strictiori  for- 
tuna versabatur.  Confessorius,  habita  ratione  de  numerosa  Modesti  fa- 
miliali consilium  dedit  se  posse  auctarium  repetere,  sed  tamen  ad  restituen - 
teneri , quod  jam  acceperat,  quia  possessio,  mala  fide  incoepta,  injusta  eva- 
dit. Quid  ais  de  utroque  hujus  confessarii  consilio,  rationumque  momen 
tis  ab  eo  adductis? 

Responsum.  — Ad  I.ra  prudens,  justumque  consilium  ex  se  est , non  vero  ex 
ratione  a confessario  adducta,  quae  inter  titulos  exigendi  taxam  non  re- 
censetur, quaeque  in  casu  a strictiori  negotiatoris  fortuna  elideretur.  Dixi 
ex  se,  quia  civilis  lex  et  validus,  et  satis  firmus  titulus  est  ad  exigendum 
auctarium,  quod  est  veluti  praemium  ab  ea  propositum  ad  fovendum  com- 
mercium, cui  per  aequa  media  consulere  tenetur.  Ad  II.m  consilium  inju- 
stum quippe  est,  quia  inducit  in  Modesto  restituendi  obligationem,  quam 
ipse  non  habet;  licet  enim  mala  flde  acceperit  auctarium,  peccavit  quidem 
graviter  putans  ex  erronea  conscientia  jus  alterius  laedere,  non  vero  ju- 
stitiam reapse  violavit;  error  enim  mentis  non  facit,  ut  jus  laedatur,  si 
revera  non  laeditur  ('). 

(1)  Gury  de  Contract.  cap.  vi  de  mutuo,  art.  V.  Tappar.  saggio  di  D.  N.  dissert.  IV  c.  IV 
Scavini,  de  Contract.  Lib.  11,  Tract.  vi,  dis.  IV,  cap.  II,  et  iu  adnot.  sub  litt.  z. 

XIII. 

Quaestio.  — Aquilinus  mutuum  dedit  Carolo  quinque  millia  aureos.  Ante- 
quam restitutionis  tempus  contingeret,  lata  lex  est  de  obbligatione  omnibus 
facta  chartam  pecuniariam  accipiendi  pro  argento,  vel  auro.  Jam  modo 
Carolus  legis  favore  continuo  utitur,  statimque  commutato  in  chartam 
hujusmodi  auro,  sibique  lucro  addicto,  summam  nominalem,  ut  ajunt,  red- 
dit. Aquilinus  renuit,  repetitque , ut  saltem  in  suo  damno  a Carolo  re- 
sarciatur. Potest  ne  Carolus,  tempore  quo  vult,  acceptum  mutuum  resti- 
tuere; et  tenetur  ne  ad  talia  damna  resarcienda ? 

Responsum.  — Quoad  I.™  negative,  quia  cum  tempus  restitutionis  statutum 
jam  antea  sit,  in  pactumque  ejusdem  contractus  inductum,  Carolus  inju- 
stus fieret,  si  ante  idem  tempus  sortem  restituere  vellet.  Quoad  II. m item 
negative,  et  ratio  est,  quia  cum  in  hujusmodi  contractu  nulla  adjecta  fue- 
rit conditio,  quae  vel  excluderet  quamcumqne  pecuniae  surrugationem  ex 
lege  quoque  indictam;  cumque  debitor  in  eodem  contractu  ineundo  facul- 
tati, quae  a lege  in  posterum  eidem  concederetur,  haud  renuntiaverit,  Ca- 
rolus per  se  justitiam  commutativam  laedere  non  videtur.  Reddit  enim 
quod  accepit;  nam  cum  pecuniae  valorem  civilis  praesertim  auctoritas  mo- 
deretur, haec,  quae  aurum  tanti  aestimat,  eamdem  chartae  aestimationem  tri- 
buit. Qui  autem  velit  se  eidem  legis  dispositioni  subducere,  id  expresse 
in  contractu  significare,  et  animadvertere  debet;  ex  quo  consequitur,  quod 
si  contrahentes  teneantur  obsequi  legi  chartam  pro  auro  jubenti  ad  pu- 
blicum bonum  accipere,  lex  ipsa,  cujus  est  justitiam  tueri,  expressa  pacta 
defendet  (D. 

<U.  Voit  de  Praec.  decal.  de  mutuo,  et  usur.  Priac.  X.  Scavini,  de  Contract.  Lib.  II,  Tract.  VI, 
diss.  IV,  cap.  II,  473.  Ex  act.  S.  Sed.  vol.  VII  respons.  Epis.  Comens,  dat.  a S.  apost.  Poe- 
nitent. 

XIV. 

Quaestio.  — Theodolus  mutuum  suo  colono  praestat,  auctarium  justa  aequi- 
tatem statuens;  insuper  addit,  ut  cum  se  praebeat  ad  officium  fidejussoris 
subeundum  in  aliquo  contractu,  pro  colono , is  tantum  eidem  rependat; 

vult  imo,  ut  colonus  debitis  suis  erga  eum  satisfaciat,  et  cum  villam  ipse 
petit,  ut  omnibus  fungatur  officiis  quce  domesticorum  sunt.  Hcec  omnia 
potest  ne  Theodolus  repetere,  quin  injustus  dici  possit ? 

Responsum.  — Theodolus  ad  I.m  id  statuere  potest';  integra  enim  aequitate 
ut  patet,  eo  magis  justitia  servatur.  Ad  II. m haud  usura  culpandus  vide- 
tur, quia  communiter  docent  Theologi  aliquid  ad  fidejussionem  praestan- 
dam accipi  posse,  quando  id  periculum  offerat;  quod  cum  sermo  sit  de 
colono,  prorsus  abesse  nequit;  ex  quo  fit,  ut  remuneratio,  si  aequa,  et  ju- 
sta sit  dicenda,  periculo  respondere  debeat.  Ad  Ill.m,  nempe  ad  debita  sol- 
venda. injustus  non  est  habendus,  quia  non  exigit  nisi  id,  quod  sibi  jam 
debetur.  Ad  IV.m  denique  peccaret  contra  justitiam;  officia  enim,  quae  co- 
lono imponit,  pretio  aestimanda  sunt,  quo  injuste  colonum  fraudaret  (■). 

(1)  De  Lugo,  de  Contr.  disput.  XXV,  sect.  V Roncaglia  Tract.  XIV  de  Contr.  quaest.  III,  cap. 
III.  Scavini  de  Contr.  ut  sup.  485.  La  Croix  de  usur.  Lib.  111  Part.  II. 

XV. 

Quaestio.  — Sophronius  assecurationis  a grandine  cum  aliqua  societate  ad 
id  instituta  init  contractum  de  frumento  suo.  Jam  modo  contigit,  ut  aliquo 
morbo  frumentum  afficeretur,  ita  ut  vel  nihil,  vel  fere  nihil  colligendum 
esset.  Attamen  prius  quam  secandi  tempus  advenerit  grando  magna  omnia 
destruxit.  Quid  juris  in  Sophronio  erga  societatem,  atque  liinc  quaeritur, 
utrum  societas  possit  se  a sarciendis  damnis  hujusmodi  subducere  huic 
innixa  rationi,  quia  proprie  frumentum,  non  a grandine,  sed  a morbo 
absumptum  jam  fuerat. 

Responsum.  — In  Sophronio  erga  societatem  id  juris  viget,  quod  damno  re- 
spondet frumento  a grandine  illato;  hinc  societas  eam  illi  compensationem 
rependere  tenetur,  quam  damna  non  morbi,  sed  grandinis  causa  requirunt; 
et  ratio  est,  quia  objectum  finale  assecurationis  id  fuit,  ut  frumentum  a 
grandine  quidem,  non  vero  a quocumque  morbo  cautius  esset.  (0 

(1)  Bouvier  deContr.  cap.  V.  art.  I,  Theologi  perpend.  hujusm.  contr.  tum  definit,  tum  condit. 

XVI. 

Quaestio.  — Alexander,  qui,  licet  pauper,  tamen  spem  rationabilem  habens 
se  lucrum  magnum  esse  aquisiturum,  ad  officinam  merce  satis  refertam 
aperiendam,  a Marco,  qui  natura  timidus  est  et  meticulosus , mutuum 
pecuniae  petit.  Marcus  vel  negat  mutuum,  vel  requirit  taxam,  quce  ratione 
a sortis  periculo  petita,  eam  excedit  quce  communiter  requiritur.  Quid  de 
Marco,  nempe  utrum  ex  natura  sua  ad  timorem  prona,  et  ex  supposito 
periculo  id  repetere  possit. 

Responsum.  — Quoad  I.m  nempe,  quod  Marcus  taxam  exigat,  quae  commu- 
nem excedit  ratione  ducta  a natura  sua  ad  timorem  prona,  et  meticulosa 
licet  prima  fronte  hujusmodi  titulus  videatur  inanis,  et  pro  nihilo  haben- 
dus, tamen  vi  sua  non  caret;  et  ratio  est,  quia  etsi  hoc  periculum  mu- 
tuantis animo  apprehensum  ex  mutuo  non  oriatur,  nec  proinde  idem  mu- 
tuum sit  hujnsce  periculi  causa;  tamen  negari  nequit,  quod  ratio  exi- 
gendi aliquod  propter  periculum  sit,  quia  mutuans  hic  et  nunc  mutuare 
non  potest,  quin  subeat  illam  molestiam,  et  timorem;  parumque  videtur 
referre,  quod  res  ipsa,  vel  mutuantis  indoles,  ejusque  dispositio,  talem  mo- 
lestiam afferat.  Etenim  pro  iis,  quae  passurus  sum  animo  ad  aliquod  agen- 
dum, pretium  exigere,  injustum  esse  non  auderem  asserere.  Quoad  ll.m, 
cum  periculum  vel  maximum,  atque  extraordinarium  esse  possit,  contra 
justitiam  non  est  exigere  pro  illo  subeundo  taxam,  quae  communem  ex- 
cedit; communis  enim  commune  periculum  respicit;  sacra  autem  Congre- 
gatio Cardinalium  censuit  sub  Innocentio  X,  qui  responsum  approbavit, 
habendam  esse  rationem  qualitatis  periculi,  ejusdemque  probabilitatis,  ser* 
vandamque  inter  periculum,  et  id,  quod  accipitur,  proportionem  (*). 

®1)  De  I.ugo  disput.  XXV,  sect.  VI,  81,  85  de  contr.  Gury  de  Contr.  cap.  VI,  art.  Iirglll.Bou- 
vier  de  contr.  in  spec.  cap.  VIII. 

XV1F. 

Quaestio. — Fridericus  unam  census  actionem  illius  institutionis  acquirit, 
quce  vulgo  dicitur:  Banca  Nazionale,  quatitor  millia  argenteos  solvendo, 
cum  sub  ejus  fundationis  initio  illius  valor  erat  tantum  mille.  Quaeritur 
l.°  utrum  venditor  usurarius  dici  possit;  2.°  quid  ais  de  iis  qui  falsum 
rumorem  alicujus  motus  politici  in  vulgum  consulto  injiciunt,  ut  vel  cre- 
scant, vel  pretio  minuantur  hujusmodi  actiones?  Possunt  ne  uti  hoc  falso 
rumore?  quid  vero  de  iis  qui  eodem,  nescientes,  usi  sunt? 

Responsum.  — Ad  l.m  negative;  et  ratio  est,  quia  hujusmodi  census  actio- 
nes ubique  venduntur,  et  emuntur  tamquam  merces  ordinariae,  earumque 
pretium  vel  augetur,  vel  minuitur  secundum  circumstantias,  et  prout  ho- 
mines majus  vel  minus  communiter  judicant  istis  in  censibus  existere 
periculum,  quod  procul  dubio,  publicare  non  satis  firma,  nec  ordinis  fn- 
nixa  principiis  adesse  potest,  uti  in  praesens  videre  est.  Ad  Il.m , hujus- 
modi falsi  rumoris  auctores,  et  injuste  se  habent  erga  societatem,  dam- 
naque per  se  tenerentur  sarcire  iis.  qui  ea  subeunt,  quippe  qui  per  suam 
fraudem  sunt  vera,  efficax,  injustaque  damnorum  causa;  ex  quo  patet  eos 
nullo  modo  posse  hocce  falso  rumore  uti,  cum  re  aliena  illicite , et  injuste 
ditiores  fierent.  Cseteri  autem,  qui  bona  prorsus  fide  usi  sunt,  inquietandi 
non  videntur,  cum  ii  hujusmodi  actiones  eo,  quo  communiter  vendebantur 
pretio,  emerunt;  secus  enim  commercium  in  dubiis  semper  versaretur,  et 
valde  impediretur,  si  quisque  emptor  de  publica  circa  rerum  pretia  opi- 
nione incertus,  ac  proinde  restitutioni  obnoxius  frequenter  esse  deberet  ('). 

(1)  Bowier  de  contr.  cap.  IX.  art.  !;  de  Ju=t.  et  Jur.  Part.  II,  qmest.  II.  Yoit.  de  Praec.  decal. 
§ IV  ad  quaesit.  II.  Gury  de  coutrac.  cap.  V.  de  Censu. 

XVIII. 

Quaestio.  — Eugenius,  qui  medicus  est,  cum  sciat  amicum  suum  Stephanum, 
quamvis  valetudine  bene  habentem,  tamen  secreto  morbo  laborare , citiusque 
mortem  obiturum,  init  cum  eo  contractum  vitalitium,  ei  statuens  ob  eam 
rationem  censum  satis  amplum.  Finge  jam,  vel  Stephanum  reapse  vita 
cessisse,  atque  hinc  Eugenium  ingenti  summa  potitum  esse;  vel  e contra 
Stephanum  manifeste  ita  convaluisse , ut  spes  ei  fulgeat  ad  tardam  usque 
senectutem  perveniendi , quo  in  casu  Eugenius  vult  aut  rescindere  con- 
tractum, quippe  qui  statuerit  censum  ultra  aequitatem,  aut  saltem  censum 
ipsum  minuere.  Quid  stricti  juris  in  Eugenio  esse  potest? 

Responsum.  — Vitalitii  contractus  ex  iis  est,  qui  aleatorii  dicuntur;  ii  autem 
requirunt,  ut  liciti,  justique  sint,  ut  aequalitas,  bonaque  fides  utrimque 
serventur.  Jam  modo,  cum  ad  id  assequendum  ratio  habenda  sit  variarum 
circumstantiarum,  astatis  nempe,  valetudinis  officiique  personae  in  cujus 
caput  census  constituitur,  Eugenius  non  poterat,  salva  justitia,  hujusmodi 
contractum  cum  Stephano  inire;  ex  sua  enim  parte  neque  bona  fides,  ne- 
que aequalitas  aderat,  cum  eventum,  qui  alteri  fortuitus,  et  dubius  pro- 
inde habebatur,  ipsi  per  scientiam  uti  effectus  ex  causa,  et  certus  erat. 
Licet  autem  censum  satis  amplum  statuerit,  hic  profecto  non  responde- 
bat ingenti  summae,  qua  firmissima  animi  certitudine  potiturus  erat.  Hi- 
sce positis  consequitur  eumdem  Eugenium,  si  Stephanus  mortem  revera 
obiit,  universam  ejus  substantiam  haud  posse  adipisci,  ac  sibi  retinere; 
nec  jus  ad  rescindendum  contractum  habere  si  Stephanus  convaluerit , 
cum  bona  quidem  fides  huic  faveat;  ille  autem  suae  fraudis,  quae  ut  com- 
muniter ajunt,  auctori  suo  numquam  prodesse  debet,  damna  sibi  imputet  (>). 

(1)  Bouvier  de  contr.  cap.  IX,  ad  quaesit.  VI.  Scavini  de  Contr.  Lib.  II,  Tract,  VI,  diss.  IV,  cap. 
H,  Cod.  civ.  § 1798. 


RESPONSA  AD  QUESTIONES 

PROPOSITAS  PRO  URBANIS  CONGREGATIONIBUS 

ANNO  DOMINI  1873 


Ex  Sacra,  Liturgia 


QILESTIO  I. 

Cum  non  omnes  Ecclesiae  possint  de  facili  consecrari , sed  soleant  tantum 
benedici;  quaeritur: 

1. °  Quid  sibi  velit  verbum  Benedicere,  et  quonam  in  sensu  hoc 

verbum  sit  accipiendum  quando  agatur  de  Liturgia. 

2. °  Quid  et  quotuplex  sit  Benedictio. 

3. °  Quid  requiratur  ad  rectam  Ecclesiae  Benedictionem. 


A.d  Primum  Quid  sibi  velit  verbum  Benedicere,  et  quonam  in  sensu 

HOC  VERBUM  SIT  ACCIPIENDUM  QUANDO  AGITUR  DE  LlTURGIA? 

Bifariae  huic  quaestioni  duplex  debetur  responsum.  Sit  ergo. 

i.°  Quid  sibi  velit  verbum  Benedicere? 

Si  verbum  Benedicere  consideretur  tamquam  complexio  duarum  dictionum, 
Bene  et  dicere,  unicam  babet  significationem,  et  est  loqui  scienter , perite, 
ornate,  apposite,  etc., juxta  illud  Ciceronis:  Philosophia  mater  est  omnium 
bene  dictorum  ,beneque  factorum.  Si  vero  sumatur,  uti  generice  sumi  debet, 
tamquam  una  dictio  et  una  vox,  septem  habet  significationes  juxta  interpreta- 
tionem quam  patitur  diversus  sermonis  contextus.  Sumi  enim  potest: 

1°  Pro  benefacere,  idest  agere  juxta  rationem  et  juxta  legem,  tam  circa 
Deum  et  homines,  quam  circa  se.  Exemplum  habemus  in  Proverbiis  (11,  25): 
Anima  quae  benedicit  impinguabitur,  et  qui  inebriat  ipse  quoque  inebriabitur. 

2 . •  Pro  maledicere,  per  autiphrasim:  De  falsis  accusatoribus  innocentissimi 
Naboth  pro  vinea  Achabo  denegata,  legitur  in  lib.  III.  Regum  (21,  13):  Be- 
nedixit Naboth  Deum  et  Regem;  quamobrem  eduxerunt  eum  extra  civitatem, 
et  lapidibus  interfecerunt.  Satan,  et  lobi  uxor  eodem  stylo;  ille  ad  Deum  de 
lobo:  Nisi  in  faciem  benedixerit  tibi  — Videbis  quod  in  faciem  benedicat  tibi : 
(Iob.  1.  2.  5.  11.)  Haec,  ad  sanctum  conjugem:  Benedic  Deo,  et  morere;  (Iob. 
2.  9.)  idest,  maledicet  tibi;  nondum  ne  Deo  maledicis  qui  jam  es  monens? 

3. °  Pro  gratum  animum  alicui  ostendere:  Job,  ad  propriam  tuendam  in- 
nocentiam, dixit  de  paupere  cujus  occurrerat  necessitatibus:  Si  non  bene- 
dixerunt mihi  latera  ejus,  et  de  velleribus  ovium  mearum  calefactus  est. 

4. p  Pro  dona  et  munera  elargiri:  Axa  filia  Caleb,  nupta  Oihonieli,  dotis 
augmentum  a patre  impetrando,  dixit:  Da  mihi  benedictionem:  terram  au- 
stralem dedisti  mihi,  junge  et  irriguam  (Ios.  15.  19.)  Iacob  ad  fratrem  Esau, 
cum  greges  proprios  ei  oflerret,  ita  rogabat:  Suscipe  benedictionem  quam  at- 
tuli tibi  (Gen.  33.  11.)  Abigail  commestibdia  offerens  irascenti  David,  dixit: 
Suscipe  benedictionem  hanc  quam  attulit  ancilla  tua  (1.  Reg.  25.)  Naaman, 
sanatus  et  munera  Euseo  offerens,  inquit  Obsecro  ut  accipias  benedictionem 
a servo  tuo  (IV  Reg.  5.  15.)  Ita  dici  solet,  Deum  nos  benedicere,  cum  nobis  sua 
dona  concedit.  Deus  enim  Abrahamo  promittendo  divitias  multas,  dixit : 
Faciam  te  in  gentem  magnam,  et  benedicam  tibi. 

5. °  Pro  laudare  et  commendare:  Cum  enim  profitemur  Deum  benedicere, 
intendimus  ejus  laudes  recitare,  ejus  praerogativas  extollere.  Benedicam 

Dominum  in  omni  tempore;  semper  laus  ejus  in  ore  meo  (Ps.  33).  Benedicite 
omnia  opera  Domini  Domino Laudate  et  superexaltate  eum  in  serrula  (Da- 
niel.  3.  37).  Genitori , Genitoque;  salus,  honor,  virtus  quoque;  sit  et  benedictio 
(Hym.  Pange  lingua). 

6. q  Pro  bona  et  prospera  alicui  precari  et  fausta  ominari:  Hinc  se- 
nescens Isaac  dixit  Esau  filio  suo:  Sume  arma;  et  cum  venatu  aliquid  appre- 
henderis, fac  mihi  pulmentum  ut  comedam,  et  benedicat  tibi  anima  mea. 

7. °  Pro  consecrare  et  sanctificare:  idest  (acere  ut  aliquid  a sua  naturali 
et  profana  conditione  evehatur  ad  statum  veneratione  dignissimum  utpote 
sacrum,  ut  congruentius  sit  aptum,  vel  ad  sacramenta  ministranda,  vel  ad 
alia  peragenda  qnae  spectant  vel  ad  Dei  cultum,  vel  ad  animarum  salutem, 
juxta  illud  Pauli  (Timot.  c.  4).  Omnis  creatura  sanctificatur  per  verbum  Dei 
et  orationem,  idest,  uti  explicant  Patres,  per  ecclesiasticam  benedictionem. 

II.*  Quonam  in  sensu  accipiendum  est  verbum 
Benedicere  quando  agitur  de  Liturgia. 

Quando  agitur  de  Liturgia,  verbum  Benedicere  sumi  nequit  nisi  in  duobus  sen- 
sibus postremo  loco  superius  nominatis,  scilicet,  vel  pro  fausta  ominari , vel 
pro  aliquid  consecrare,  prout  Benedictio  est,  vel  invocativa,  vel  constitu- 
tiva, uti  inferius  dicendum  est,  ubi  sermo  babeatur  de  varia  Benedictionum 
specialitate. 

Ad  Secundum.  = Quid  et  quotuplex  sit  Benedictio. 

I.°  Quid  sit  Benedictio? 

Benedictio  definiri  solet:  « Actio  religiosa,  per  quam  ritibus  et  precibus 
» ab  Ecclesia  ordinatis,  sive  permissis,  a Ministro  ad  id  deputato,  res,  aut  per- 
» sonte  praesentes  sanctificantur  ut  divino  cultui  inserviant,  vel  a quocumque 
» fideli  rebus  aut  personis,  etiam  absentibus,  coelestis  opis  invocamr  ut  sa- 
li» luti,  tam  corporis,  quam  animae  proficiant.  » Omnia  hujus  definitionis  verba 
sunt  breviter  explananda,  ut  cujuscumque  Benedictionis  essentia  et  virtus 
clarissime  eluceat.  Dicitur  ergo: 

1. °  Actio;  quia  Benedictio  est  motus,  vel  corporis,  vel  animi,  vel  utriusque 
simul,  ut  sunt  omnes  humani  actus  qui  ab  intellectu  et  voluntate  procedunt. 

2. °  Religiosa;  quia  Benedictio,  quatenus  ordinatur,  vel  ad  aliquid  sancti- 
ficandum, vel  ad  divinam  opem  implorandam,  semper  est  actus  spectans  ad 
Religionis  virtutem. 

3. °  Per  quam  precibus  et  ritibus  ab  Ecclesia  ordinatis;  quia,  sicuti  nemini 
licet,  nec  materiam,  nec  formam  immutare  Sacramentorum,  quae  Christus  Do- 
minus pro  animarum  sanctificatione,  ex  opere  operato,  peragenda  immediate 
instituit,  ita  nemini  fas  est  preces  et  ritus  deserere  aut  immutare  quibus, 
ex  facultate  a divino  ejus  Sponso  sibi  tributa,  Ecclesia  subjici  voluit  Sacra- 
mentalia, quae,  non  ad  gratiam  immediate  conferendam,  sed  ad  gratiam  fa- 
cilius promerendam,  sapientissime  et  saluberrime  praeceptive  ordinavit.  Et 
inter  Sacramentalia,  neminem  latet  non  ultimum  tenere  locum  ecclesiasticas 
Benedictiones,  quibus  res  et  personae,  vel  sanctificantur  ut  divino  cultui  de- 
centius inserviant,  vel  divinum  flagitatur  auxilium  ut  rebus  et  personis  se- 
curius undequaque  proficiant. 

Praecipui  vero  ritus  ab  Ecclesia  ordinati  pro  Benedictionibus  recte  con- 
ferendis, reducipos  sunt  adhaec  tria,  scilicet  l.°  Signum  Crucis,  2.°  Aspersionem 
Aquae  benedictae.  3.°  Exorcismos,  — Aspersio  et  Exorcismi  non  semper  sunt  de 
essentia  Benedictionis;  nam  unius,  vel  alterius,  vel  utrorumque,  necessitas  ur- 
get tantum  in  Benedictionibus  in  quibus  per  Rubricas  ipsa  ordinantur.  Sed  si- 
gnum crucis  in  quacumque  Benedictione  ita  est  de  essentia  ut,  eo  omisso, 
irrita  et  nulla  tenenda  sit  Benedictio,  quia,  ut  ait  s.  Leo  Papa,  (serm.  8 de 
Passione)  Crux  est  fons  omnium  Benedictionum,  et  causa  omnium  gratiarum. 

4. °  Precibus  ab  Ecclesia  ordinatis  sive  permissis;  quia  multae  preces 
sunt  ab  Ecclesia  sub  praecepto  ordinatae  et  statutae,  ut  videre  est  in  Rituali, 
Missali,  ete,  Aliae  reperiuntur,  non  immediate  ordinatae,  sed  tantum  tacito 

consensu  permissae,  quatenus  adinventas  a privatis  viris  undequaque  specta- 
bilibus, et  in  privatis  libris  impressae  ; super  quas  vero  caute  semper  est  pro- 
cedendum, ne  in  piis  verbis  lateat  superstitio,  a qua,  Ecclesia,  oumquam 
fallibilis  veritatis  magistra,  semper  summopere  abhorret. 

5.°  A Ministro  ad  id  deputato;  Sicut  in  coelis,  juxta  varios  Angelorum  or- 
dines, varia  sunt  munera  singulorum,  atque  Angeli  inferiorum  ordinum  mi- 
nima nuntiant,  Archangeli  vero  suprema,  ita  proportionaliter  in  Ecclesia  mi- 
litanti, simplices  sacerdotes,  velut  Angeli  inferioris  ordinis,  destinantur  ad 
Benedictiones  simplices  et  communes,  Episcopis  vero,  velut  superioris  ordinis 
ministris,  reservantur  Benedictiones  sacratiores  et  solemniores. 

6°  Res  aut  personae  prcesentes;  quia,  ex  sensu  orationum  et  precum,  et 
ex  ritibus  in  Benedictionibus  explendis,  semper  supponitur  praesentia  rei, 
vel  personae;  advertendo  tamen  quod,  haec  praesentia  semper  est  intelligenda 
morali  modo,  idest  intra  viginti  circiter  passus,  ita  ut  ad  res  aut  personas 
benedicendas  pervenire  possit  lustralis  aquae  aspersio  si  agatur  de  rebus 
inanimatis;  vel  habeant  cum  immediate  praesentibus  moralem  continuationem, 
si  agatur  de  personis. 

7. °  Sanctificantur  ut  divino  cultui  congruenter  inserviant  ; Benedictio- 
nes enim  ad  duplicem  finem  sunt  institutae  l.°  Ad  majorem  divini  cultus  deco- 
rem; 2.°  ad  spiritualem  fidelium  utilitatem.  Ideo,  ut  divino  cultui  decentius 
inserviant,  sanctificantur  templa,  sacra  vasa,  sacrae  suppellectiles,  et  alia  ec- 
clesiastica ornamenta:  personae  vero  et  res  ipsis  spectantes  benedicuntur 
ut,  ab  omni  noxa  semper  expertes,  et  majori  veaeratione  habeantur,  et 
semper  gratius  Deo  adhaereant. 

8. °  Vel  a quocumque  fideli;  quia,  praeter  Benedictiones  ecclesiasticas,  dan- 
tur etiam  Benedictiones  laicae,  idest  Benedictiones  quae  licite  dari  possunt  etiam 
a personis  nullo  clericali  caract^re  insignitis,  dummodo  aliis  praemineant,  vel 
gradu  ut  Pater,  Mater,  aliique  Majores;  vel  sanctitate,  aut  religiositate,  qua- 
les sunt  servi  Dei,  etsi  laici,  et  in  statu  laicali  viventes.  Hi  enim  omnes  mi- 
nistri esse  possunt  Benedictionum,  ut  demonstrant  acta  Sanctorum,  in  quibus 
frequentia  habentur  exempla  Benedictionum  ab  ipsis  dispensatarum,  prout 
legitur  de  s.  Ilarione,  de  s.  Simeone  stylita,  de  s.  Birgitta,  de  s.  Hildegarde, 
et  alus  laicis  viris  et  foeminis,  quos  recensent  Gretserus  et  Quarti , in  quorum 
operibus  notatur  etiam  Abbatissas  esse  legitimas  Benedictionis  ministras  in 
suas  Moniales,  advertendo  quod,  in  ministro  benedicente  curanda  semper  est 
attentio,  intentio,  conscientiae  puritas,  integra  precum  recitatio,  et  rituum 
omnium  ab  Ecclesia  ordinatorum  fidelis  observatio  ad  rite  et  recte  ministe- 
rium istud  explendum 

9. °  Personis  etrebus  etiam  absentibus;  quia  divinae  opis  invocatio  per  Be- 
nedictionem personis  aut  rebus,  dari  potest  etiam  per  litteras,  per  nuntios, 
tum  ore,  tum  simplici  cordis  intentione,  prout  saepissime  fit,  praesertim  a 
Papa,  nec  non  ab  aliis  ecclesiasticis  Superioribus,  quando  ab  absentibus 
flagitantur  de  speciali  eorum  benedictione. 

10. °  Ut  saluti,  tum  corporis,  tum  anime,  proficiant  ; quia,  nti  superius  no- 
tatum est,  Benedictionum  finis  duplex  semper  est,  scilicet  ad  omne  malum, 
tum  ab  anima,  tum  a corpore,  arcendum,  et  omne  verum  bonum,  praesertim 
animae,  procurandum. 

1I.°  Quotuplex  sit  Benedictio. 

Ad  omnium  Benedictionum  species  recte  determinandas  notare  oportet 
quod.  Benedictiones  considerari  possunt  sub  quinque  respectibus,  scilicet  l.° 
Ex  parte  ministri ; 2.°  Ex  parte  subjecti;  3.°  Ex  parte  finis;  4.°  Ex  parte  formae; 
5.°  Ex  parte  ritus. 

^1.°  Ex  parte' Ministri. 

Benedictio  esse  potest  vel  Laicalis,  vel  Ecclesiastica. 

l.°  Laicalis  illa  est  quae  confertur  a perorna  nullo  clericali  charactdre  in- 
signita, sed  habens  titulum,  vel  majoritatis,  vel  jurisdictionis  in  personam 
benedicendam,  uti  est  benedictio  Patris,  Matris,  Magistri,  Curatoris  etc., 
puper  filios,  discipulos,  subjectos,  etc.  et  Abbatissae  super  moniales  ab  ea  de- 
sendentes. 

2“  Ecclesiastica  illa  est  quae  <latur  a persona  clericali  militiae  addicta,  quam 
semper  urget  munus  agendi  juxta  ritus  et  preces  quae  extant,  vel  in  Mis- 
sali,  vel  in  Rituali. 

Benedictiones  vero  Ecclesiasticos  sunt  iterum  subdividendae  in  Communes  et 
Proprias,  sive  Reservatas. 

1. °  Communes  dicuntur  illae  quae  dari  possunt  a quocumque  sacerdote,  abs- 
que uUa  delegatione. 

2. °  Propria?,  vel  fieservatoe,  dicuntur  illae  quae,  sub  paena  nullitatis,  dari  ne- 
queunt nisi  ab  Ecclesiasticis  in  superioribus  gradibus  sacrae  lerarchiae  con- 
stitutis, uti  sunt  l.°  Papa,  2.°  Episcopi.  Inter  Benedictiones  Reservatas  re- 
censeri debent  etiam  illae  quae,  absque  nota  incompetentiae  et  illicitudinis, 
dari  nequeunt  a sacerdote  qui  nulla  gaudeat  paroebiali  jurisdictione. 

Papce  autem  reservantur  Benedictiones,  l.°  Rosee  aurece , quae  annuatim 
benedicitur  a Papa,  Dominica  IV  Quadragesimae,  quae  dicitur  Dominica  Lae- 
tare, et  dono  mittitur  alicui  Regi  vel  Magnato  de  catholica  Ecclesia  beneme- 
renti;  2.°  Agnorum  Dei,  qui  cera  alba  et  purissima  conficiuntur,  et  sacro 
chrismate  benedicuntur  a Papa  in  diebus  octavae  Paschatis  anni  primi  sui 
pontificatus,  et  anno  quoque  septimo  ab  ejus  creatione  dum  ipse  vivit;  et, 
ex  decreto  Gregorii  XIU,  non  possunt  nec  pingi,  nec  vendi,  nec  in  annulo  ge- 
stari, nec  arboribus  affigi,  nec  in  agris  projici,  quia  semper  et  ubique  habendi 
sunt  tamquam  verae  sanctorum  Reliquiae. 

Episcopis  reservatae  sunt  l.°  Benedictiones  rerum  qnae  destinantur  ad  ma- 
teriam sacramentorum,  uti  sunt  Benedictiones  Chrismatis  et  Olei  Infirmorum; 

2. °  Benedictiones  quae,  ex  Ecclesiae  institutione,  non  perficiuntur  nisi  sacra 
unctione,  uti  consecratio  Ecclesiae,  Coemeterii,  Altaris,  Calicis,  Campanarum. 

3. °  Benedictiones  rerum  quae  ordinanuir  ad  usum  et  ornatum  sacrificii;  uti 
sunt  Corporalia,  Indumenta  Sacerdotalia,  altaris  linteamina,  et  hujusmodi; 
quae  tamen  postremae  Benedictiones  non  ita  stricte  adnectuntur  ordini  epi- 
scopali, ut  ad  eas  impertiendas  nequeant,  uti  frequentissime  evenit,  legi- 
time delegari  inferiores  sacerdotes,  praesertim  si  in  aliqua  dignitate  constituti. 

Episcopis  quoque  reservatur  l.°  Benedictioni  praemittere  versiculos  Sit  no- 
men Dotnini  benedictum  etc.  2.°  Benedictionem  impertiri  triplici  crucis  si- 
gno; 3.°  Populum  publice  benedicere  per  viam  transeundo. 

Parochis  denique  reservantur  Benedictiones  l.°  Nuptiarum,  2.°  Fontis  bap- 
tismatis, 3.°  Domorum  in  Sabbato  Sancto,  juxta  ritum  romanum,  vel  in  Vigilia 
Nativitatis  Domini,  juxta  ritum  ambrosianum.  4.°  Benedictiones  omnes  quae 
jurisdictionem  supponunt,  vel  localem,  vel  personalem.  Si  vero  pro  hisce  Bene- 
dictionibus in  Rituali  dicitur  explendae,  vel  a parocho , vel  ab  alio  sacerdote, 
haec  verba  intelligi  semper  debent  ex  consensu  et  licentia  parochi,  cui  spe- 
ctant de  jure. 

2.°  Ex  parte  Subjecti. 

Aliae  enim  Benedictio§es  conferuntur  Personis;  et  aliae  Rebus. 

3. Q  Ex  parte  Finis. 

Aliae  sunt  Constitutivae,  et  aliae  Invocativae. 

Constitutivae  illae  sunt  quae  faciunt  rem  ita  sacram,  ut,  absque  peccato, 
non  possit  amplius  applicari  ad  profanos  usus.  Tales  sunt  Benedictiones  Ec- 
clesiarum, Campanarum,  Calicum,  Corporalium,  Vestium  Sacerdotalium,  om- 
niumque  sacrorum  suppellectilium  etc. 

Invocativae  sunt  illae  quae  dantur  ad  divinam  opem  implorandam,  tum  Per- 
sonis, tum  Rebus,  non  ut  laicalem  statum  amittant,  sed  tantum  ut  melius 
deserviant  vel  divino  cultui,  vel  fidelium  utilitati.  Tales  sunt  Benedictiones 
Domorum,  Navium,  Retium,  Frugum,  Comestibilium,  Agrorum,  Equorum, 
Animalium,  nec  non  Filiorum,  Peregrinorum,  Infirmorum  etc. 

4. °  Ez  parte  Forni». 

Aliae  dicuntur  Verbales , aliae  Reales. 

Verbales  dicuntur  Benedictiones  quae  verbis  et  signis  tantummodo  confi- 
ciuntur: 

Reales  illae  in  quibns  intervenit  unctio  sacri  olei,  vel  chrismatis. 


16 


5.Q  Ex  part«  Ritus. 

Ali 03  dicuntur  Solemnes,  et  aliae  Simplices. 

Solemnes  sunt  illae  quae  majori  pompa  oeraguntur,  scilicet  in  loco  sacro, 
coram  populo,  accensis  cereis,  thure  adhibito,  ubi  occurrat,  et  plurium  mi- 
nistrorum comitatu. 

Simplices  illae  sunt  quae  peraguntur  absque  speciali  apparatu,  sed  tantum 
congruentium  precum  recitatione,  crucis  signo,  et  aquae  benedictae  asper- 
sione etc. 

Ad  Tertiam  = Quid  requiratur  ad  rectam  Ecclesia  benedictionem  ? 

Ad  rectam  Ecclesiae  Benedictionem  alia  sunt  praeparanda,  alia  peragenda. 

l.p  Qua  aunt  Praeparanda. 

1. °  Scripta  facultas  a loci  Episcopo  obtenta,  quando  Ecclesiam  benedicturus 
non  sit  Episcopus. 

2. °  Comitatio  quatuor,  vel  plurium  Sacerdotum  et  Clericorum  cum  cottis. 

3. °  Crux  gestatoria. 

4. Q  Duo  Candelabra  cum  cereis. 

5. °  Aqua  ab  Episcopo  benedicta,  idest  in  cujus  benedictione  mixta  sint 
sale,  vinum  et  cineres. 

6. Q  Aspergillum  de  herba  hyssopi, cum  situla  (secchiello  dell’ Aequa  santa. ) 

7. °  Pluviale  et  stola  albi  coloris. 

8. °  Sacrae  Vestes  pro  Missa  de  die  celebranda  immediate  post  Ecclesiae  be- 
nedictionem. 

9. °  Tapete  cum  pulvinari  prae  foribus  Ecclesiae  sternendum. 

10. °  Libri  pro  canendis  Psalmis  et  pro  Missa  celebranda,  nec  non  occur- 
rentia anagnosteria  (lettorini),  ad  cantorum  commoditatem. 

11. °  Ecclesia  benedicenda  debet  esse  vacua  populo,  et  omnino  nuda,  scilicet: 

Parietes  sine  tappetis  et  peristromatis  ( tappezzeria. ) 

Pavimentum  sine  abacis,  ( banchi ) et  sine  sedibus. 

Altaria  sine  antipondio  ( pallio,  ) sine  mappis,  sine  candelabris,  aliis- 
que ornamentis,  excepta  unica  Icone  altaris,  quae  toleratur  ob  diffi- 
cultatem illam  statim  bene  apponendi  post  Benedictionem  pro  Missae 
celebratione. 

2.°  Qua  sunt  Peragenda. 

Peragenda  pro  recta  Ecclesiae  Benedictione  reduci  possunt  ad  haec  tria,  scili- 
cet: l.°  Ad  Aspersiones,  2.°  ad  Preces,  3.°  ad  Missam,  juxta  ordinem  et  mo- 
dum in  Rituali  minutatim  descriptum,  cui  nemi-ni  licet  nec  addere,  nec  deme- 
re, nec  quomodocumque  immutare. 

Attamen,  ut  peragenda  in  Ecclesiae  Benedictione  recte  undequaque  proce- 
dant, multum  juverit  prae  oculis  habere  quae  sequuntur. 

I.  Ad  Ecclesiae  Benedictionem  recte  peragendam,  ^nstituenda  est  Proces- 
sio quae  egrediatur,  non  ab  Ecclesia  benedicenda,  sed  ab  alia  Ecclesia  quae 
in  vicinia  habeatur,  aut  ab  honesto  congruenti  loco  ubi  possint  ministri  con- 
gruas vestes  induere  et  seipsos  ordinate  disponere. 

II.  Processio  fieri  debet  ad  principalem  Ecclesiae  benedicendae  januam,  se- 
quenti ordine. 

1°  Praecedat  Clericus  deferens  situlam  cum  aqua  benedicta. 

2. °  Sequatur  Crucifer  medius  inter  ceroferarios  cum  cereis  accensis. 

3. °  Veniant  tertio  loco  Clerici  primum,  inde  Sacerdotes,  omnes  super- 
pelliceis  induti. 

4°  Claudat  Processionem  Delegatus  ad  Benedictionem,  indutus  Alba, 
Cingulo,  Amictu,  Stola  et  Pluviali  albi  coloris. 

III.  Providendum  est  ut  Ecclesia  exterius  circumiri  et  circumdari  commode 
possit;  si  tamen,  ob  adnexas  fabricas,  vel  alia  impedimenta,  id  fleri  nequeat, 
sufficit  ut  Ecclesia  circumdetur  per  illas  partes  per  quas  datur  aditus.  Ri- 
tus vero  et  caeremoniae  semper  serventur  in  quantum  fleri  potest,  prout  S. 
R.  C.  saepius,  et  praesertim  Decretis  30  sept.  1596,  19  sepi.  1665,  facile  permi- 
sit. Nec  ad  hoc  faciendum  requiritur  aliqua  dispensatio  aut  facultas,  cum  id 
sit  dejure,  nam,  ad  impossibilia  nemo  tenetur. 

IV.  Circumeundo  Ecclesiam  exterius.  Benedicens  aspergit  parietes  exterio- 
res in  superiori  parte  etin  fundamentis,  seu  in  partibus  inferioribus  funda- 
mentis proximis,  cum  aqua  ab  Episcopo  benedicta,  interim  dicens  antipho- 
nam:  Asperges  me  hyssopo  etc.  eamque  repetens  quamdiu  duraverit  Aspersio. 
Clerus  comitans  interea  dicit  Psalmum  Miserere. 

V.  Haec  Aspersio  tit  cum  aspergillo  ex  herba  hyssopi  confecto.  Si  autem 
baec  herba  inveniri  nequeat,  adhiberi  potest  alia  tierba  in  sacris  ritibus  ve- 
teris Testamenti  admissa,  cujusmodi  sunt  ruta,  absyntium , latuca  agrestis  , 
origanus,  serpyllum  (sermolino)  verbena,  ocyrnus  ( basilico  ),  et  similia, 
herbacea  vegetalia  multum  odorifera. 

VI.  Antiphona  Asperges  etc.  integra  dicitur  ante  et  post  psalmum.  Ante 
psalmum,  Benedicens  illam  inchoat  cum  aspersione,  et  Clerus  eandem  pro- 
sequitur. 

VII.  Infra  Litanias,  dum  sacerdos  benedicit  Ecclesiam  et  Altare,  non  debet 
se  vertere;  sed,  elevata  manu,  amplum  signum  Crucis  in  aere  formare  de- 
bet versus  Altare. 

VIII.  Infra  Benedictionem  interiorem  Ecclesiae, Benedicens  repetit  antipbonam 
Asperges  etc  quousque  aspersio  duraverit,  et  interim  Clerus  canit  Psalmos 
graduales  Ad  Dominum  cum  tribularer  clamavi  etc.  Si  Processio  finem  ha- 
beat ante  finem  Psalmorum,  omittitur  quod  remanet,  et  statun  subditur 
Gloria  cum  repetitione  antiphonae.  Si  autem  Psalmi  non  sufficiunt  pro  toto 
Ecclesiae  circuitu,  adjungi  possunt  alii  ex  psalmis  graduilibus  quotquot  suf- 
ficiunt, in  quorum  tine  dicitur  Gloria  et  antiphona. 

IX.  Dicta  Oratione  post  interiorem  Ecclesiae  aspersionem,  primo  in  parie- 
tibus incipiendo  a parte  Evangeln,  postea  in  pavimento  ab  altari  usque  ad 
portam,  populus  Ecclesiam  ingreditur:  Clerici  praeparant  altare;  et  Sacer- 
dos qui  benedixit,  vel  alius  pro  eo,  induit  paramenta  ad  Missam  immediate 
celebrandam. 

Missa  debet  esse  de  festo  in  die  currenti,  cum  Commemoratione  peractae 
Benedictionis.  Advertens  quod,  si  diei  officium  permittit  Missam  Votivam, 
congruentius  dicenda  est  de  Sancto  vel  Mysterio  cui  Ecclesia  est  dicata, 
numquam  vero  de  Dedicatione,  quae  tanturn  convenit  Ecclesiae  consecratio- 
ni, vel  in  ipso  die  Consecrationis,  vel  in  ejus  Anniversario. 


QILESTIO  II- 

1. °  Quinam  esse  debeant  exteriora  sacerdotis  ornamenta  quando  Missales 
vestes  intendit  indueret 

2. °  Qucenam  sint  diligenter  curanda  antequam  missales  vestes  induantur , 
nec  non  actu  quo  ipsce  vestes  induuntur ? 


Ad  Primum  — Qucenam  esse  debeant  exteriora  sacerdotis  ornamenta 

QUANDO  MISSALES  VESTES  INTENDIT  INDUERE  ? 


Exteriora  sacerdotis  ornamenta  quando  missales  vestes  intendit  induere 
ad  tria  capita  reduci  possunt,  scilicet: 

1. °  Ad  clericalem  tonsuram; 

2. °  Ad  vestem  talarem  ; 

3. °  Ad  cujuscumque  vanitatis  rejectionem  in  omnibus  personalibus  indu- 
mentis. 


1.  De  clericali  Tonsura. 


Sub  appellatione  clericalis  tonsurae  duo  veniunt  quae  semper  simul  ita  con- 
currere debent,  ut  unum  sine  altero  non  sufficiat  ad  clericale  munus  implen- 
dum. Haec  duo  sunt: 

l.°  Circularis  capillorum  abrasio  in  summitate  capitis:  quae  abrasio  dici- 
tur etiam  Corona,  et  generice  vocatur  Tonsura. 


a 

2°  Abscissio  omnis  superfluitatis  in  coma,  ita  ut  capilli,  ex  anteriori  parte 
frontem  non  tegant;  a dextris  et  a sinistris  non  ultra  aurium  medietatem 
descendant;  retro  vero  parum  tantummodo  ultra  occipitem  protrahantur, 
et  nullibi  appareat  artificiosa  eorum  cultura,  nec  per  intortitia,  nec  per  un- 
guenta, nec  per  quamcumque  profanam  distributionem  aut  dispositionem. 

Quod  haec  duo  sint  de  praecepto  facile  eruitur: 

1. °  Ex  Decretalibus,  uti,  (in  cap.  Clerici)  dicitur  quod,  ipsi  Coronam  et  Ton- 
suram habeant  congruentem. 

2. °  Ex  Coeremoniis  in  Pontificali  praescriptis  ad  conferendam  tonsuram,  qua 
clericali  militiae  candidatus  adscnbitur,  et  laicali  statui  omnino  renuntiat. 
Pontifex  enim  cum  forbicibus  capillorum  extremitatem  illi  incidit  in  fronte, 
in  occipitio,  ad  utramque  aurem,  et  in  medio  capitis,  abscissosque  capillos 
in  bacile  deponit,  Deum  deprecando  ut  famulus  cujus  comam  pro  divino  amore 
deposuit,  in  Dei  dilectione  perpetuo  maneat,  eumque  sine  macula  in  sem- 
piternum custodiat. 

3. °  Ex  Pontificiis  Constitutionibus,  et  praesertim  Urbani  VIII  anno  1624: 
Clementis  IX  anno  1667:  Innocentii  XI  1681,  et  Innocentii  XII  1691,  qui 
monitis  et  minis  clericos  tonsuram  negligentes  totis  viribus  semper  inse- 
ctati sunt. 

4. °  Ex  Conciliis  Provincialibus  et  Synodalibus  plurimorum  Episcoporum  et 
praesertim  percelebris  sacrae  disciplinae  instauratoris  Caroli  Borromaei,  in 
quibus  haec  habentur  — Ecclesiastici  singuli  Tonsuram,  seu  Coronam,  ordini 
suo  congruam  et  patentem  deferant  : et  quidem  sub  poena  suspensionis  a di- 
vinis si  sacris  initiati,  privationis  habitus  si  secus.  — Comam  et  barbam 
ne  studiose  nutriant.  — Capillis  simplicem  cultum  adhibeant.  — Et,  ne  ali- 
quod dubium  subesset  circa  coronam  proprio  ordini  congruentem,  edicto 
ab  eo  lato,  24  Dec.  1566.  declaravit  quod  Prcesbyteri  tribus  digitis,  cceteri 
inferioris  ordinis  clerici  digitis  saltem  duobus,  Coronam  ex  omni  parte  la- 
tam perspicue  gerant  — Quod  si  non  fecerint,  nulla  alia  declaratione  facta, 
beneficiis  atque  officiis  privatos  esse  declaramus. 

Nec  est  praetereundum  quod  in  Cone.  Prov.  Mediol.  V.  die  7 Maji  1576  pe- 
racto, pro  singulis  clericatus  gradibus  ita  describitur  Tonsurae  formae  Pro 
Minoritis  in  orbem  ducta  circa  peripheriam  pateat  unciis  duabus,  pro  Subdia- 
conis  duabus  cum  dimidia,  pro  Diaconis  tribus,  pro  Sacerdotibus  quatuor  un- 
ciis (uncia  haec  tamen  minor  est  ac  nostra,  nam  uncia  cubitus  aequivalet  tan- 
tum duobus  centimetris  aliquanto  minus)  La  rasura,  (ait  S.  Alpbonsus)  in 
mezzo  alia  testa,  chiamata  Chierica.  nei  Sacerdoti  sia  grande  a guisa  di  un’  o- 
stia  grande;  nei  Diaconi  sia  piu  piccola.  e propor zionalmente  nei  Chierici  infe- 
riori, ma  non  minore  di  una  particola,  e sia  rinnovata  almeno  ogni  quindici 
giorni. 

Quanti  vero  sit  facienda  constans  congruentis  tonsurae  delatio  facile  erui- 
tur ex  sequentibus  animadversionibus  quae  tonsurae  respiciunt  mysteria,  di- 
gnitatem, antiquitatem,  obligationem  et  utilitatem. 

1. °  Mysteria.  — Tonsura  enim  significat  saecularium  vanitatum  perpetuam 
rejectionem,  et  proinde  clericalis  status  excellentiam,  juxta  illud  Petri  di- 
ctum: Vos  estis  genus  electum,  regale  sacerdotium  — sicut  olim  filiis  qui  a 
divitibus  adoptabantur,  eorum  Pater  capillos  rescindebat,  ita  clericalis  ab- 
scissio capillorum  significat  clericorum  adoptionem  in  Christi  familiam  cum 
spe  et  vocatione  ad  ejus  gloriae  baereditatem. 

2. °  Dignitas.  — Clerici  per  tonsuram  conformitatem  acquirunt,  tum  CbristiDo- 
mini  qui  in  capite  suo  portavit  spineam  coronam,  tum  apostolorum  Princi- 
pis Petri,  qui,  cum  detonsus  fuisset  a paganis  ad  ignominiam,  deinceps  ton- 
suram servare  voluit  ad  gloriam. 

3 Antiquitas.  — Cum  capillorum  tonsura  a sanctis  Apostolis  originem  sum- 
pserit, de  capillis  rescindendis  praeceptum,  pro  omnibus  qui  Deo  se  intendunt 
vovere,  singulis  saeculis  ita  fuit  religiose  custoditum,  ut  nulla  assignari  pos- 
sit provincia  in  qua,  tina  cum  catholicae  fidei  susceptione,  non  fuerit  statim 
adoptata  clericalis  tonsura  ad  indicandum  specialem  Dei  famulatum. 

4.°  Obligatio.  — De  indeclinabili  clericalis  tonsurae  deferendae  obligatione, 
praeter  ea  quae  superius  dicta  sunt,  juverit  notare,  nullum  esse  moralis  theo- 

logii»  tractatorem  qui  a culpa  excuset  cujuscumque  ordinis  clericum  qui, 
consulto,  per  notabile  tempus  tonsuram  non  deferat. 

5.°  Utilitas.  — Levissimum  clericalis  tonsur*  sacrificium  amplissime  remu- 
neratur per  quinque  maximi  ponderis  privilegia,  quibus  Ecclesia  suos  cujus- 
cumque ordinis  ministros  insigniri  voluit  quando  per  clericalem  tonsuram 
proprium  statum  non  erubescant  Haec  privilegia  neminem  latet  quod  dici 
solent  privilegia.  l.°  Canonis,  quo  clericum  percutiens  excommunicatio- 
nem ipso  facto  incurrat,  2.°  Fori,  quo  a saeculari  jurisdictione,  si  non  de 
facto  ex  contraria  civili  lege,  saltem  ex  jure,  clericus  eximitur.  :=  3.°  Com- 
petentioe,  quo  clericus  miserrime  obaeratus,  nequeat  in  carcerem  detrudi,  ne- 
que honesta  sustentatione  privari.  4°  Immanitatis , quo  a nonnullis  caete- 
rorum  civium  obligationibus  liberatur.  5.°  Habilitatis  ad  beneficia  et  pen- 
siones. 

Iam  modo,  haec  omnia  privilegia  amittunt  clerici  per  solum  factum  quod 
comam  nutriant  et  tonsuram  non  deferant  rr  Et  revera:  a Papa  Alexan- 
dro III  responsum  fuit  in  excommunicationem  non  incurrisse  qui  clericum 
percusserat  comam  nutrientem.  — Et  Sixtus  V,  Constit.  92.  omnia  privile- 
gia abstulit  clericis  relaxantibus  crines.  Et  Sacra  Concilii  Congregatio,  sub 
die  20  sept.  1860,  solemmter  declaravit  quod  clericus  qui  amittit  privilegium 
fori,  ipso  facto  amittit  omnia  alia  clericalia  privilegia,  ita  ut  considerari  de- 
beat tanquam  persona  laica  etiam  in  causis  criminalibus. 

Quod  si  aliquis  auderet  reponere  clericos  non  deferentes  tonsuram  videri 
esse  excusandos,  vel  ex  contraria  plurium  Ecclesiasticorum  consuetudine, 
vel  ex  tolerantia  Episcoporum  qui  circa  hoc  delinquentes  nec  arguant,  nec 
puniant,  obvia  erit  responsio,  nec  unum,  nec  alterum  delinquentibus  suffra- 
gari l.°  Non  contraria  consuetudo,  quia,  juxta  18.  luris  regulam.  Non  fir- 
matur tractu  temporis  quod  de  jure  ab  initio  non  subsistit  — 2°  Non  Episco- 
porum silentium,  quia,  delinquentium  immunitas  quoad  factum,  numquam 
destruit  delinquentium  culpam  quoad  jus  a suprema  Ecclesiae  auctoritate 
continuo  sancitum. 

Ex  hucusque  dictis  de  clericali  tonsura,  legitime  est  inferendum  quod,  ma- 
ximis laudibus  semper  erit  extollendum  quod  factum  legitur  a vigilantis- 
simo  Patavise  Episcopo  Georgio  Cornelio  anno  1566.  Cum  praesbyter  satis 
dives  sed  vanus.  Episcopi  monitis  renuisset  obtemperare  circa  comam,  quam 
intonsam  degebat,  juste  indignatus  Cornelius,  reluctantem  subditum,  non 
solum  notabiliter  mulctavit  et  carcere  mancipavit,  sed,  ad  normam  sacro- 
rum canonum,  eum  tondere  fecit,  ejusque  comam  in  propria  Cancellaria  ap- 
pendi jussit  ut  omnibus  clericis  in  perpetuum  salutarem  ingereret  terrorem  ; 
et  sic  omnibus  suasum  esset  quod  tonsurae  abjectio  per  capillorum  relaxa- 
tionem, est,  quasi  dicam,  publica  a clericali  ordine  apostasia,  omni  severitate 
semper  mulctanda. 

II.  De  veste  Talari. 

Clericali  tonsurae  praecepto  aliud  semper  comitatur  de  clericali  veste  fe- 
renda ad  sacrorum  canonum  normam.  Utrumque  enim  requiritur  ad  cleri- 
calem habitum  integre  constituendum. 

In  Concilio  enim  Aquileiensi,  habito  anno  1595,  de  vita  et  honestate  Cleri- 
corum, legitur  rr  Habitum  clericalem  declaramus  esse  qui  veste  talari  et  ton- 
sura constat  — Si  ex  duobus  alterum  desit,  dicimus  clericalem  habitum  in- 
tegrum non  esse  — Idemque  inferius  confirmavit  hisce  verbis  ~ Non  suffi- 
cit tonsura  sine  habitu,  sed  comparative  requiritur  utrumque  = Iam  modo: 
clericalis  vestis,  ut  juri  canonico  sit  conformis,  tres  habere  debet  conditio- 
nes, unam  in  forma,  alteram  in  colore,  tertiam  in  materia. 

1.  Quoad  Formam, 

Clericalis  vestis  esse  debet  oblonga  et  demissa  usque  ad  talos,  idest  ad 
illius  pedis  os  quod  exuberat  penes  calcaneum,  et  anatomice  tali  nomine 
distinguitur.  Talaris  forma  in  clericorum  veste  ab  ipsis  Apostolis  dicitur  or- 
dinata , utpote  antiquitus  usitata  ab  ipsis  patriarchis,  uti  videre  est  in  ve- 
ste polymita  qua  Jacob  vestiverat  filium  suum  Joseph:  nam  de  ipso  legitur 

quod  haec  vestis,  talaris  erat  quoad  formam;  unde  de  ejus  fratribus  dici- 
tur quod  nudaverunt  eum  tunica  talari  et  polymita  — Ideoque  usus  vestis 
talaris  in  magna  aestimatione  semper  fuit  apud  viros  sapientes,  cum  ejus 
forma  non  mediocrem  conciliet  decorem,  et  indicet  animi  gravitatem. 

Patriarcharum  exemplum  secuti  sunt  Romani,  qui  morum  gravitate  cae- 
teris  populis  semper  praecellerunt.  Hocque  praecipue  sub  imperatore  Caracalla, 
qui  vestium  usque  ad  talos  defluentium  formam  praescripsit  Romanis,  et  ab 
ipso  imperatore  talares  vestes,  vestes  Caracallae  vocari  caeperunt,  uti  ha- 
betur in  S.  Eucherio,  Lugduni  Episcopo,  circa  annum  450,  qui  de  ecclesiastica 
veste  loquendo,  dicit,  — Est  veluti  in  Caracallae  modum,  sed  sine  cuculla, 
qua  in  primitivo  Ecclesiie  statu  in  signum  decoris  uti  coeperunt. 

Ideoque,  omnia  Concilia  et  sanctorum  Patrum  monita  clericis  et  sacris  mi- 
nistris inculcant  ut  vestem  talarem  continuo  deferant,  atque  a brevibus  tu- 
nicis semper  abstineant;  advertendo  etiam  quod,  talares  vestes  oportet  esse 
clausas,  non  autem  apertas  vel  ante,  vel  retro,  et  non  expectoratas,  ita  ut, 
neque  caligae,  neque  femoralia,  videri  possint. 

Ejusdem  longitudinis  et  talaris  formas  esse  debet  etiam  pallium  (quod  in 
Conciliis  vocatur  cappa,  tabarrum,  mantellium,  ferrajoluro)  quo  clerici  utun- 
tur supra  vestem,  praesertim  hyemali  tempore  ad  frigus  arcendum,  et  plu- 
via ingruente  ad  sui  madefactionem  impediendam. 

2.  Quoad  Colorem. 

Inflciandum  minime  est  clericis  in  primitiva  Ecclesia  licuisse  uti  quocum- 
que colore  in  propriis  vestibus,  etiamsi  generice  asseratur  quod  praecipue 
utebantur  albo  colore  quando  nulla  erat  pertimenda  a Gentilibus  persecu- 
tio. Color  autem  albus  casteris  coloribus  praeferebatur  tribus  rationibus.  l.°  Quia 
eandem  vestem  adhibebant  Aaronici  sacerdotes:  2.°  Quia  vestes  albae  apud 
antiquos  propriae  erant  virorum  sapientia  et  religione  praecellentium:  3.° 
Quia  alba  veste  induebantur  neobaptyzati,  in  signum  recenter  acquisiti  animi 
candoris  per  regenerationis  lavacrum. 

Tempore  vero  S.  Augustini,  tam  Ecclesiastici,  quam  alii  fideles  coacti  fue- 
runt dimittere  vestes  albas,  ne  viderentur  sectatores  haereticorum  Novatia- 
norum,  qui,  ad  ostentandam  praetensam  eorum  munditiem,  catliari,  idest 
mundi,  voluerunt  nominari,  et  candidis  vestibus  se  induebant  ut  exterius 
tales  apparerent  quales  interius  se  praedicabant. 

Sapienter  abolito  in  vestibus  colore  albo,  violaceus  caepit  adhiberi»  a cle- 
ricis saecularibus  usque  ad  quintum  circiter  saeculum,  in  quo  Monachi  cae- 
perunt sacros  Ordines  suscipere,  sacramenta  ministrare,  aliasque  sacras  fun- 
ctiones ad  Episcoporum  nutum  peragere.  Et  quoniam  Monachi  nigras  ve- 
stes consueverant  induere,  ut  colligitur  ex  Hieronymo  in  epitaphio  sanctae 
Marcellae,  etiam  clerus  saecularis,  ex  conversatione  cura  clero  regulari,  co- 
lorem nigrum  amplexus  est  in  vestibus  suis  quotidianis:  et  color  violaceus 
retentus  est  tantum  in  vestibus  Praelatorum,  Episcoporum  et  summi  Ponti- 
ficis familiarium,  ad  praelatitium  caetum  prima  fronte  bene  distinguendum  a 
clericis  inferioribus.  Et  si  in  aliquibus  dioecesibus  Seminariorum  alumnis  ve- 
stis permittitur  coloris  violacei,  hoc  fit  in  memoriam  antiquissimi  usus  qui 
viguit  in  toto  clero  saeculari.  A saeculo  ergo  quinto  usque  nunc,  prius  ex 
consuetudine  ubique  recepta,  postea  ex  Ecclesiae  lege  millibus  modis  repe- 
tita et  gravissimis  poenis  sancita,  color  niger  in  clericorum  vestibus  ita  in- 
valuit, ut  quicumque  alius  color  ubique  fuerit  absolute  prohibitus,  uti  facile 
vadere  est  in  Pontificiis  Decretalibus  et  Conciliorum  statutis.  Hinc,  a Simeone 
veneratissimo  Thessalonicensi  archiepiscopo  sub  initio  saeculi  XIV,  dicitur, 
in  suo  doctissimo  liturgico  opere  — Episcopus  vestem  nigram . quce  humi- 
litatis et  religiosi  timoris  symbolum  est , benedicit,  et  consecrandum  eam 
induere  jubet. 

Quae  huc  usque  dicta  sunt  de  veste  talari  et  de  ejus  nigro  colore  a Cleri- 
cis cujuscumque  ordinis  induenda,  fideliter  retinenda  sunt,  non  solum  quando 
Clerici  de  domo  egrediuntur,  sive  ad  Sacra  in  Ecclesia  peragenda,  sive  qua- 
cumque alia  ratione  per  vias  incedant;  sed  etiam  quando  inter  domesticos 
parietes  privatissime  morantur,  juxta  iliud  divi  Caroli  in  suo  l.°  Provinciali 

Concilio  ( pag . 24)  In  omni  vestitu , color  tantum  niger  adhibeatur,  nisi  for- 
tasse alium  colorem  requirat  dignitatis  gradus. 

Merito  ergo  a sacris  auctoribus  gravissime  redarguuntur  Ecclesiastici  qui, 
domum  ingressi,  talarem  nigramque  vestem  illico  deponunt,  et  ornatas,  co- 
loratasque  vestes,  laicorum  more,  induuntur:  vel,  tamquam  vilissimi  famuli, 
in  femoralibus  remanent,  magno  cum  dedecore  clericalis  dignitatis,  et  sem- 
per  cum  non  levi  spectantium  scandalo. 

t.  Quoad  MnlAriam. 

Cum  eruditissimus  Pompeus  Sarnelli,  qui,  exeunt.e  saeculo  XVII,  vigiliensem 
(di  Bisceglia)  Eoiscopatum  tenuit,  (obiit  anno  1724),  plusquam  duodecim  con- 
gesserit Conciliorum  testimonia  ad  probandum.  Clericis  prohibitum  semper 
fuisse  omne  sericum  vestimentum,  et  laneum  tantum  permissum  atque  jus- 
sum, non  est  cur  laboremus  ad  ostendendum  materiam  clericalis  vestis  non 
posse  aliam  esse  quam  laneam.  De  hoc  enim  clarissimum  habemus  testimo- 
nium in  divi  Caroli  statutis  in  tota  Ecclesia  veneratissimis,  qui,  de  clerico- 
rum vestitu  loquens,  in  primo  suo  Provinciali  Concilio,  hoc  saneivit  decre- 
tum = Ne  serico  vestimento  aut  ornamento , domi  aut  foris,  utantur  = Ju- 
bemus vero  illos  laneum,  et  ei  ordini  decorum,  vestimentum  adhibere. 

Lanea  materia  in  clericorum  vestibus  ita  est  exclusive  retinenda,  ut  ne- 
que Episcopis  liceat  ab  hac  orsescriptione  discedere  — In  Cseremoniali  enim 
Romano  legitur  (lib.  1.  1.)  Vestes  autem  Episcopi  hujusmodi  erunt,  vel  ex 
lana,  vel  ex  cameloto,  coloris  violacei;  nullo  autem  modo  serica. 

II.  De  rejectione  vanitatum  circa  alia  indumenta. 

Ad  exteriora  sacerdotis  ornamenta,  si  primario  loco  pertinet  capitis  ton- 
sura una  cum  clericali  corona,  et  talaris  vestis  nigricoloris,  et  materia  lanea 
contexta,  praetereunda  non  sunt  quae  vesti  clericali  accedunt,  nempe  Cin- 
ctura, Collare,  Calcei,  Pileus,  in  omnibus  ecclesiasticis  viris,  et  Anulus  in  ali- 
quibus tantum.  Videndum  ergo  a nobis  est  quomodo  esse  debeant  singula 
haec  indumenta  ut  canonicis  praescriptionibus  dici  possint  plene  conformia. 
Hoc  est  quod  sequentibus  capitulis  explanare  aggredimur. 

1.  De  Cinctura. 

Si  in  talari  veste  romanomore  considerata,  per  globulos  a collo  ad  pedes 
eam  claudentes,  tolerari  potest,  non  babitualiter,  sed  transitorie  tantum,  cin- 
cturae omissio,  in  veste  ambrosiana,  quae,  Regularium  more,  qui  que,  aut  sex 
tantum  globulis  clauditur  supra  pectus,  cinctura  ita  est  de  necessitate  ad  cleri- 
calis habitus  decorem,  ut  in  Mediolanensi  Synodo  36,  latum  fuerit  df  cretum  — 
Sine  cingulo  nullus  incedat  — Semel  admonitus,  et  parere  detrectans , nummo 
aureo  mulctetur. 

Diximus  Cmturae  omissionem  romano  more  excusari  posse,  si  transeun- 
ter tantum,  non  autem  babitualiter,  accidat.  Ratio  est  quia,  cum  in  Lucae 
Evangelio  legatur  Apostolis  dictum:  Sint  lumbi  vestri  praecincti,  Synodales 
Constitutiones  totius  catholicae  Ecclesiae  numquam  destiterunt  a proposito 
commendandi  et  jubendi  cunctis  clericis  cinturae  delationem,  ita  ut,  non 
improprie,  invectum  sit  proverbium  rr  Discincta  vestis,  discinctus  animus. 

Quoad  vero  materiam  qua  compacta  esse  debeat  clericalis  Cinctura,  facile 
est  respondere  cum  divo  Carolo,  quod  non  alia  esse  debeat  quam  lanea, 
cum  lanea  materia  confici  debeant  omnes  clericorum  vestes.  Hinc,  ad  rem 
egregie  facit  quod  de  Tarasio  sanctissimo  Constantinopolitano  patriarcha, 
sub  anno  784,  refert  Sunus  in  ejus  vita  (25  Febr.),  scilicet,  quod  ipse  expresse 
jussent  ut  cinguli  quibus  utuntur  clerici,  semper  esse  debeant  ex  pilis  ca- 
prarum contexti. 

Quoad  vero  Cincturae  formam  et  colorem,  servandum  est  ab  omnibus  de- 
cretum synodi  Mediol.  anni  1564  hisce  verbis  conflatum  Ne  cingula  serico, 
retisve  instar,  sint  contexta,  aut  confecta  e corio,  sed  adhibenda  semper  sunt 
ex  stamine  nigri  coloris. 

2.  De  Collari. 

Clericorum  Collaria  debent  esse  simplicia,  alba,  non  lata,  seu  diffusa  more 
laicali.  Hinc  divus  Carolus  in  suo  l.°  Prov.  Concilio,  sequentes  edidit  regu- 
las — Collare,  quod  dicunt,  simplex  ac  modice  latum,  honeste  reclinetur. 
Camisas  ad  collum  et  ad  manus  crispas  et  rugosas,  vel  artificio  elaboratas. 
Clerici  rejiciant.  Hae  normae,  utpote  sapientissimae , confirmatae  fuerunt  in 
Prov.  Aquileiensi  Concilio  anno  1592,  in  quo  haec  verba  leguntur  — Collaria 
camisarum  quocumque  modo  crispata , seu  laciniata.  damnamus,  rejicimus, 
et  personis  clericalibus  minime  convenire  pronunciamus. 

Sicuti  vero  temporis  processu,  loco  collaris  camisiae  adnexo,  invectus  est 
in  clero  saeculari  usus  collaris  a camisia  omnino  distincti,  brevi  camisiae 
collari  superpositi,  et  ex  occipitis  parte  firmiter  clausi,  eo  quod  constet 
principaliter  crasso  papyro,  lanea  materia  nigri  coloris  cooperto,  super  quod 
bene  extensa  prospicitur  linea  fascia  argentei  coloris,  pro  libir.o  permu- 
tanda ad  decoris  tutamen,  haberi  potest  tamquam  regula  satis  secura,  illa 
theologi  Seavini  declaratio,  quae  legitur  in  suo  tractatu  de  obligationibus 
— Nemo  in  publicum  prodeat  sine  decenti  collari,  linea  taenia  obducto,  non 
artificiose  elaborato. 

S.  De  Calceis, 

Calcei,  sine  quibus  nemini  licet,  etiam  Regularibus  discalceatis,  sacrum 
facere,  debent  esse  nigri  coloris,  non  ad  mundanam  formam,  sed  juxta  cle- 
ricalem modestiam:  nam  in  Pontificiis  constitutionibus  decernitur  quod  Cle- 
rici saecularibus  consutiliis , aut  rostratis  non  utantur.  Et  in  Synodo  seno- 
nensi,  ('-an.  24.)  praescribitur  Ne  Clerici  lunatis,  seu  cornutis,  aut  nimis  fe- 
nestratis calceis  utantur  — Uno  verbo,  semper  est  tenendum  quod  legitur 
in  Decretalibus  (cap.  Clericus,  dist.  42.)  Clericus  professionem  suam , et  ha- 
bitu et  incessu  probet,  et  ne  in  vestimentis,  nec  in  calceamentis,  decorem 
sibi  incongruum  quaerat. 

4.  De  Pileo. 

Quoad  formam,  Pileus  esse  debet  non  aculeatus,  non  turbinatus,  non  fa- 
stigatus, non  nimis  latus,  vel  restrictus.  Et  quoniam  saeculares,  circa  pileo- 
rum formam,  instabiles  sunt,  eamque  immutant  de  die  in  diem,  cordi  esse 
debet  clericorum  divi  Caroli  monitura,  in  suo  I.°  Prov.  Concilio  — Omnem 
habitus  et  ornamenti  novitatem  Clerici  fugiant.  Et,  cum  in  omnibus  Italiae 
regionibus,  jam  a tribus  saeculis,  undique  sit  accepta,  et  pluribus  synodalibus 
decretis  sancita,  pro  clericis  cujuscumque  ordinis,  forma  triangularis  in  Pi- 
leo, juxta  illud  Seavini  rz 

Vestis,  Collare,  Pileum  Tonsuraque  sunto 
Longa,  lino  obductum,  triangulare,  patens. 

Quoad  vero  Pilei  materiam,  generice  dicitur,  uti  de  caeteris  vestibus,  quod 
Pileus  esse  debet  de  lana  simplici.  Sed  nunc  temporis  haberi  potest  tam- 
quam canonicae  legi  non  repugnans  Pileus  ex  villoso  serico  panno  (vulgo 
Felpa)  constructus.  Et  hoc  sequentibus  duabus  rationibus:  I.°  quia  villosus 
sericus  pannus  in  Pileo,  ex  vulgarissimo  usu,  nullam  omnino  retinet  ele- 
gantiae speciem,  quae  clericis  semper  prohibetur:  2.°  quia  in  communi  aesti- 
matione, clericalis  Pileus  distinguitur  a saeculari,  non  a materia,  quae  ab 
omnibus  habetur  tamquam  indifferens,  sed  exclusive  a forma,  quae  indispen- 
sabilis  reputatur  ad  distinguendum  sacrum  coetum  a profano. 

6.  De  Anulo. 

Anuli  aurei  ornatus,  ex  jure  canonico,  competit  paucissimis,  scilicet: 

1. °  Plpiscopis,  in  signum  eorum  desponsationis  cum  Ecclesia  cujus  regimini 
praesunt,  sive  titulariter,  sive  in  partibus  infidelium. 

2. °  Ductoribus  legitime  constitutis,  in  signum  fidei  ab  eis  juratae  veram 
scientiam  totis  viribus  defendendi. 

3. °  Praelatis  Pontificalium  usum  habentibus,  in  signum  eminentioris  eorum 
dignitatis  supra  communem  clericorum  ordinem. 

Notandum  vero  quod  Episcopis  tantum  competit  anulus  cum  gemma:  sed 
Doctoribus  et  Praelatis  nulla  gemma  permittitur  in  proprio  anulo. 

Rursus:  relate  ad  anuli  usum  in  Missa,  notanda  sunt  quae  sequuntur: 
l.o  Episcopis  et  Protonotariis  participantibus,  anuli  usus  semper  competit, 
etiam  in  quacumque  privata  Missa. 

2. °  Praelatis  ad  instar  participantium  anuli  usus  permittitur  tantum  in  ce- 
lebratione Missae  Pontificalis,  aliisque  sacris  functionibus  quae  Dontificalem 
Missam  immediate,  vel  praecedunt,  vel  subsequuntur.  (C onstit,  Apostolicio 
Sedis,  Pii  IX  die  29  Aug.  1872.) 

3. °  Doctoribus  et  Canonicis  cathedralium,  sive  in  privata,  sive  in  solemm 
Missa,  anuli  usus  semper  prohibetur,  ex  S.  R.  C.  decretis  lo  tebb.  1623  quo- 
ad primos:  10  Nov.  1728,  quoad  secundos. 

Conclusio. 

Ex  dictis  in  solutione  ad  primum,  obvium  est  eruere  ~ Exteriora  sacer- 
dotis ornamenta  quando  missales  vestes  intendit  induere,  esse  debere: 

1. °  Comam  canonice  tonsam  cum  patenti  corona  in  medio  capitis. 

2. °  Vestem  talarem  laneam  nigri  coloris,  lanea  zona  bene  clausam, 

3. °  Vanitatum  omnium  rejectionem  quae  semper  omnibus  patere  debet: 

1. °  In  pileo  quod,  debet  esse  triangulare: 

2. °  In  calceis  nigris  omni  elegantia  carenubus: 

3. °  In  collari  simplicitate  et  albore  fulgenti. 

4. °  In  digitis  nullo  anulo  ornatis  nisi  sit  episcopus,  vel  unus  ex  septem 
Protonotariis  participantibus  qui  episcopalibus  gaudent  honorificentiis. 

Nd  Sccillldlllil  — QU^ENAM  SINT  DILIGENTER  CURANDA  A SACERDOTE  AN- 
TEQUAM MISSALES  VESTES  INDUAT,  NEC  NON  ACTU  QUO  IPS^E  VESTES  INDU- 
UNTUR? 

1.  Quinam  sint  curanda  antequam  missales  vestes  induantur. 
Antequam  missales  vestes  induantur,  diligenter  curare  debet  sacerdos 
quae  sequuntur. 

1. °  Quod  conscientiam  nulla  culpa  remordeat. 

2. °  Quod,  nisi  legitimum  obstiterit  impedimentum,  jam  sit  absoluta  reci- 
tatio Matutini  et  Laudum. 

3. °  Quod,  llexis  genibus,  devota  praemittatur  actualis  ad  Missam  praepa- 
ratio, quae,  saltem  ad  quartam  circiter  horae  partem,  perduret. 

4. °  Quod  non  omittatur  praescripta  manuum  lavatio,  cui  comitari  semper 
debet  congrua  praescripta  oratio. 

0. °  Quod  attente  exploretur  loci  Kalendarium,  ad  omne  vitandum  pericu- 
lum omittendi  Commemorationes  et  Collectas,  quae  non  semper  cum  diei  of- 
ficio conjunguntur. 

6. °  Quod  in  congruenti  loco  ordinentur  Missalis  cordulae,  ne  de  confusione 
aut  omissione  redargui  possit  sacerd  >s  in  Missae  de  die  celebratione. 

7. °  Quod  deponatur  Epitogium  (zimarra)  et  quodeumque  aliud  vestimentum 
quod  talari  vesti  superpositum  deferatur. 

8. °  Quod  propria  manu  Calix  paretur,  ponens  super  illius  os  Purificatorium 
mundum,  et  super  illud  Patenam  cum  Hostia  integra,  leviter  a fragmentis 
extersa,  eamque  teget  parva  palla  linea;  advertendo  quod,  pallae  facies  le- 
vigata hostiae  debet  esse  immediate  adhaerens,  nam,  ad  hoc,  et  non  aliter 
palla  ex  una  tantum  parte  levigatur. 

9. °  Quod  Corporale  deferri  semper  debet  in  Bursa  occlusum,  et  numquam 
extra  eam,  ne  inanis  reddatur  Bursae  invectio,  et  congrua  desit  corporali 
custodia. 

10. *  Quod  Bursa  ita  sit  calicis  velo  superposita  ut  apertum  ejus  os  om- 
nino dispareat  per  velum  super  Bursam  revolutum. 

II.  Qu.e  sint  curanda  actu  quo  missales  vestes  induuntur. 

Actu  quo  missales  vestes  induuntur  paucis  verbis  absolvemus.  Curandum 
enim  est: 

1. °  Ut  omnia  in  silentio  peragantur,  et  sic  omnes  intelligant  quod  missa- 
lium  vestum  assumptione  incipiuntur  mysteria  divini  illius  Sacrificii  cui  non 
aliter  convenit  quam  devotissima  cordis  meditatio  et  ardentissimus  animi 
affectus. 

2. °  Ut,  singul®  vestis  assumptioni  fideliter  respondeat  devota  congruentis 
orationis  recitatio. 

3. °  Ut  numquam  omittatur,  etiam  in  nigris  paramentis  pro  Missa  defun- 
ctorum, praescripta  osculatio  crucis  in  Amictu,  in  Manipulo  et  in  Stola;  quae 
osculatio  repeti  semper  debet  etiam  in  earum  trium  vestium  depositione 
post  Missam. 

4®  Ut  birreto  caput  tegatur  antequam  calix  sinistra  manu  accipiatur. 

5. °  Ut  calix  sinistra  manu  accipiatur  ad  nodum,  et  dextera  super  Bursam 
extensa  teneatur  calix  ante  pectus  reverenter  elevatus. 

6. °  Ut  paratus  sacerdos  a sacristia  non  discedat  nisi  post  congruam  re- 
verentiam sacrae  Iconi  quae,  vel  fuit  prae  oculis  sacerdotis  missales  vestes 
induentis,  vel  pallam  constituit  altaris  in  sacristia  praeminentis. 


QILESTIO  111. 

1°  Unde  orta,  et  quanti  sit  facienda  colorum  diversitas  quae  nunc  praecipi- 
tur in  Paramentis? 

2°  Unde  sit  sumenda  ritualis  coloris  specialitas  ut  recte  eo  Sacerdos  utatur 
in  Missa  quando  paramenta  sint  in  coloribus  mixtis? 

3.3  An  Paramenta  et  Pallia  altaris  aurea  vel  argentea  adhiberi  possint  pro 
quocumque  colore? 


Ad  Priimim.  Unde  orta,  et  quanti  sit  facienda  colorum  diversitas 

QU^E  NUNC  PRAECIPITUR  IN  PARAMENTIS? 

De  Paramentorum  Coloribus  PR.£N§rioNES. 

Ad  rectam  hujus  quaestionis  solutionem  sequentia  praenotanda  putamus. 

1. °  Quod  novi  sacrificii  institutor  Christus  Jesus  divinam  instituit  Eucha- 
ristiam non  in  alia  quam  in  propria  habituali  veste,  quam  albi  fuisse  co- 
loris asserit  Baronius. 

2. °  Quod  primissimis  Ecclesiae  temporibus,  non  communi  domestico  indu- 
mento, sed  speciali  veste,  ad  sacra  peragenda  exclusi  ve  ordinata,  sacras 
peregerunt  functiones  tum  Apostoli,  tum  immediati  eorum  successores. 

3. °  Quod  speciales  vestes  ad  sacra  peragenda  ordinat®,  a vestibus  in  com- 
muni vita  usitatis  fuerunt,  non  tantum  distinet®,  sed  etiam  divers®;  sci- 
licet, speciali  cura  confect®,  maxima  diligentia  servat®,  et  materia  communi 
pretiosiore. 

4. *  Quod  vestes  ad  sacra  peragenda  ordinat®,  non  tantum  fuerunt  pre- 
tiosiori materia  confect®,  sed  varus  etiam  coloribus  ingeniose  context® 

5. °  Quod,  si  difficile  est  pr®finire  quonam  tempore  coeperit  pr®ceptivus 
usus  variorum  colorum  qui  nunc  obtinent  in  Ecclesia,  probabilius  videtur 
hoc  non  evenisse  nisi  circa  s®cuium  decimum,  quia  clara  de  hoc  mentio  non 
invenitur  nisi  in  scriptoribus  qui  decimo  secundo,  et  decimo  tertio  s®culo 
floruerunt,  uti  sunt  Innocentius  III  qui  Rom®  sedit  ab  anno  1198  ad  annum 
1216,  et  Guillelmus  Durandus,  doctissimus  Mendensis  episcopus,  qui  obiit  anno 
1296,  utillimumque  nobis  tradidit  volumen  inscriptum  Rationale  Divinorum 
Officiorum. 

Notandum  vero  est  quod  tempore  Innocentii  III,  qui  primus  scripsit  de 
variis  paramentorum  coloribus  in  sacris  adhibendis,  quatuor  colores  tantum, 
idest  albus,  rubeus,  viridis  et  niger  fuerunt  in  usu:  nam  color  albus , tam- 
quam symbolum  candoris  vit®  et  castitatis,  tribuebatur  Confessoribus  et  Vir- 
ginibus; rubeus  Apostolis  et  Martyribus;  viridis  Feriis  et  Dominicis,  niger 
diebus  Jejunii,  Adventus  et  Quadragesim® , et  in  commemoratione  mortuo- 
rum. Colorem  violaceum  non  commemorat  Innocentius  quia  sua  obscuritate 
habebatur  ut  niger,  et  unius  ac  alterius  promiscuus  erat  usus. 

S®culo  tamen  XIII  Ecclesiarum  Pr®latis  color  niger  morti  quasi  exclusive 
convenire  visus  est,  unde  hunc  colorem  commemorationi  mortuorum  de- 


stinarunt;  colorem  autem  violaceum,  quia  est  quasi  pallidus  et  lividus,  qua- 
lis ex  maceratione  carnis  atque  ex  afflictione  consurgit,  diebus  jejunii  et 
poenitentiae,  et  juxta  ambrosianum  ritum,  viduis  etiam,  matronis  et,  foemi- 
nis  pcenitentibus,  adhibendum  esse  crediderunt,  et  ita  quinque  in  Ecclesia 
invaluere  colores,  scilicet  albus,  rubeus,  viridis,  violaceus  et  niger.  Hic  vero 
notandum  occurrit  quod,  tam  in  Altaris,  quam  in  sacerdotis  paramentis,  non 
licet  uti  colore  coeruleo  loco  violacei.  Non  defuerunt  scriptores  qui  puta- 
runt coeruleum  colorem  antiquissimum  fuisse,  sed  alii  meridie  clarius  osten- 
derunt nullum  exstare  de  hoc  authenticum  documentum,  hinc  illicitum  om- 
nino esse  coloris  caerulei  usas  in  sacris  Officiis  nisi  ad  hoc  habeatur  ab  ipsa 
Apostolica  Sede  peculiaris  concessio,  uti  factum  fuit  recentissimis  tempori- 
bus Hispaniae  Ecclesiis  pro  festis  tantum  beatissimae  Virginis,  quasi  ad  indi- 
candam caelestialem  ejus  sanctitatem.  Hisce  praemissis,  non  ambigimus  se- 
quenti modo  solvere  quaestionem. 

Unde  orta  colorum  varietas  qu^e  nunc  praecipitur  in  paramentis. 

Colorum  varietatem  quae  nunc  obtinet  in  Ecclesiajure  meritoque  ortum  ha- 
buisse putamus  a sex  sequentibus  principiis,  scilicet:  l.°  a praececto  Syna- 
gogae facto;  2.°  a ratione  fide  illustrata ; 3.°  a Davidica  declaratione  in  psal- 
mis; 4.°  a generico  Ecclesiae  praecepto;  5.°  ab  exemplo  venerabilium  Episco- 
porum; 6.°  a speciali  Ecclesiae  praescriptione  pro  decentiori  et  solemniori 
divinorum  officiorum  celebratione. 

I. °  A praecepto  Synagogcc  facto,  scilicet  Aaron  et  filiis  ejus  ( Exod . 36) 
ut  pontificalia  indumenta  facerent  auro,  hyacinto,  purpura,  cocco  bis  tincto 
et  bisso  contexta,  in  quibus  praecipuos  Ecclesiae  colores  facile  est  recogno- 
scere, scilicet  color  albus  in  bisso,  rubeus  in  cocco  et  purpura,  flavus  in 
auro,  viridis  et  violaceus  in  hyacinto  (melarancio). 

II. 0  A Ratione  fide  illustrata,  qua  homines  docentur,  non  in  communibus, 
sed  in  pretiosioribus  vestibus  semper  decere  ut  mysteria  peragantur  quibus 
miseri  Protoplasti  filii  in  novos  homines  restaurantur.  Hinc  divus  Hierony- 
mus (lib.  13  in  c.  24  Ezech)  Religio  divina  alterum  habitum  habet  in  mini- 
sterio, alterum  in  usu  vitaque  communi:  ideoque  Alcuinus  subjungit:  Si  sa- 
cerdotes antiqui  vestes  habuere  ad  sacrificia  non  communes,  nos  in  communi 
veste  sacrificabimus? 

III. 0  A prophetica  Davidis  declaratione ; nam  in  psalmo  44  Ecclesia  dici- 
tur adstare  vera  Regina  in  vestitu  deaurato  circumdata  varietate. 

IV. 0  A generico  Ecclesiae  praecepto,  quo  ab  apostolico  aevo  statutum  fuit 
ut  a communi  veste  semper  differrent  vestes  in  sacris  utendae;  quod  praecep- 
tum, juxta  Gavanti  assertionem,  manavit  a beato  Petro ,-  vi  vente  adhuc  Cle- 
mente,  qui  hanc  nebis  tradidit  notitiam,  confirmavit  Anacletus  sub  initio  se- 
cundi saeculi,  et  sancivit  Stephanus  I qui  apostolicam  tenuit  cathedram  ad 
medietatem  saeculi  III. 

V. °A6  exemplo  venerabilium  Episcoporum,  qui,  juxta  praescriptum  san- 
cti Silvestri,  paramentorum  colorem  variare  consueverunt  prout,  vel  tem- 
poris decor  imperare  videbatur,  vel  pro  varia  functionum  indole  mysticae 
suadebant  rationes.  Ex  historia  enim  ecclesiastica  eruitur  l.°  quod  sancto  Ma- 
chario  donata  fuit  a Constantino  Magno  stola  filis  aureis  texta  (Theodor.  1.  2, 
c.  27) ; 2°  quod  planeta  sancti  Gordiani,  patris  S.  Gregorii,  qui  martyr  obiit 
anno  362  sub  Juliano,  erat  coloris  castanei,  qui,  in  sententia  Joannis  Dia- 
coni (1.  4.  c.  85),  idem  dici  debet  ac  color  viridis.  3.°  quod  monachus  S.  Au- 
gustinus, ex  Gregorii  Magno  mandato,  Anglorum  apostolus,  S.  Lavino  suo  disci- 
pulo, in  ipso  die  quo  eum  sacerdotio  insignivit,  dedit.,  juxta  Bollandum,  die 
26  Maji,  casulam  purpuream  gloriosi  martyrii  praesagam , 4.°  quod  in  hemi- 
cyclo  absidae  ecclesiae  sancti  Venantu  apud  fontem  baptisterii  lateranensis, 
quem  Papa  Joannes  IV  extruxit  anno  641,  etiam  nunc  videre  est  Venantius 
et  Joannes  induti  casulis  caerulei  coloris,  et  Asterius  Amasiae  metropolita 
sub  initio  saeculi  V in  planeta  coloris  punici  (rosso  bruno  arancio);  5.°  quod 
in  hemicyclo  absidis  S.  Agnetis  extra  urbem  conspicitur  in  planeta  fusci  co- 
loris S:  Honorius  qui  Romae  sedit  anno  625;  6.°  quod  in  abside  ecclesiarum 
S.  Caeciliae,  S.  Praxedis,  et  S.  Mariae  in  Domnica,  indutus  casula  coloris  au- 

rei,  etiam  in  praesenti  videtur  Paschalis  I.  qui  fuit  Papa  sub  initio  saeculi  IX. 
Ex  quibus  testimoniis  facile  est  arguere,  Ecclesiae  spiritum  semper  fuisse  ut 
vestes  ad  sacra  peragenda  semper  essent,  non  solum  a communi  veste  ma- 
teria pretiosiores,  sed  etiam,  juxta  peragenda  mysteria,  ingeniose  variatae. 

VI.0  A speciali  Ecclesiae  praecepto  in  Missalis  et  Ritualis  Rubricis  Claris- 
sime  exposito,  quo  sacris  ministris  praescribitur  ut  paramentorum  color  fide- 
liter semper  respondeat  vel  temporis  vel  functionis  specialitati,  dempta  cui- 
libet facultate  paramentorum  colorem  absque  Sanctae  Sedis  licentia  etiam  in 
minimis  variare. 

Ex  hucusque  dictis  facile  eruitur. 

Quanti  sit  facienda  Colorum  Varietas  in  Paramentis. 

Cum  in  decretis  sacrae  Rituum  Congregationis  semper  sit  reverenda  su- 
prema Ecclesiae  auctoritas,  cui  exclusive  competit  jus  cultus  Deo  placiti 
securas  regulas  decernendi  et  praeceptiva  voce  jubendi,  evidentissime  patet 
tanti  esse  faciendam  colorum  varietaem  quae  nunc  praecipitur  in  paramentis, 
ut  absque  culpa,  nemini  liceat  ab  hujusmodi  lege  discedere.  Hoc  enim  esset 
veram  Religionem  pervertere , ipsumque  Deum  per  Ecclesiam  loquentem  inex- 
cusabiliter  contemnere;  nam,  juxta  Paulum  ad  Romanos  (c.  2.  v.  12):  Qui- 
cumque in  lege  peccaverunt , per  legem  judicabuntur.  Idque  eo  magis  quia 
colorum  varietas  in  paramentis  gravissimo  innititur  fundamento,  scilicet  ut 
per  paramentorum  varietatem  fideles  omnes  facile  edoceantur  tam  de  di- 
versa Sanctorum  conditione,  quam  de  diversa  Christianorum  mysteriorum 
specialitate.  Et  revera:  per  rubeum  colorem  in  paramentis  facile  dignoscitur 
coli,  vel  martyrium  in  Sanctis,  vel  passionem  in  Christo,  vel  charitatis  fer- 
vorem in  Spiritu  Sancto,  uti  in  colore  albo  facile  conspicitur  colendum  mo- 
rum candorem  in  Confessoribus,  in  Virginibus,  fn  Angelis  et  in  beatissima 
Virgine  Maria,  quae  nullam  unquam  agnovit  labem  etiam  in  primo  ejus  con- 
ceptu, vel  aut  pacifica  aut  gloriosa  Christi  actio  in  qua  nullum  invenitur 
cruentae  passionis  vestigium,  ut  in  Natali,  Epiphania,  Paschate,  Transfigu- 
ratione et  similia.  Quod  si  pro  Eucharistiae  cultu,  color  albus  praescribitur 
ritu  romano  et  rubeus  in  Ambrosiano,  hoc  est  petendum  a diverso  respectu 
sub  quo  SS.  Sacramentum  consideratur.  In  Romanis  est  color  albus  quia  in 
azymis  hoc  maximum  sacramentum  fuit  a Christo  Domino  institutum ; in  Am- 
brosianis  vero  color  est  rubeus  quia  hoc  Sacramentum  consideratur  uti  vere 
est.  tamquam  memoria  cruentissimae  Christi  passionis,  quae  in  ultima  coena 
ad  quam  ipse  Judas  proditor  accumbebat,  primum  habuit  lamentabile  ini- 
tium. 

Quod  per  nos  dictum  est  de  albo  et  rubeo  pro  divina  Eucharistia,  dicen- 
dum est  etiam  de  albo  et  violaceo  pro  viduis,  matronis  et  foeminis  poeniten- 
tibus,  nam  in  romano  ritu  considerantur  tamquam  confessores,  et  hinc  pro 
eorum  cultu  color  albus  adhibetur;  et  in  ritu  ambrosiano  nsdem  Sanctis  as- 
signatur color  violaceus  cum  in  iis  consideretur,  vel  amissio  virginitatis,  vel 
anxietas  maternitatis,  vel  moestitia  viduitatis,  vel  contritio  cordis  pro  pec- 
catis olim  commissis. 

Quibus  omnibus  bene  perpensis,  neminem  latere  potest  quanta  reverentia 
sit  semper  prosequenda  Ambrosiana  Liturgia  in  differentiis  quibus  distin- 
guitur a Romanam  usu  colorum  in  paramentis  adhibendorum  pro  recto  cultu 
vel  SS.  Eucharistiae  vel  quorundam  Sanctorum  nec  martyrum,  nec  virginum. 

Ad  Secundum  — Unde  sit  sumenda  ritualis  coloris  specialitas  ut 
recte  eo  Sacerdos  utatur  in  missa  quando  paramenta  sunt  in  colo- 
ribus mixtis? 

Circa  hanc  quaestionem  distinguere  oportet  sequenti  modo: 
l.°  Si  varii  colores  sint  in  ornatibus  vel  picti,  vel  in  eadem  tela  contexti 
super  fundum  unius  determinati  coloris  respicientium  oculis  satis  apparentis, 
fundi  color  reputandus  est  determinati vus  coloris  planetae,  et  utpote  talis 
coloris,  planeta  adhiberi  potest  in  Missa  cui  dictus  color  est  assignatus. 

2.9  Si  varii  colores  ita  sint  in  planeta  permixti  ut  ejus  nequeat  distingui 

fundus,  planeta  habenda  est  illius  coloris  qui  prae  caeteris  dici  potest  prae- 
valere. 

3.°  Si  denique  colores  varii  ita  in  planeta  appareant  ut  unusquisque  co- 
lor suam  habeat  distinctam  et  aequalem  determinationem,  planeta  adhiberi 
potest  pro  illis  coloribus  quibus  est  aequalibus  fasciolis  contexta.  Ipsa  enim 
sacra  Visitatio  Apostolica  hoc  toleravit,  etiam  in  Urbe,  praesertim  in  Ecclesiis 
paupertate  laborantibus.  Sed  non  est  praetereundum  quod  Sacra  Rituum 
Congregatio  numquam  voluit  proprio  decreto  hoc  permittere  ne  Missio- 
nariis  quidem  qui  speciale  ad  hoc  petierunt  indultum,  quia  divini  cultus 
decori  non  satis  providetur  nisi  per  varios  paramentorum  colores,  qui,  vel 
temporis  vel  functionis  specialitati  quantum  fleri  potest  fideliter  respondeant, 
excepta  semper  necessitate  quae  in  rebus  mere  disciplinaribus  nulla  unquam 
lege  irretitur. 

Ad  Tertium  — An  paramrnta  et  pallia  altaris  aurea  vel  argentea 

ADHIBERI  POSSINT  PRO  QUOCUMQUE  COLORE? 

Cum  non  idem  esse  possit  duplicis  hujus  quaestionis  responsum,  duobus 
distinctis  articulis,  scilicet  l.°  de  Paramentis,  2.°  de  Palliis,  disserere  aggre- 
dimur. 

1.  De  Paramentis  aureis  et  argenteis. 

Cum  tela  argentea  unum  habeat  distinctum  colorem,  qualis  est  albus,  ita 
Paramenta  argentea  tela  contexta  adhiberi  nequeunt  nisi  in  functionibus  qui- 
bus albus  color  expresse  assignatur. 

Non  id  dicendum  est  de  Paramentis  aureo  filo  contextis.  Aurum  enim,  quia 
lucidum  habet,  colori  albo  assimilatur;  quia  igneum  habet  colorem  pro  colore 
rubeo  recte  habetur;  et  quia  viridis  medius  est  inter  colores  album  et  fla- 
vum, aureum  paramentum,  non  tantum  pro  colore  albo  et  rubeo,  sed  etiam 
pro  viridi,  excepto  violaceo  et  nigro,  legitime  adhiberi  posse  communiter  re- 
tinetur quia  ipsa  S.  R.  C.  hoc  solemniter  declaravit.  Ratio  vero  ob  quam  aureum 
paramentum  non  convenit  nec  violaceo,  nec  nigro  colore,  in  hoc  stat,  quod 
violaceus  et  niger  habentur  tamquam  symbola  mcestitiae  et  doloris,  aurum  e con- 
tra symbolum  est  festivitatis  et  gaudii. 

Hoc  autem  intelligitur  de  planeta  vero  auro  contexta,  numquam  autem 
de  illis  quse  ex  filo  flavi  coloris  contextae  sunt.  Cum  enim  abusus  invaluerit 
in  sacris  paramentis  hanc  telam  sericam  vel  laneam  flavi  coloris  adhibendi, 
ad  hanc  corruptelam,  quam  multi  consuetudinis  nomine  cohonestare  niteban- 
tur, sacra  Visitatio  declaravit  et  decrevit,  nullatenus  in  posterum  vestes 
sacras  confici  posse  tela  serica  vel  alia  materia  flavi  coloris;  prohibuit  in 
pluribus  Ecclesiis  eorum  usum;  et  aliqua  tantum  utens  indulgentia,  permi- 
sit ut  in  pauperibus  Ecclesiis  tantum  planetae  tales  jam  confectae  adhiberen- 
tur usquedum  fuerint  consumptae. 

Ad  rem  vero,  duo  prae  oculis  sunt  habenda  S.  R.  C.  decreta,  scilicet: 

1. °  Quod  sacerdotes  exteri  celebrantes  in  Ecclesiis  Regularium  eundem  de- 
I bent  adhibere  colorem  quo  utuntur  praedicti  Regulares  (11.  Junii  1701). 

2. °  Regulares  celebrantes  in  aliena  Ecclesia  eodem  debent  uti  colore  qui 
in  illa  Ecclesia  adhibetur  (11  Jun.  1701). 

Quae  decreta  praescribentia  ut  sacerdotes  se  conforment,  saltem  quoad  co- 
lorem, sic  intelligenda  semper  sunt  ut  rubeus  nequeat  adhiberi  pro  confes- 
sore pro  quo  sacerdos  recitavit  officium,  nec  albus  pro  martyre,  sicuti  de- 
cisum fuit  in  Varsav.  7 Maji  1764  ad  dub.  13,  et  confirmatum  in  Fud.  dub. 
18,  10,  sub.  die  7 Sept.  1846. 

Uno  verbo:  Officium  est  onus  personale,  ideoque  semper  est  recitandum 
juxta  Calendarium  vel  Ordinis,  vel  Ecclesiae  cui  recitans  est  addictus.  Missa 
vero  est  functio  localis,  ideoque  exteri  sacerdotes  semper  tenentur  in  pro- 
pria Missa  uti  colore  qui  in  loco  adhibetur;  quod  si  Missae  color  proprio  of- 
ficio non  convenit,  celebretur  Missa  vel  de  Sancto,  vel  de  mysterio,  vel  etiam 
de  feria,  qualis  praescribitur  in  loco  ubi  celebratur.  Exter  autem  in  aliena 
domo  domini  usui  debet  se  conformare,  numquam  vero  viceversa. 


28 


r 


2.  De  Palliis  altaris  aureis  et  argenteis. 

Altaris  Pallia,  quando  sint  vel  aurea  vel  argentea,  legitime  adhiberi  pos- 
sunt pro  quocumque  colore.  Et  ratio  duplex  est: 

1. °  Quia  Pallium  ante  altare  numquam  fuit  ita  rigorose  praescriptum  ut, 
eo  deficiente,  non  liceat  in  ipso  altari  sacra  peragere,  quando  sub  altaris 
mensa  nihil  adstantium  oculis  offeratur  quod  divinum  cultum  dedeceat. 

2. °  Quia  si  in  actis  Eccl.  Mediol.  ( pag . 956)  praescribitur  ut,  ante  omnia  al- 
taria continue  sit  pallium,  saltem  ligneum , vel  ex  tela  depictum,  stati  m sub- 
jungitur quod  diebus  festis  aliud  pallium  apponatur  ex  preliosioii  materia 
confectum..  Jam  modo:  Si  argento  et  auro  nihil  est  pretiosius,  non  est  quid 
melius  desiderari  possit  in  altari  cui  pallium  sit  appositum  vel  argenteum, 
vel  aureum. 

QILESTIO  IV. 

1. °  Quando,  et  ad  quid  invecta  fuerit  frequens  in  Missa  salutatio  populi  per 
verba  Dominus  vobiscum? 

2. °  An  hujus  sacrae  salutationis  verba  varianda  sint  quando  unus  tantum  sit 
Missae  praesensi 

3. °  Cur  sacerdos,  dicendo  in  Missa  Dominus  vobiscum,  manus  extendit,  eas- 
que  mox  jungit  ? 

4. °  Cur  populus  ad  Dominus  vobiscum  respondet  Et  cum  spiritu  tuo,  potius 
quam  Dominus  tecum? 


Ad  1'rimntn.  — Quando  et  ad  quid  invecta  fuerit  frequens  in  missa 

populi  salutatio  per  verba  Dominus  vobiscum  ? 

Populi  salutatio  per  Dominus  vobiscum,  ex  plurimorum  sententia,  fuit  ab 
ipso  beato  Petro  Apostolorum  principe  primitus  ordinata;  hinc  ab  ejus  di- 
scipulo et  successore  Clemente  confirmata,  nec  non  a divo  Anacleto  sancita. 
Hoc  ita  verum  est  ut  haec  ipsa  salutatio  inveniatur  in  antiquissimis  liturgiis 
SS.  Jacobi,  Basilii  et  altorum,  in  quibus  passim  legitur  Dominus  vobiscum,  aut 
Pax  vobis;  et  Dionysius  Areopagita  hanc  salutationem  divinissimam  appel- 
lat, quia,  non  humanae  adinventionis  arbitrio,  sed  ex  antiqua  sacri  eloquii 
auctoritate,  scilicet  in  libro  Ruth  (2.  4.)  et  Paralipomenon  probatur  assumpta. 

Haec  populi  salutatio  frequenter  repetita  in  Missa  invecta  fuit  sequentibus 
rationibus. 

I. °  Ut  sacerdos  populum  doceat  se  pacem  habere  cum  tota  fidelium  plebe, 
illique  optima  desursum  semper  precari. 

II. °  Ut,  Spiritu  Sancto  adjuvante,  populus,  per  pia  vota  et  sacra  desideria, 
sacerdoti  sacrificanti  cooperetur  ut  inceptum  opus  digne  et  fideliter  com- 
pleat. 

III. 0  Ut  populo  praebeatur  occasio  vicissim  bene  precandi  sacerdoti  ut  Deo 
dignum,  sibique  et  populo  perutile,  sacrificantis  praestet  officium. 

Hinc,  si  in  romano  ritu  hae  -,  salutatio  octies  repetitur,  in  ritu  ambrosiano 
aliae  quatuor  repetitiones  adjunguntur,  scilicet  duo  ante  Epistolam,  et  duo 
ante  Praefationem. 

Et  hoc  fit: 

I. °  Ne  populus  negligenter  patiatur  se  distrahi. 

II. 0  Ut  per  singulos  Missae  actus  specialis  gratia  circumstantiae  congruens 
sacrificanti  et  assistentibus  imoetretur,  uti  facile  est  videre  singulas  enu- 
merando vices  quibus  salutatio  Dominus  vobiscum  in  Ambrosiana  Missa  re- 
petitur. 

l.°  Ante  Gloria  in  excelsis,  ut  Angelorum  fervore  gloria  Domino  decantetur. 

Hic  notandum  occ  urrit  quod,  Episcopus,  cum  primum  in  Missa  salutat  po- 
pulum, sive  ante  Gloria  in  excelsis  in  ritu  Ambrosiano,  sive  post  Hymnum 
in  Romano,  non  dicit  Dominus  vobiscum , sed  Pax  Vobis,  quia  haec  fuit  prima 
vox  Christi  ad  Discipulos  post  Resurrectionem;  et  Alcuinus  asserit  hanc 

primam  populi  salutationem  per  dicta  verba, Christum  ipsum  suis  Discipulis 
ordinasse;  ideoque.  ut  Episcopus  se  ostendat  verum  Apostolorum  successorem, 
loco  Dominus  vobiscum,  in  prima  populi  salutatione,  dicit  Pax  vobis.  In  pro- 
gressu vero  Missffi.  di  dt  Dominus  vobiscum,  ut  ostendat  in  divino  sacrificio 
peragendo,  ipsum  Episcopum  nihil  differre  a caetens  celebrantibus  qui  presby- 
teratus ordine  tantum  sunt  insigniti. 

Quod  vero  Episcopi  sit  primam  sui  populi  salutationem  emittere  per  verba 
Pax  vobis,  confirmari  potest  exemplo  S.  Joannis  Cbrysostomi  quando,  exa- 
nimum ejus  corpus,  ex  Ponti  insula  ubi  obierat,  per  patriarcham  Proculum, 
Constantmopoli  traslatum  est,  et  in  patriarchali  suo  throno,  quasi  adhuc 
viveret,  fuit,  collocatum.  Statim  ac  demortuo  Doctori  Proculus  dixit:  Recipe 
thronum  tuum,  o Pater:  omnibus  summe  mirantibus,  ex  ore  defuncti  pon- 
tificis et  doctoris , prodiit  clara  et  intelligibili  voce,  totius  populi  salutationem 
per  verba  Pax  vobis;  sic  enim  refert  Baronins  anno  458,  N.  11. 

2. °  Ante  Orationem  super  populum,  ut  quod  fideliter  petimus  efficaciter  con- 
sequamur. 

3. °  Ante  Epistolam,  ut  per  apostolicam  doctrinam  bonis  moribus  expressam 
omnes  repleantur  gratia  divina. 

4. °  Ante  Evangelium,  ut  bonum  Christi  semen  semper  cadat  in  terram  bonam. 

5. °  Post  Evangelium,  ut  per  evangelica  dicta,  usque  ad  centuplum  fructifi- 
cantia, deleantur  nostra  delicta. 

6. °  Ante  Orationem  super  Sindonem,  ut  in  suavitatis  odore  preces  omnes 
ascendant  quae  praeparatoriam  oblationem  concomitantur. 

7. °  Ante  Symbolum,  ut  fides  plena  et  actuosa  augeatur  in  omnibu3  catho- 
licae doctrinae  mysteriis. 

8. °  Ante  Orationem  super  Oblata,  ut  quod  inchoatum  est,  digne  compleri 
possit  per  sacramentalem  transsubstantiationem  et  subsequentem  sacrificii 
oblationem. 

9. °  Ante  Pisefationem  et  Canonem,  ut  ferventiori  devotionis  spiritu  com- 
pleantur quae  majori  veneratione  sunt  in  Canone  prosequenda. 

10. °  Ante  Orationem  quae  inscribitur  Postcommunio,  ut  de  perceptis  myste- 
riis uberrimi  et  perpetui  colligantur  fructus. 

11. °  Ante  Benedictionem,  ut  caehcis  donis  compleatur  quod  pie  a sacerdote 
impetratur. 

12. °  Ante  ultimum  Evangelium,  ut  de  peracto  sacrificio  debitae  Domino  agan- 
tur gratiae,  et  omnibus  semper  luceat  illa  Lux  vera  qute  illuminat  omnem  ho- 
minem venientem  in  hunc  mundum,  ut,  qui  sunt  generatione  terreni,  fiant  rege- 
neratione coelestes. 

Ad  Secandum  — An  verba  Dominus  vobiscum  varianda  sint  quando 

UNUS  TANTUM  SIT  MlSS.fi  PRAESENS? 

Etiamsi  unus  tantum  sit  Missae  praesens,  verba  Dominus  vobiscum  nun- 
quam sunt  varianda  tribus  sequentibus  rationibus. 

1. °  Quia,  juxta  Ecclesiae  mentem,  per  Dominus  vobiscum,  salutatur,  non  tan- 
tum qui  sacrificio  personaliter  assistit,  sed  etiam  tota  Ecclesia  quae  de  sa- 
crificio participat. 

2. °  Quia  quidquid  in  sacris  officiis  peculiariter  agitur,  hoc  ipsa  Ecclesia, 
per  unitatem  fidei  et  charitatis  amorem,  unanimiter  agere  videtur. 

3. °  Quia  de  hac  praxi  continuum  habemus  exemplum  in  divini  Officii  re- 
citatione; nam,  etiamsi  sacerdos  solus  recitet  Horas  Canonicas,  semper  di- 
cere debet  in  plurali  quod  refertur  ad  populi  salutationem  aut  invitationem. 
Hinc,  invariate  dicendum  est  Oremus  — Benedicamus  Domino  — Venite 
exultemus  etc. 

Ad  Tertiam  — Cur  sacerdos  dicendo  in  Missa  Dominus  vobiscum  manus 

EXTENDIT,  EASQUE  MOX  JUNGIT  ? 

Sacerdos  dicendo  Dominus  vobiscum , manus  extendit  ad  indicandum  ejus 
desiderium  et  sincera  voluntas  in  unum  colligendi  omnium  adstantium  corda, 
ut  cuncta  cum  eo  in  Domino  uniantur. 

Extensas  manus  mox  subjungit,  ad  significandum  quod  adstant.ium  corda 
sacerdotis  invitationi  libenter  adhaerentia,  lubentissime  iu  unum  ipse  colligit, 
sibique  unit. 

Ad  Quartum  — Cur  populus  ad  Dominus  vobiscum  respondet,  Et  cum 

Spiritu  tuo,  potius  quam,  Dominus  tecum? 

H«>c  fit  sequentibus  rationibus: 

l.°  Quia  alium  solemniter  benedicere,  fausta  illi  ominando,  est  superioris 
erga  inferiorem,  non  autem  inferioris  erga  superiorem.  Hinc,  si  nomine  Ec- 
clesiae sacerdos  recte  dicit  populo  Dominus  vobiscum,  incongruum  esset  po- 
pulo respondere  sacerdoti  Dominus  tecum,  quia  populus,  utpote  sacri  mi- 
nistri discipulus  et  subditus,  omni  auctoritate  caret  sacerdotem  benedicendi. 

Rectius  ergo  dicitur  Et  cum  Spiritu  tuo , quia  in  hisce  verbis  continetur 
et  religiosa  declaratio  et  obsequiosa  ominatio. 

1. °  Religiosa  Declaratio:  declaratur  enim  desiderium  ut  totum  quod  in  ec- 
clesiasticis officiis  geritur  spiritualiter  fleri  perpendatur. 

2. °  Obsequiosa  Ominatio:  Ut  cor  sacerdotis  devotione  repleatur,  et  ipse, 
non  sola  lingua  oret,  sed  et  mente,  et  spiritu,  ut  certissime  Deo  placeat,  et 
semper  gratior  Deo  evadat. 


QUiESTIO  V. 

1. °  Unde  petendus  sit  Hymnus  Angelicus  qualis  nunc  recitatur  in  Missa  ? 

2. °  Et  quo  in  sensu  accipienda  sint  verba: 

1°  Gloria  in  excelsis  Deo  et  in  terra  pax  hominibus  bonoe  voluntatis ; 

2. °  Propter  magnam  gloriam  tuam  quando  aeternum  Patrem  alloquitur. 

3. °  Tu  solus  Sanctus,  tu  solus  Dominus,  tu  solus  Altissimus,  quando  locutio 
dirigitur  ad  Iesum  Christum. 


Ad  Primum.  Unde  petendus  sit  Hymnus  Angelicus  qualis  nunc  re- 
citatur in  Missa? 

Anastasius,  in  vita  S.  Telesphori,  asserit  hunc  Pontificem  constituisse  ut  ante 
sacrificium  diceretur  Hymnus  Angelicus,  idest  Gloria  in  excelsis  Deo  et  in 
terra  pax  hominibus  bonoe  voluntatis.  Haec  prima  hujus  hymni  verba  e coelo 
ad  nos  Angelorum  chorus  invexit,  et  ideo  Hymnus  angelicus  dictus  est;  cae- 
tera  autem,  quae  nunc  recitantur  in  eodem  hymno,  a quo  addita  fuerint,  mul- 
tiplex est  auctorum  sententia;  quidam  enim  Telesphorum,  qui  anno  126  Ro- 
manae Ecclesiae  suscepit  regimen,  eorum  auctorem  faciunt;  hujusque  sententiae 
est  Innocentius  III  lib.  2.  c.  20;  alii  Symmachum,  qui  Romae  sedit  anno  498; 
alii  S.  Hilarium  episcopum  pictaviensem , quibus  addi  potest  etiam  Sige- 
bertus  in  suo  Chronico.  Sed  hanc  opinionem  rejicit  Card.  Bona  lib.  1.  Liturgi- 
carum  c.  4,  quia  auctor  libri  pontificalis  nequaquam  asseruerat  Telesphorum 
ea  verba  addidisse,  sed  tantum  constituisse  ut  ante  sacrificium  hymnus  di- 
ceretur angelicus,  et  tunc  forsitan,  ait  Bona,  verba  tantum  evangelica  in 
usu  erant,  sicut  extant  in  liturgia  Iacobi;  non  vero  integer  hymnus.  Observat 
etiam  idem  eminentissimus  auctor,  tempore  s.  Athanasii  jam  in  usu  fuisse,  cum 
hic  ss.  Doctorin  suo  libro  de  Virginitate  versus  finem,  de  praefato  hymno  men- 
tionem fecerit  hisce  verbis:  « Hymnumque  dicito  Gloria  in  excelsis  Deo  et  in 
terra  pax  hominibus  bonoe  voluntatis , laudamus  te,  benedicimus  te,  adoramus 
te,  » unde  concludit  Bona,  Patres  Concilii  IV  Toletani,  circa  annum  633  ce- 
lebrati, cautius  locutos  esse,  qui  Can.  12.  ajunt;  Reliqua  quce  sequuntur  post 
verba  Angelorum,  ecclesiasticos  Doctores  composuisse , quicumque  illi  fue- 
rint. Ex  supradicto  Anastasio  habemus  pariter  Symmachum  constituisse  ut 
omni  die  Dominico  et  in  Natalitiis  Martyrum  Hymnus  diceretur  Angelicus.  An- 
tea siquidem,  tantum  in  Missa  nocturna  Nativitatis  Domini  cantari  solebat 
ex  Telesphori  decreto,  si  vera  sunt  quae  Sigebertus  in  Chronico  et  Inno- 

centius  111  in  Missae  Mysteriis,  tradunt:  sed,  ut  mox  diximus,  tempore  Tele- 
sphori,  verba  tantum  evangelica  in  usu  erant.  Constitutum  vero  Symmachi 
ad  totum  praefatum  hymnum  extenditur,  quia,  ut  superius  ostendimus,  jam 
antea  compositus  erat;  quapropter,  rejiciendi  sunt  illi  qui  talem  hymnum 
Symmacho  adscnbunt.  Observandum  tamen  est,  quod,  si  constitutum  Symmachi 
ad  omnes  presbyteros  extenditur,  dicendum  est  S.  Gregorium  illud  restrinxisse 
ad  solos  Episcopos.  Missae  enim  ordinem  in  libro  Sacramentorum  describens 
Gregorius,  ait:  Item  dicitur  Gloria  in  excelsis  Deo.  si  episcopus  fuerit,  tan- 
tummodo die  Dominico,  sive  diebus  festis;  a presbytero  autem  minime  di- 
citur, nisi  in  solo  Paschate;  quando  vero  litania  agitur,  neque  Gloria  in  ex- 
celsis Deo,  neque  Alleluja  canitur. 

In  praesenti  vero  disciplina,  Gloria  in  excelsis  dicitur  in  omnibus  Vivorum 
Missis,  excepto  casu  quo  Missa  sit,  vel  Votiva  non  solemms,  vel  de  Feria, 
vel  de  Vigilia. 

Ad  Secandnm.  rr  Quo  in  sensu  accipienda  sint  verba: 

1. °  Gloria  in  excelsis  Deo,  et  in  terra  pax; 

2. ®  Propter  magnam  gloriam  tuam; 

3. °  Tu  solus  sanctus,  tu  solus  Dominus,  tu  solus  Altissimus,  Jesu 

Christe. 

l.°  Gloria  in  excelsis  Deo. 

Cum  nos,  utpote  homines  natura  infirmi,  culpae  obnoxii,  et  nimium  mente 
distracti,  inidonei  simus  ad  Deo  gratias  digne  agendas  pro  divinae  Incarna- 
tionis mysterio,  unde  omnium  nostrum  facta  est  salus  et  vita, rectissime  in 
Missae  principio  per  Gloria  in  excelsis  Deo  intendimus  quae  sequuntur. 

1. °  Deprecamur  Dei  adoratores  qui  in  excelsis  habitant  ut  dignam 
nostro  nomine  Deo  tribuant  gloriam  et  laudem; 

2. °  De  eorum  laudibus  Deo  pro  nobis  porrectis  toto  corde  gratulamur; 

3. °  Caelicorum  laudes  nos  ipsi  Deo  offerimus,  utpote  nostrorum  ipsorum 
laudibus  multo  acceptiores.  Et  «d  hoc  melius  significandum.  Celebrantis  ma- 
nus aliquantulum  sursum  elevantur  dum  dicitur:  Gloria  in  excelsis  etc. 

Dicendo  vero:  Et  in  terra  pax  hominibus  bonje  voluntatis,  precibus 
nostris  duo  optamus: 

1®  Ut  Dei  voluntas  semper  sit  bona  et  benevola  erga  nos  in  quorum  sa- 
lutem Unigenitum  Filium  suum  nobis  constituit  Redemptorem: 

2.°  Ut  tanti  beneficii  fructus  ita  sit  uber,  ut  omnes  semper  fiamus  bonae 
voluntatis  quasi  luminaria,  veramque  pacem  semper  habeamus,  non  tan- 
tum cum  Deo,  sed  etiam  cum  omnibus  hominibus,  et  quidem  in  charitate  non 
ficta,  sed  in  veritate  et  sinceritate. 

II.°  Propter  magnam  gloriam  tuam. 

Hic  Gloria  accipienda  est  pro  Gratia  qua  pro  nobis,  sua  tantum  benignis- 
sima miseratione,  Christus  voluit  incarnari  et  pati.  Nec  mirum  est  quod  gito- 
ria  ac  -ipiatur  pro  gratia,  hocque  duabus  rationibus: 

1. °  Quia  hae  locutione  usus  est  Paulus  ad  Romanos  quando  dixit:  Om- 
nes peccaverunt , et  egent  gloria  Dei,  idest  Dei  gratia ; 

2. °  Quia,  cum  Dei  gratia  vere  sit  Dei  gloriae  fundamentum,  medium  et 
mensura,  rectissime  vox  gloriae  usurpatur  pro  gratia:  gratia  enim  est  quae- 
dam gloria  inchoata;  sicuti  gloria  est  gratia  consummata. 

Haec  gratia,  sub  nomine  gloriae,  dicitur  magna,  quatuor  rationibus: 

1. °  Quia  gratia  Redemptoris  longe  est  pretiosior  gratia  Creatoris  propter 
uberiores  fructus  qui  ex  ineffabilibus  Christi  meritis  nobis  provenerunt; 

2. °  Quia  baec  gratia  est,  non  tantum  actualis,  per  quam  omnia  possumus 
in  eo  qui  nos  confortat,  sed  etiam  habitualis,  per  quam  Filii  Dei  nominamur  et 
sumus. 

3. °  Quia  per  hanc  gratiam  Deus  fuit  maxime  glorificatus,  et  plusquam  antea 
semper  erit  glorificandus : 

4. °  Quia  per  hanc  gratiam  ad  aeternam  gloriam  deducimur  potioribus  ti- 
tulis inter  Sanctos  et  Angelos  annumerandi. 

Ad  uberiorem  vero  hujus  quaestionis  solutionem,  nos  non  piget  addere  quod 

verba  propter  magnam  gloriam  tuam,  rectissime  accipi  possunt  etiam  in  sensu 
omnino  literali,  scilicet  in  significatu  glorioe.  Et  ratio  est  quia,  per  divini  Verbi 
Incarnationem  a Deo  Patre  decretam,  et,  Spiritu  Sancto  cooperante,  a Di- 
vino Unigenito  in  actum  deductam,  nova,  et  quidem  vere  magna,  profecta 
est  gloria;  tum  ex  parte  hominum,  tum  etiam  ex  parte  Iesu  Christi. 

1.  Ex  parte  hominum,  quia  supremae  dilectioni,  Deo  Patri  jam  debitae,  no- 
vis nexibus  omnes  homines  devicti  sunt  propter  novam  divinae  misericordiae 
ostensionem  in  aeternae  eorum  saluti  efficaciter  providendo. 

2.  Ex  parte  Iesu  Christi,  quia , per  hypostaticam  ejus  divinae  cum  nostra 
humana  natura  conjunctionem  in  unica  Christi  persona.  Deo  Patri  tribui  po- 
tuerunt, et  de  facto  tributa  sunt,  adorationes  et  obsequia , divinae  majestatis 
undequaque  dignissima;  quod  fieri  numquam  potuisset  per  quaecumque , etiam 
innumera  et  pussima,  hominum  simul  et  Angelorum  obsequia  et  sacrificia. 
Homo-Deus  tantum  hoc  facere  potuit,  et  vere  fecit. 

III.0  Tu  solus  Sanctus,  tu  solus  Dominus,  tu  solus  Altissimus,  Jesu  Christe. 

Hic  verbum  Solus  alloquendo  Dei  FiMum  in  carne  natum,  non  excludit  alias 
divinas  personas.  Patrem  scilicet  et  Spiritum  Sanctum;  nam,  de  Christo,  qua 
Deus,  semper  verum  est  quod  de  Trinitate  dicitur  in  Apocalypsi ; quod  hi  tres 
unum  sunt.  Solus  ergo,  hoc  in  casu,  excludit  tantum  quidquid  in  creaturarum 
ordine  non  est  Deus. 

Christus  vero  merito  dicitur  Solus  Sanctus,  Solus  Dominus,  Solus  Altis- 
simus sequentibus  rationibus: 

1. °  Solus  Sanctus,  quia  inter  Sanctos,  Christus  solus  sanctus  est  per  se,  vi 
propriae  essentiae,  sanctitate  scilicet  sibi  intrinseca,  nec  ab  alio  mutuata. 

2. °  Solus  Dominus,  quia  Christus  solus  proprio  sanguine  totius  humani  ge- 
neris novum  universale  et  perpetuum  dominium  acquisivit. 

3°  Solus  Altissimus,  idest  excelsissimus,  quia,  merito  suae  demissionis  et 
humilitatis,  exaltatus  est  super  omnes  caelos  et  super  omnia;  Eique  soli  No- 
men datum  est  super  omne  nomen,  in  quo  tantummodo  salvum  esse  potest 
quod  perierat. 

QILEST10  VI. 

Quibus  rationibus  defendi  possint  in  Missa  ambrosiana  vox  Ingressa  ad  indican- 
dum Missce  initium,  nec  non  sequentes  locutiones  in  Offertorio,  scilicet: 

1. °  Panem  Sanctum  super  hostiam  in  actu  Oblationis , dum  per  oblationem 
tantum  jam  peradam  communis  panis  sanctificatur. 

2. °  Quorum,  quarumque  eleemosynas  suscepimus:  in  casu  quo  celebrans  a ne- 
mine acceperit  Missce  stipendium ? 

3. °  Sanctorum,  quorum  hodie  memoriam  facimus:  quando,  ut  in  diebus  Do- 
minicis, nullius  Sancti  festum  peragitur  ? 


Ad  Primam.  Quibus  rationibus  defendi  possit  in  Missa  ambrosiana 

Vox  Ingressa  ad  indicandum  Missae  initium.  ' 

Cum  rerum  tituli  ordinarie  instituantur  postquam  res  ipsae  fuerint  inve- 
ctae; et  progressu  temporis  tantum,  ad  populi  commodum,  breviori  qua  po- 
test locutione,  communiter  indicari  soleant;  ita,  etiamsi  vox  Ingressa  non 
conveniat  nisi  participio  verbi  Ingredior,  adhibita  est  tamquam  substanti- 
vum significans  Missae  principium,  ex  eo  quia  haec  vox  jam  adhibita  fuerit 
in  Rubrica  Missae  initium  spectanti.  Recte  enim  supponere  licet  quod  in 
libris  liturgicis  antiquitus  legeretur : Antiphona  canenda  cum  ingressa  fuerit 
plebs  templum:  aut  brevius  Ingressa  plebe  templum.  Hinc,  progressu  tem- 
poris, ad  breviorem  reddendam  locutionem,  omissis  concomitantibus  vo- 
cibus, retenta  est  simpliciter  vox  Ingressa,  uti  in  romanis  missalibus  retenta 
est  vox  Introitus,  ubi  supponi  debet  antiquitus  extitisse  locutionem:  Anti- 
phona canenda  ad  introitum  populi  in  templum,  vel  tempore  introitus  in 
templum,  vel  introitus  in  Missam,  sicuti  Cicero,  in  suis  Epistolis  15  et  10 

ad  Atticum,  usus  est  locutione  Introitus  ad  causam , ad  significandum  causas 
initium  et  exordium.  Hinc,  recte  Macri,  in  suo  Hierolexicon  habet:  Introi- 
tus dicitur  quia  canitur  dum  celebraturus  sacerdos  ingreditar  ad  altare: 
ideoque,  rectissime  in  ritu  Ambrosiano  denominatur  Ingressa  quod  est  Mis- 
sae initium,  ea  ipsa  ratione  qua  in  ritu  roraano  Missae  initium  dicitur  In- 
troitus. Ambo  enim  significant  Antiphonas  quae,  introeunto  populo  in  Basi- 
licam decantabantur,  earumque  cantio  protendebatur  quousque  impertur- 
bato ordine,  tam  Pontifex,  quam  caeteri  ecclesiastici  ordines,  secundum  suam 
quisque  dignitatem,  ingrederentur  ecclesiam,  et  congruam  susciperent  sta- 
tionem. 

Ad  Secundum.  = Quibus  rationibus  defendi  possint  locutiones  in  Of- 
fertorio. 

1. °  Panem  Sanctum  super  hostiam  in  actu  oblationis,  dum  per  oblationem 

TANTUM  JAM  PERACTAM  COMMUNIS  PANIS  SANCTIFICATUR  ? 

2. °  Quorum,  quarumque  eleemosynas  suscepimus  in  casu  quo  celebrans  a 

NEMINE  ACCEPERIT  MISSJE  STIPENDIUM  ? 

3. °  Sanctorum  quorum  hodie  memoriam  facimus,  quando,  uti  diebus  domi- 
nicis, NULLIUS  SANCTI  FESTUM  PERAGITUR? 

I.  Panem  Sanctum. 

Panis  hostiae  ad  sacrificium  ordinatae,  jure  et  merito  vocatur  sanctus  in 
actu  primae  suae  oblationis,  sequentibus  rationibus : 

1. °Quia,  docente  Ulpiano  in  suo  opere  de  verborum  significatione , Sanctum 
dicitur  quod  neque  sacrum  est , neque  profanum,  sed  sanctione  aliqua  fir- 
matur, ut  sunt  leges,  quia  sanctione  quadam  subnixae  sunt;  ita  muri  et  portae 
civitatis  dicuntur  sanctae  a verbo  Sancire  quia  legibus  cautum  est  ne  cui 
ascendere  aut  diruere,  aut  inhabitare  liceat,  lam  modo  Hostia  in  altari  po- 
sita ut  divino  sacrificio  inserviat,  si  in  communi  vulgari  sensu  non  est  di- 
cenda sancta  ante  eius  consecrationem,  non  potest  dici  profana,  cum  in 
celebrantis  intentione  ipsa  sit  jam  ordinata  ad  hoc  ut  evadat  excellentissime 
sanctam,  immo  Sanctum  sanctorum  per  ejus  transsubstantiationem  in  vivum 
et  gloriosum  Christi  Corpus. 

2. °  Quia,  cum  Hostia  ad  sacrificium  ordinata,  juxta  liturgicas  leges,  ferre 
debeat  in  sua  superficie  insculptam  Crucifixi,  vel  Iesu  Nominis  imaginem, 
ita  jure  et  merito  dici  potest  sancta:  nam  hoc  sufficeret  ad  panem  altaris 
distinguendum  a communi  pane,  sicuti  sacra  imago  in  charta  impressa  snfficit 
ut  haec  charta  a communi  papyro  sit  distinguenda,  et  tamquam  sancta,  quo- 
dam religioso  cultu  non  immerito  prosequenda. 

II. °  Quorum  quarumque  eleemosynas  suscepimus. 

Etiamsi  pro  Missa  quae  actu  celebratur  nullum  speciale  acceptum  fuerit 
stipendium,  merito  semper  qui  celebrat  dicere  potest  in  Missae  precibus 
Quorum  quarumque  eleemosynas  suscepimus.  Et  ratio  haec  est. 

Cum  nullus  sit  sacerdos  qui  ex  aere  ecclesiastico,  idest  ex  fidelium  elee- 
mosynis Ecclesiae  factis,  congruam  non  habeat  sibi  assignatam  sustentatio- 
nem, vel  persibi  collatum  Beneficium  aut  Legatum  si  Clero  saeculari  adscrip- 
tus,  vel  per  eleemosynas,  sive  de  die  in  diem  collatas,  sive  ex  piis  funda- 
tionibus suppeditatas  si  Regulari  caetui  adscitus,  ita  semper  recte  dici  potest 
quod  Celebrans  eleemosynas  a fidelibus  susceperit:  ideoque  aequum  et  justum 
est  ut  in  quacumque  Missa  pro  piis  fundatoribus  fundantur  preces;  hoc  enim 
stricte  exigit,  tum  Christiana  charitas,  tum  grati  animi  munus,  tnm  con- 
stans praxis  Ecclesiae  quae  in  sacris  officiis  nunquam  destitit  piissimam  Dei 
misericordiam  pro  suis  benefactoribus  exorare. 

III. 0  Sanctorum  quorum  hodie  memoriam  facimus. 

In  diebus  etiam  in  quibus  nullum  officium  fit  de  Sanctis,  rectissime  dici- 
tur in  Missae  precibus  Sanctorum  quorum  hodie  memoriam  facimus.  Hoc  e- 
nim  non  repugnat  veritati  dummodo  attendatur  ad  tres  sequentes  animadver- 
siones. 

1. °  Etiam  in  diebus  in  quibus,  juxta  celebrantis  Kalendarinm,  nullum  fit 
officium  de  Sanctis,  ut  in  Dominicis  , Feriis  et  Vigiliis,  fieri  potest,  et  saepe 
fieri  debet,  Commemoratio  Sanctorum  non  solemnium,  quando  dies  ipsis  assi- 
gnata concurrat  cum  Officio  vel  Dominicali,  vel  Feriali. 

2. °  Etiamsi  in  Ecclesia  ubi  nos  Missam  celebramus  de  nullo  Sancto  flat 
officium,  semper  verum  est  quod  de  aliquo  Sancto  fieri  potest  memofia  si  de 
boc  faciendo  occurrat  specialis  ratio. 

3. °  Locutio  de  qua  loquimur  referri  potest  et  debet,  non  taxative  ad  Ec- 
clesiam in  qua  nostra  Missa  celebratur,  sed  generice  ad  omnes  mundi  Ec- 
clesias in  quibus  de  pluribus  Sanctis  nostro  Kalendario  omnino  extraneis, 
et  fieri  debet,  et  vere  fit,  specialis  et  etiam  solemnis  memoria;  uti  eviden- 
tissime patet  ex  Romano  Martyrologio,  ubi  quotidie  recensentur  loca  in 
quibus  nonnullorum  Sanctorum  specialis  recolitur  memoria,  et  saepe  solem- 
nissimum  agitur  festum. 

QU/ESTIO  VII. 

1. °  Cur  Deum , quem  in  Oratione  Dominica  vocamus  Patrem,  in  successiva 
deprecatione  appellamus  Dominum,  dicendo  : Libera  nos  , quaesumus , Do- 
mine? 

2. °  Quid  intelligitur per  mala  praeterita,  praesentia  et  futura,  quibus  petimus 
liberari ? 

3. Q  Cur  inter  Sanctos  quorum  in  Libera  nos  etc.  imploramus  suffragia,  no- 
minantur specialiter  B.  Virgo,  SS.  Apostoli  Petrus  et  Paulus,  S.  Andreas 
et  S.  Ambrosius? 


Ad  Primum.  z=  Cur  deum,  quem  in  oratione  dominica  vocamus  Patrem, 
in  successiva  deprecatione  appellamus  Dominum,  dicendo  : Libera  nos, 
quaesumus,  Domine  ? 

In  Oratione  Dominica  Deum  vocamus  Patrem  quia,  verba  ipsa  repetendo 
quibus  ipse  Dominus  Noster  Jesus  Christus  suis  asseclis  praecepit  uti  in  orando, 
nemini  licet,  etiam  in  minimis,  verba  immutare,  idque  eo  magis  quia,  cum 
ex  specialissima  Christi  gratia,  Redemptionis  filios  voluit  Dei  Filios  nomi- 
nari et  vere  fieri,  non  ex  nostra  praesumptione,  sed  ex  divini  Magistri  prae- 
cepto, Deum  vocamus  Patrem-,  ideoque  huic  voci  praemittitur  preambula  lo- 
cutio rPraeceptis  salutaribus  moniti,  et  divina  institutione  formati,  audemus  di- 
cere, Pater  noster. 

In  successiva  vero  deprecatione  Libera  nos,  quaesumus  etc.  cum  verba  adhi- 
beantur ab  hominum  devotione  conflata,  Deum  ipsum  appellamus  Dominum, 
ut  solemniter  profiteamur  quod,  si  Dei  gratia  dici  possumus  Dei  Filii,  nos, 
natura  nostra,  non  aliter  dici  possumus,  quam,  humillimi  Dei  servuli. 

Ad  Secundum  zz  Quid  intelligitur  ,per  mala  praeterita,  praesentia  et 
futura  quibus  petimus  liberari? 

1. °  Per  mala  praeterita  intelliguntur  culpae  quarum  adhuc  timemus  reatum. 
Et  bene  ab  iis  petimus  liberari,  juxta  Scripturam  dicentem:  Fili,  peccasti? 
Ne  adjicias  iterum,  sed  de  praeteritis  deprecare,  ut  tibi  dimittantur  (Eccli 
21.  1. 

2. °  Per  mala  praesentia,  intelliguntur  peccata  ignota  in  quorum  affectu  pos- 
sumus esse,  et  cum  quibus  adhuc  luctamur,  nec  non  miseriae  ex  peccatis  ortae 
quibus  affligimur.  Hoc  enim  intellexit  Regius  Psaltes  quando  dixit  Ab  occultis 

meis  munda  me.  Domine  etc. 

3. °  Per  mala  futura  intelliguntur  peccata  quorum  imminent  pericula,  nec 
non  eorum  simul  et  praecedentium  supplicia,  et  quaecumque  nobis  accidere 
possent  3aluti  et  paci  contraria. 

Ad  Tertium  =r  Cur  inter  Sanctos  quorum  in  Libera  nos,  etc,  implora- 
mus suffragia,  nominantur  speciatim  B.  Virgo,  SS.  Apostoli  Petrus  et 

Paulus,  S.  Andrea,  et  S.  Ambrosius? 

Rationes  quibus  B.  Virginis,  SS.  Apostolorum  Petri  et  Pauli,  S.  Andreae, 
etS.  Ambrosii,  in  Libera  nos,  etc.  invocantur  suffragia,  sunt  qu®  sequntur. 

Invocatur:  ..  . 

1. °  B.  Virgo  Maria,  quia  ipsa  est  omnium  Sanctorum  excellentissima,  ejusque 
animam  pertransivit  gladius  dum  stetit  juxta  Christi  Crucem  : Hinc,Sanct9- 
rum  omnium  ipsa  est  opportunissima  ad  specialissimum  Dei  auxilium  nobis 
impetrandum,  cum,  ex  omnium  Patrum  sententia,  et  praesertim  SS.  Petri  Da- 
Bernardi  Bonaventur®  et  Alfonsi  Liguori,  poetica  emphasi  de  ea  pr®dicetur; 
Quod  natura  Deus,  tu  prece,  Virgo,  potes. 

2. °  S.  Petrus  Apostolorum  princeps,  quia,  utpote  Christi  Vicarius,  pro  ejus- 
dem confessione  crucifixus,  cui  a Christo  Domino  regni  c®lorum  claves  ita 
tradit®  sunt  ut  omnia  qu®  solverit  in  terra  soluta  sint  et  in  c®lo,  recte  sup- 
ponitur impensius  pr®  c®teris  Sanctis  pro  nobis  deprecari. 

3. °  S.  Paulus,  quia  Vas  electionis  et  Gentium  doctor,  plus  omnibus  laboravit, 
et  Christi  stigmata  in  suo  corpore  portavit:  Hinc,  merito  putandum  est  ipsum 
pr®  pluribus  aliis  Sanctis  posse  efficacius  suis  precibus  nobi3  suffragari. 

4. °  S.  Andreas,  quia  primus  vocatione  inter  omnes  apostolos,  fratrem  Pe- 
trum ad  Christum  adduxit,  et  crucis,  cujus  mysterium  in  Missa  renovatur, 
desiderantissimus  pr®  omnibus  fuit,  et  in  eadem  mortuus  est. 

5. °  S.  Ambrosius,  quia,  utpote  mediolanensis  Ecclesi®  Pater  et  Patronus 
pr®  omnibus  amantissimus,  cujus  sollicitudine  et  doctrina  Christiana,  dogmata 
integra  nobis  pervenerunt,  jure  et  merito  tenendum  est  quod  de  domesti- 
cis ejus  fidei  tanto  magis  curam  habeat  in  c®lo,  quanto  impensius  eorum 
utilitati  semper  studuit  in  terris. 

QUAESTIO  VIII. 


Quid  notandum. 

1. °  Circa  frequentem  Pacis  enunciationem  in  Missa? 

2. °  Circa  modum  dandi  populo  Benedictionem  ? 

3. °  Circa  ritus  servandos  in  ultimo  Missce  Euangelio  ? 

4. °  Circa  modum  se  gerendi  a fine  Missce  usque  ad  Vestium  depositionem  in  sa- 
cristia  ? 


Ad  Primum  — Quid  notandum  circa  frequentem  Pacis  enunciationem 

in  Missa? 

Ad  hujus  prim®  qu®stionis  solutionem  circa  Pacis  enunciationem  in  Missa, 
duo  sunt  distincte  examinanda;  scilicet  l.°  Quare  tam  frequens  sit  in  Missa 
Pacis  enunciatio:  2.°  Quo  in  sensu  accipienda  sit  Pacis  locutio  juxta  spe- 
ciales  Miss®  partes  in  quibus  de  Pace  fit  mentio.  Sit  ergo : 

I.  Quare  tam  frequens  sit  in  Uissa  Pacis  enunoiatio  ? 

Si  nihil  frequentius  Pacis  enunciatione  habetur  in  Missa,  hoc  est  petendum 
a singularissima  Pacis  pr®stantia,  quia  ipsa  habenda  est  tamquam  omnis 
pi®  actionis  perfectio,  Dei  in  nobis  manentis  testimonium,  ac  vit®  coelestis  qui- 
dam pr®gustus. 

Et  revera:  Ecclesia  per  Spiritum  Sanctum  edocta,  et  Sacr®  Scriptur®,  in 
quibus  semper  est  reverenda  immediata  Dei  revelatio,  pr®  omnibus  virtu- 
' tibus  et  spiritualibus  bonis,  Pacem  inculcant  ut  Deo  gratissimam  et  homini- 
bus perutilem.  Unde  illud  Ps.  75,  Factus  est  in  pace  locus  ejus ; — 2.°  ad  Co- 
tec  rinth.  13:  Pacem  habete,  et  Deus  pacis  erit  vobiscum;  zzz  Ad  Hebr.  12  ; Pacem 
3 sequimini  cum  omnibus  et  sanctimoniam,  sine  qua  nemo  videbit  Deum.  — Chri- 
stus quoque  Princeps  pacis  appellatus  ab  lsaia  cap.  9,  zz  veniens  in  mundum 
pacem  hominibus  bon®  voluntatis  annuntiari  jussit,  zz:  eo  inde  discedens,  di- 
scipulos consolando  ait:  Pacem  relinquo  vobis:  Pacem  meam  do  vobis;  et  vix- 

dum  resurgens:  Pax  vobis,  ait ; quam  et  tanti  fecit,  ut  fraternam  reconcilia- 
tionem suo  sacrificio  praeferri  jussent : = Math.  5,  et  Ps.  33.  Hac  ratione  demum 
ostendit  Spiritus  Sanctus  neminem  ad  vitam  et  dies  bonos  perventurum  nisi 
pacem  inquirat,  et  eam  prosequatur. 

II.  Que  in  sensu  accipienda  sit  Pacis  locutio 
juxta  speciales  Missae  partes  in  quibus  de  Paoe  fit  mentio. 

I. °  Si  in  ritu  ambrosiano,  dicta  antiphona  post  Evangelium,  dicitur:  Pa- 
cem habete ; cui  respondet  minister  Habemus  ad  Dominum , hoc  fit  ut  fide- 
liter obtemperetur  mandato  Jesu  Christi  dicentis:  Si  recordatus  fueris  quia 
frater  tuus  habet  aliquid  adversum  te,  relinque  munus  tuum  ante  altare , et 
vadeprius  reconciliari  fratri  tuo,  et  tunc  veniens  offeres  munus  tuum.  (Math. 
5.  24).  Deus  enim  semper  rejicit  oblationem  illorum  qui  pacem  non  habent 
cum  proximo. 

II. 0  Si  in  Canone  rogatur  Deus  ut  Ecclesiam  pacificare,  custodire,  adu- 
nare et  regere  dignetur,  hisce  verbis  petitur: 

1.  Ut  Ecclesia,  et  intus  idest  inter  catholicos  Principes  pace  gaudeat,  et 
foris  idest  ab  haereticis,  schismaticis  et  infidelibus  non  molestetur,  nec  ulla  ad- 
versitate et  persecutione  ejus  tranquillitas  perturbetur. 

2. °  Ut  in  omni  loco,  ad  quem  propagata  fuerit,  feliciter  persistat. 

3. °  Ut  omnium  fidelium  mentes,  per  unitatem  fidei,  spei  et  charitatis,  unius 
efficiantur  voluntatis,  et  multitudinis  credentium  sit  cor  unum. 

4. °  Ut  Deus  Superioribus  et  Rectoribus  Ecclesiae  suae  recta  semper  inspiret 
decreta,  viresque  praebeat  quae  occurrunt  ut  quod  bene  constitutum  est,  fi- 
deliter executioni  mandetur. 

III. 0  Si  ante  consecrationem  dicitur  Quaesumus,  Domine,  ut  nostram  Obla- 
tionem placatus  accipias,  diesque  nostros  in  tua  pace  disponas : notare  occur- 
rit quod  haec  petitio,  ut  in  S.  Gregorii  vita  asserit  Joannes  Diaconus,  addita  est 
a divo  Gregorio  Magno  occasione  pestis  et  bellorum  quibus  tota  Italia  vastaba- 
tur. Signanter  additum  est  tua,  dicit  Oddo,  ad  distinctionem  pacis  mundi,  quae 
solam  habet  pacis  apparentiam, nunquam  vero  realitatem.  Sensns  igitur  dic- 
torum verborum  est:  Oramus  in  hac  vita  liberari  ab  omnibus  quae  conscien- 
tiam nostram  quoquo  modo  inquietam  reddere,  et  nos  extra  Dei  amicitiam 
ponere  possent. 

IV.  ° Si  in  deprecatione  Libera  nos,  quae  Dominicali  Orationi  immediate 
succedit,  sacerdos  dicit  Da  propitius  pacem,  duo  ad  rem  sunt  notanda: 

1. °  Quod  Deo  dicitur  Da  propitius  pacem,  quia  non  est  cur  pacem  expec- 
temus  nisi  propitiatione  sua  Deus  erga  nos  utatur. 

2. °  Quod  haec  locutio  respicit  ad  duplicem  pacem,  nempe  animae  et  corpo- 
ris, quam  explicant  sequentia  verba  ut  a peccato  simus  liberi  (quod  fit  per 
pacem  animae)  et  ab  omni  peturbatione  securi,  { quod  tit  per  pacem  corporis.) 
Eandem  duplicem  pacem  orat  Ecclesia  sibi  dari  cum  dicit  Da  servis  tuis  illam 
quam  mundus  dare  non  potest  pacem,  ut  et  corda  nostra  mandatis  tuis  de- 
dita, et  hostium  sublata  formidine,  tempora  sint  tua  protectione  tranquilla. 

V. °  Si  in  conclusione  deprecationis  Libera  nos,  etc.  dicitur  Pax  et  com- 
municatio Domini  nostri  Jesu  Christi  sit  semper  vobiscum,  duo  ad  rem  sunt 
notanda : 

1. °  Quod  hoc  dicitur  ad  significandum  quod  pax  quae  omni  tempore,  om- 
nique  circumstantia  nobis  est  acquirenda,  ratione  longe  majori  curanda 
semper  est  in  sumptione  SS.  Eucharistiae,  quae  idcirco  etiam  synaxis  dici- 
tur, quia  perficitur  ex  materia  quae  ex  multis  rebus  antea  diversis,  idest  ex 
pluribus  uvae  acinis  et  ex  pluribus  tritici  granis,  in  unum  coalescit. 

2. ®  Quod  pax  quam  sacerdos  hic  petit  sibi  et  aliis,  triplex  semper  esse  de- 
bet, scilicet:  l.°  Pax  hominis  cum  Deo,  quae  consistit  in  ordinata  hominis  ad 
Deum  obedientia.  2.®  Pax  hominis  ad  seipsum,  consistens  in  ordinata  cogita- 
tionis et  actionis  concordia,  qua  quod  recta  ratio  dictat,  efficaciter  voluntas 
imperet.  3.*  Pax  hominis  ad  proximum  suum,  quae  consistit  in  ordinata  cum 
omni  homine  concordia, ut  scilicet, nulli  noceat,  et  cui  potest  libentissime  prosit. 

VI. 0  Si  ante  orationes  quae  communionem  immediate  praecedunt,  ritu  ain- 
brosiano  dicitur  Offerte  vobis  pacem,  et  in  utroque  ritu,  post  primam  ora- 

tionem  quando  solemnis  sit  Missa,  pax  dispensatur,  hoc  fit  ut  omnes  edoce- 
antur fideles  de  strictissimo  eorum  munere  pacem  habendi  cum  omnibus  fra- 
tribus ut  digne  de  Missae  fructibus  possint  omnes  participare. 

Circa  hanc  Pacis  distributionem  duo  occurrunt  notanda: 

1. °  Quod  si  olira  omnes  Missae  assistentes  se  invicem  salutabant  in  osculo 
sancto,  progressu  temporis  haec  praxis  sapientissime  abolita  fuit  ab  Eccle- 
sia ne  minimum,  etiam  minus  honestae  delectationis,  periculum  adesset  ubi 
maxima  esse  debet  et  cordis  et  corporis  mundities.  Hinc,  loco  personalis 
osculi,  invecta  est  sacra  pacis  tabella  quae  saecularibus  porrigitur  osculanda 
dum  dicitur  Pax  tecum , cui  subjungitur  ab  accipiente  et  cum  spiritu  tuo. 
Hoc  ipsum  quoque  in  multis  locis  non  amplius  servatur  propter  disputatio- 
nes quae  circa  ordinem  osculationis,  cum  non  levi  fidelium  scandalo,  non  se- 
mel acciderunt. 

2. °  Quod  pacis  distributio  locum  non  habet  in  Missis  pro  Defunctis  quia 
ipsi  jam  dormiunt  in  somno  pacis,  et  extra  periculum  inimicitiae  Dei,  vel  se- 
cum,  vel  cum  proximo  jam  sunt  feliciter  constituti.  Attamen,  quia  versantur 
in  poenis,  aeternam  eis  precamur  requiem. 

Ad  Secandum  = Quid  notandum  circa  modum  dandi  populo  benedi- 
ctionem? 

Circa  modum  dandi  populo  Benedictionem  quinque  occurrunt  notanda,  sci- 
licet: l.°  Quae  sunt  Benedictioni  praemittenda;  2.°  Quomodo  Benedictio  sit  im- 
pertienda; 3.°  Cur  in  fine  Missae  datur  populo  Benedictio;  4.°  Cur  in  Missa 
pro  defunctis  omittitur  Benedictio;  5.°  Varianda  in  Benedictione  quando  ad- 
sit Papa,  aut  Praelatus. 

I*.  Quae  snnt  Benedictioni  praemittenda. 

Dicto  Placeat,  sacerdos,  extensis  manibus  hinc  et  inde  super  altare  positis, 
ipsum  altare  in  medio  osculatur:  tum  erigens  se,  adhuc  stans  erectus  versus 
illud,  elevat  ad  coelum  oculos,  idest  ad  crucifixi  imaginem,  et  manus  usque 
ad  humeros,  easque  in  circulum  statim  jungens  eo  modo  quo  fit  ad  Gloria 
in  excelsis,  caputque  cruci  inclinans,  vel  genuflectens,  si  in  tabernaculo  ad- 
sit SS.  Sacramentum,  dicit  voce  clara  ordinaria  Benedicat  vos  omnipotens 
Deus:  quibus  verbis  prolatis,  junctis  manibus,  et  dimissis  ad  terram  oculis, 
statim  vertit  se  ad  populum  a sinistro  latere  ad  dexterum. 

II. ° Qnomodo  danda  sit  populo  Benediotio. 

Sacerdos,  conversus  ad  populum,  posita  sinistra  manu  super  pectus,  manu 
dextera  cum  digitis  unitis  benedicit  populo,  unicum  producendo  signum  cru- 
cis, ad  differentiam  Episcopi  qui  ter  benedicit.  Sed  in  Benedictione  imper- 
tienda ita  voces  distribuat  ut  efformet  primam  lineam  rectam  manum  at- 
tollendo ad  frontem,  eamque  deprimendo  usque  ad  pectus,  dicens  Pater  in 
initio,  et  Filius  in  termino;  secundam  autem  transversam,  quae  formatur 
ab  humero  sinistro  ad  dexterum,  pronunciando  Et  Spiritus  Sanctus.  Haec  li- 
nea transversa  facienda  est  manu  recta  eo  modo  quo  super  Eucharistiae  sacra- 
mento formatur  crux.  Fuerunt  olim,  ut  refert  Durandus,  qui,  duobus  digitis  con- 
junctis, crucem  exprimebant  ut  indicarent  duas  in  unica  Christi  persona  natu- 
ras, contra  Monophysitas  qui,  ut  unicam  in  Christo  docerent  naturam,  uno 
digito  crucem  formabant.  Praedicta  praxis  fuit  aliquando  communis  etiam  in- 
ter fratres  Praedicatores  in  formandis  signis  super  oblata:  in  eorum  enim 
Ordinario  praescriptum  legitur:  Faciat  crucem  cum  duobus  digitis,  ita  quod, 
index  sit  desuper  et  medius  alter. 

Alii  vero  tribus  digitis  haec  signa  exprimebant,  quod,  signanter  super 
oblata,  fieri  olim  consuevisse  in  Ecclesia  Romana  colligitur  ex  Innocentio  III  de 
Missae  mysteriis.  Ritus  hujus  ratio  fortasse  erat  ut  SS.  Trinitatis  mentio  fieret. 
Nunc  autem  ubique  obtinet  ritus  populum  in  Missa  benedicendi  manu  dex- 
tera, digitis  omnibus  aeque  extensis  et  unitis. 

III.0  Cur  in  fine  Migaae  datur  populo  Benedictio? 

Antiquitus  in  fine  Missae  nulla  dabatur  populo  Benedictio  ex  eo  quia  sa- 
cramentorum confectioni  tunc  temporis  non  intererant  nisi  ilii  qui  in  Missa 


38 

communicabantur,  et  oratione  post  communionem,  quae  pro  communicantibus 
est  instituta,  putabatur  populi  desiderio  satisfieri  absque  ulla  benedictione. 
Cum  autem  populus  communicare  cessaret,  nec  tamen  a divinis  officiis  se  sub- 
traheret, necessario  permissum  est  ut  populus  a sacerdote  benediceretur,  ne, 
tam  Benedictione  quam  Comunione  privatus,  discedere  videretur.  Ut  vero  Be- 
nedictio quae  danda  est  populo  antequam  a Missa  discedat  efficacior  evaderet, 
statutum  est  hoc  fieri  debere  cum  signo  crucis  ut  omnes  moneantur  quod  nos 
gloriari  semper  oportet  in  cruce  Domini  Nostri  Jesu  Christi  in  quo  est  salus, 
vita  et  resurrectio  nostra,  per  quem  salvati  et  liberati  sumus.  Typum  hujus 
Benedictionis  in  Testamento  veteri  gesserunt  benedictiones  sacerdotum  qui- 
bus Deus  imperavit  ut  populo  bene  precarentur  (Num.  6),  quarum  ista  est 
forma  Benedicat  tibi  Dominus,  et  custodiat  te.  Et  [Levit.)  completis  hostiis, 
extendens  Aaron  manus  ad  populum,  benedixit,  ei.  Actualis  celebrantis  Bene- 
dictio a Liturgicis  refertur  ad  eam  quam  Christus  Dominus  in  caelum  ascen- 
dens suis  Apostolis  impertivit.  Hinc  est  quod  celebrans,  in  hac  Benedictione 
impertienda,  summa  debeat  gravitate  se  gerere,  reminiscens  quod  hic  agit 
tamquam  si  esset  ipsius  Domini  manus  super  populum  elevata  ad  eum  be- 
nedicendum. 

IV.  Cur  in  Missa  pro  Defunctis  omittitur  Benedictio? 

In  Missa  pro  Defunctis  Benedictio  populi  omittitur  duabus  sequentibus  ra- 
tionibus : 

1. °  Quia  in  Missa  pro  Defunctis,  luctus  causa,  omittuntur  omnes  laetae  so- 
lemnitates  quae  pro  Vivis  fleri  solent.  Gaudium  enim  luctui  non  debet  admi- 
sceri. 

2. °  Cum  per  Benedictionem  populus  excitetur  ad  benedicendum  Deum  pro 
gratiis  quas  celebrantis  ministerio  in  Missae  assistentia  percepit,  ad  hoc  ne- 
queunt excitari  Defuncti,  utpote  absentes,  etiamsi  possint  et  debeant  nostris 
suffragiis  adjuvari. 

V.  Quae  sint  varianda  in  ritu  Benedictionis 
quando  Missae  adsit  Papa,  Cardinalis,  aut  Episcopus. 

Sacerdos,  si  celebrat  coram  Summo  Pontefice,  Cardinali,  Legatis  Sedis  Apo 
stolicae,  vel  Patriarcha  aut  Episcopo  in  sua  civitate  vel  dioecesi,  etiam  in 
Ecclesiis  Regularium  et  privilegiatis,  sive  Archiepiscopo  in  sua  provincia, 
dicto  Placeat  etc,  dicet  Benedicat  vos  omnipotens  Deus:  postea  convertit  se 
ad  Summum  Pontificem,  si  coram  eo  celebravit,  et  genuflexus  petit  licentiam 
benedicendi ; tum  surget  et  prosequetur  dicens  Pater,  et  Filius,  et  Spiritus 
Sanctus , dextera  benedicens  adstantes  , non  tamen  in  medio  ubi  est  Ponti- 
fex, sed  versus  partem  Evangelii;  quod,  si  versus  illam  esset  Pontifex  (qui 
tamen  regulariter  medium  locum  occupare  debet)  tunc  versus  illam  partem 
benedicat,  intentionem  suam  ad  alios  alibi  existentes  dirigens.  Si  autem  co- 
ram Cardinali,  vel  alio  ex  Praelatis  supranominatis  celebraverit,  tunc  eodem 
modo  dat  Benedictionem  ac  si  celebrans  esset  coram  summo  Pontifice,  non  ta- 
men genuflectit,  sed  inclinatus  profunde,  quasi  licentiam  petit  ut  det  Bene- 
dictionem. Sed,  ut  circa  hoc  aliquam  universalem  regulam  tradamus,  adno- 
tandum  est  quod,  in  ordine  ad  Praelatos,  quando  ipsis  competit  Evangelium 
osculari,  est  etiam  coram  eis  facienda  confessio  in  cornu  Evangelii;  et  hoc, 
quoad  summum  Pontificem  et  Cardinales  semper  et  ubique  est  observandum. 
Quo  vero  ad  alios  Praelatos,  si  sint  extra  suam  civitatem,  provinciam,  vel 
dicecesim,  flat  ut  moris  est,  nullo  in  hoc  habito  eorum  respectu,  ac  si  prae- 
sentes non  essent. 

Ad  Tertium  = Quid  notandum  circa  ritus  servandos  in  ultimo  Missas 

Evangelio? 

Circa  ultimum  Missae  Evangelium  duo  praecipue  sunt  notanda,  scilicet,  l.°  quo 
ritu  sit  procedendum  in  hujus  Evangelii  recitatione:  2.°  qua  ratiorle  statutum 
sit  ut  pro  ultimo  Missae  Evangelio  non  aliud  ordinarie  legatur  quam  Initium 
S.  Evangelii  secundum  Joannem. 

1.  Quo  ritu  «it  procedendum  in  ultimo  Aliaic  Evangelio. 

Data  populo  Benedictione,  sacerdos,  perficiens  circulum,  accedit  ad  cornu 
Evangelii  manibus  ante  pectus  junctis  de  more,  ubi,  intelligibili  voce,  facie 
cornu  Evangelii  respiciente,  dicit  Dominus  vobiscum , cui,  eadem  clara  voce 
ordinaria,  respondet  Minister  E<  cum  spiritu  tuo:  Tuin  sacerdos,  sinistra  ex- 
tensa auper  altare,  eodem  tempore  quo  dicit  Initium  sancti  Evangelii  secun- 
dum Joannem,  pollice  derxtero  signat  primo  librum  aut  tabellam  Evangelii,  aut 
altare,  si  nec  liber,  nec  tabella  adsit;  dummodo  non  sit  expositum  SS.  Sa- 
cramentum. 

Signato  libro,  seu  altari,  deposita  manu  sinistra  infra  pectus,  summitate 
pollicis  dexteri  digiti,  et  extensa  totaliter  dextera  manu,  junctis  quatuor  re- 
liquis digitis,  format  signum  crucis  primum  in  fronte,  secundum  in  ore,  ter- 
tium in  pectore,  et  non  exparte  in  qua  vulgo  indicatur  cor  collocari,  uti  im- 
proprie faciunt  multi.  Has  easdem  cruces  format  in  fronte,  ore  et  pectore 
Minister,  idemque  praestant  etiam  circumstantes.  Post  quam  sacerdos  dixerit 
Initium , vel  Sequentia  etc  minister  respondet  Gloria  tibi , Domine:  deinde 
sacerdos  legit  Evangelium.  Cum  autem  pervenerit  ad  verba  et  Verbum  caro 
factum  est,  manibus  hinc  inde  positis  super  altare , genullectit  unico  tantum 
genu,  versus  altare,  idest  Versus  cornu  Evangelii,  et  minister  quoque  genu- 
flectit  unico  genu  in  suo  loco,  facie  ad  altare  conversa:  Ac  mox  surgens 
sacerdos,  stans  manibus  junctis,  Evangelium  prosequitur  eadem  voce,  eodem- 
que  corporis  habitu. 

Terminato  Evangelio,  sacerdos  non  osculatur  librum,  nec  tabellam  si  iis  usus 
est,  nec  altare.  In  tine  praedicti  Evangelii,  minister,  voce  alta  et  ordinaria, 
respondet  Deo  gratias. 

II.  Cur  ia  fine  Mit>0  recitari  soleat  initium  Evangelii  S.  Joannis. 

Praemisso  quod  usque  ad  ultimam  Missalis  reformationem  per  S.  Pium  V 
peractam  anno  1570,  in  fine  Missae  legi  solebat  Evangelium:  Loquente  Iesu 
ad  turbas,  etc.,  ejusque  loco  S.  Pius  V praescripsit  ut  in  omnibus  Missis  le- 
geretur Evangelium  S.  Joannis  cujus  est  initium:  In  principio  erat  Ver- 
bum, etc.,  propositae  quaestioni  respondetur  quod  hoc  factum  est  tribus  se- 
quentibus rationibus,  scilicet. 

1. °  Ut  grati  agnoscamus  quantus  sit  Ille  quem  sub  vili  specie  Panis  et  Viai 

mox  accepimus,  videlicet  Verbum  aeternum  Dei  Patris  per  quod  omnia  facta 
sunt.  . 

2. °  Ut  consideremus  quod  hoc  Verbum  caro  factum  sit,  non  simpliciter  tan- 
tum ut  habitaret  nobiscum,  sed  etiam  ut  per  sacram  Eucharistiam  habitaret 
in  nobis  plenum  gratia  et  veritate,  et  sic  de  plenitudine  ejus  acciperemus 
omnes. 

3. °  Ut  inculcetur  fructus  ex  digna  ejus  sumptione  proveniens,  scilicet  pote- 
stas ut  Dei  Filii  simus,  nimirum,  jam  non  tantum  spiritu  Dei  imbuti,  sed  et 
Unigenito  ejus  Filio  incorporati  et  conjuncti. 

Ad  Quartum  — Quid  notandum  circa  modum  se  gerendi  a fine  Missae 

USQUE  AD  VESTIUM  DEPOSITIONEM  IN  SaCRISTIA. 

Celebrans,  finito  ultimo  Evangelio,  junctis  manibus,  accedit  ad  medium  al- 
taris. Ibi,  junctis  adhuc  manibus,  caput  cruci  profunde  inclinat;  postea  re- 
volvit partem  anteriorem  veli  calicis  super  'bursam.  Hoc  enim  faciendum  es- 
ex  praecepto  uti  notatum  est  ab  Editor.  Curial.  Act.  Med.  Eccl.  anno  1846 , 
qui,  commentando  rubricarum  ambrosianarum  verba  qua  (bursa),  posita  su- 
per calicem,  ipsum  collocat  in  medio  super  altare ,•  ut  prius;  addidit  in  calce 
libri,  idest  velo  omnino  coopertum,  ut  decrevit  etiam  S.  R.  C.  N.  3310  ad.  1. 
Deinde,  sinistra  accipitcalicem  ad  nodum,  et  omnibus  digitis  extensis  et  junctis, 
dexteram  ponit  super  bursam  ne  aliquid  decidat.  Tum  aliquantulum  retrahens 
se  versus  cornu  Evangelii,  vertit  se  per  latus  suum  dexterum,  idest  facie  con- 
versa versus  cornu  Epistolae,  et  descendit  per  gradus  altaris  tali  modo  ut  non 
vertat  directe  terga  cruci;  caveatque  dum  descendit  ne  conculcando  albae  fim- 
brias se  confundat,  et  sibi,  vel  saltem  calici,  periculum  aliquod  immineat.  Et 
cum  fuerit  in  plano  cappelloe,  se  vertit  ad  altare  per  suam  partem  dexteram,  et 


40 

caput  tantummodo,  non  autem  corpus,  profunde  inclinat,  vel,  si  in  eo  sit  ta- 
bernaculum cum  SS.  Sacramento,  genufleetit  unico  genu.  Facta  hac  reve- 
rentia, dextera  a calice  remota,  digitis  medio  et  indice  dexterae  manus,  dex- 
terum  birreti  cornu  elevatum  accipit  a ministro,  qui  illum  porrigit  manu, 
nunquam  vero  ex  Missali,  et  caput  cooperit,  cavens  ne  aliquid  a calice  de- 
cidat. Quae  omnia,  si  dici  nequeunt  praeceptive  singillatim  jussa  per  Rubri- 
cas, tenenda  sunt  ex  doctrina  Rubricarum  interpretum  qui  maxima  gaudent 
apud  theologos  aestimatione.  Hinc,  reposita  dextera  super  bursam,  praecedente 
ministro,  eo  modo  quo  venerit,  capite  cooperto,  redit  ad  sacristiam,  recitans 
secreto  psalmum  Benedicite , vel  Te  Deum. 

Si  in  via  obviam  ei  fit  alius  sacerdos  paratus,  invicem  se  consalutent  coo- 
perto capite,  et  procedat  unusquisque  per  partem  suam  dexteram.  Quod 
si  duo,  vel  plures,  ad  eundem  locum  accedunt,  idest  ad  sacristiam,  tunc  di- 
gnior praecedat. 

Si  vero  transierit  ante  altare,  reverentiae  distingui  possunt  tripliciter:  idest. 

1. °  Ratione  SS.  Sacramenti.  l.°  Sacerdos  enim  transiens  ante  tabernaculum 
clausum  SS.  Sacramentum  actualiter  continens,  unico  genu  flectere  debet: 

2.°  Ante  tabernaculum  vel  altare  in  quo  SS.  Sacramentum  est  expositum  in 
pixide  tantum,  vel  ante  mensam  in  qua  Sacra  Communio  distribuitur,  ge- 
nuflectere  debet  utroque  genu  in  romano  ritu,  unico  genu  in  ambrosiano, 
sed  statim  surgere,  neque  enim  causa  distributionis  SS.  Comunionis  debet 
permanere  genuflexus  donec  terminetur  distributio,  sed  post  genuflexio- 
nem  mox  surgere  et  procedere,  juxta  decr.  S.  R.  C.  5 Julii  1698.  3.°  Si  obviet 
sacerdoti  SS.  Sacramentum  deferenti  utroque  genu  flectere  debet  donec  ille 
ex  ejus  conspectu,  vel  quasi  e conspectu,  transierit. 

2. °  Ratione  Altaris:  l.°  Ante  altare  majus,  vel  specialissima?  devotionis, 
caput  profunde  est  inclinandum.  Si  autem  sit  altare  minus  et  commune,  nulla 
reverentia  illi  est  facienda.  2°  Si  vero  in  altari,  quocumque  sit,  celebretur 
Missa,  hoc  est  tenendum.  Inter  consecrationem  et  communionem,  unico  genu 
est  flectendum,  et  statim  procedendum.  Durante  consecratione,  utroque  genu 
est  flectendum  donec  celebrans  calicem  deposuerit  super  corporale : 3.°  Deni- 
que, ante  consecrationem,  et  post  communionem,  nulla  reverentia  est  facienda 
nisi  sit  altare  majus,  vel  specialis  venerationis. 

3. °  Rationem  Reliquiae:  Nam.  l.°  Si  Reliquia  sit  SS.  Crucis  vel  alii  Do- 
minicae Passionis  instrumenti,  et  loco  principali  super  altare  exposita,  unico 
genuflecti  debet;  solum  vero  caput  inclinandum  si  sit  recondita  intra  custo- 
diam; 2.°  Ante  alias  Sanctorum  Reliquias,  etiam  expositas,  specialis  reve- 
rentia non  est  facienda,  nisi  sit  Reliquia  insignis,  cui  convenit  caput  inclinare. 

Redux  ad  sacristiam , calicem  adhuc  tenens,  et  tecto  capite,  facit  Cruci, 
vei  Iconi  principali,  debitam  capitis  inclinationem;  deinde  deponit  prius  ca- 
licem, dein  biretum.  Vestes  exuit  ordine  retrogrado  quo  eas  induit,osculans 
crucem  Manipuli,  Stolas  et  Amictus,  etiamsi  paramenta  sint  nigra,  et  Missa 
celebrata  fuerit  pro  Defunctis. 

Depositis  vestibus,  calicem  quoque  exuit,  et  purificatorium  extensum  ap- 
pendit, ut  siccetur;  advertendo  quod, in  exuenda  alba, cavendum  est  ne  ipsa 
extrahatur  a parte  superiori  super  caput,  sed  prius  eam  sacerdos  dimoveat 
a brachio  sinistro,  inde  a capite,  et  denique  a manica  dextera. 

Si  vero  sacerdos,  ob  sacristias  defectum,  dimissurus  sit  paramenta  ad  al- 
tare in  quo  celebravit,  vel  alio  congruenti  loco,  tunc,  finito  ultimo  Evange- 
lio,  accedit  ad  medium  altaris,  et  ibi  facta  reverentia  Cruci,  postea  iterum 
redit  ad  cornu  Evangelii,  ubi  deponit  paramenta  super  tabulam  ibi  paratam, 
vel  ea  deficiente;  super  altare,  numquam  vero  in  altaris  medio,  cum  hoc 
sit  Episcopo  tantum  reservatum. 

Depositis  sacris  vestibus,  celebrans  lavat  manus,  quod  tamen  fit,  non  ad 
tollendam  aliquam  maculam,  quia  potius  ex  sacramenti  contactu  novum  quod- 
dam sacrum  manibus  celebrantis  adhaeret,  sed  potius  fit  ad  deponendum  il- 
lud esse  sacrum  prius  quam  sacerdos  res  profanas  manibus  contrectet.  Ablu- 
tio tamen  manuum  in  honesto  loco  projici  deberet  ad  majorem  sacramenti 
reverentiam. 

Deinde  decet  ut  sacerdos  reliquas  orationes  in  Missali  pro  gratiarum  ac- 
tione positas  recitet,  vel  saltem  alias  preces,  vel  meditationem  instituat. 

Ad  rem  vero  rectissime  notatur  a Liturgistis  quod,  post  peracta  divina 
mysteria,  sacerdos  quartam  circiter  horae  partem  perduret  in  sacnstia,  vel 
Ecclesia,  pie  orando  ut  debitas  Deo  gratias  agat,ejusque  auxilium  sibi,  suisque; 
enixe  imploret  antequam  ab  Ecclesia  discedat. 

QUvESTIO  IX. 

1. °  Quoniam  sint  notanda  circa  Urceolos  in  Missa  adhibendos. 

2. °  Qucenam  Missalis  origo,  excellentia , necessitas ; 

3. °  Qucenam  prce  oculis  sint  habenda  ad  rectum  et  decorum  Missalis  usum. 

Ad  Prlmnm  — Qucenam  sint  notanda  circa  urceolos  in  Missa  adhi- 
bendos ? 

Circa  Urceolos  in  Missa  adhibendos,  tria  sunt  notanda,  idest  l.°  quanam  ma- 
teria debeant  esse  confecti,  2.°  quomodo  eorum  nitori  sit  consulendum,  3.° 
qualis  esse  debeat  pelvicula  in  qua  Urceoli  sunt  deponendi. 

I.  Quanam  materia  confecti  este  debeant  Urceoli  in  Missa  adhibendi. 

Urceoli  qui  ad  sacrificii  usum  adhibentur,  quo  distinctius  atque  certius  aqua 
a vino  dignosci  possit,  confecti  esse  debent,  non  ex  stamno,  argento,  aliove 
metalli  genere,  sed  plane  vitro,  eoque  perlucido,  aut  e cristallo;  et  per  lit- 
teras, aut  alias  notas,  diligenter  distinguendus  est  urceolus  vim  ab  urceolo 
aquae;  et  ambo  operculum  oris  habeant. 

II.  Quomodo  Uroeolorum  nitori  sit  consulendum  ? 

Urceoli,  praeter  id  quod  quotidie  fit  ad  eorum  nitorem  continuo  curandum, 
singulis  mensibus  diligenter  sunt  purgandi  adhibito  ovorum  cortice  bene  con- 
trito, cum  ligneolo  aliquo  instrumento  ad  sordiculas  bene  eluendas  ; aut  vero 
alia  ratione  si  quae  aptior  inveniatur.  Opercula  Urceolorum,  quotidie  cum  re- 
ponuntur, bene  siccentur  ne  madeant.  Tum  etiam  pelvis  urceolorum  abster- 
gatur, sicceturque,  si  stamnea  fuerit,  tertio  quoque  mense  lexivia  ferventi  la- 
vetur, et  arena,  vel  farre  vestito,  sive  ovorum  cortice  bene  contrito  siccetur. 
Post,  iterum  aqua  loti,  in  sole  siccentur,  et  panno  lineo  mundo  abstergantur. 

III.  Qualis  esse  debeat  Urceolorum  Pelvicula. 

Pelvicula  hamularum  ex  stamno  britannico  puriori  sit,  vel  lato  coquinari 
aut  vitreo  vase;  pretiosior  auro  aut  argento  saltem,  pro  solemnioribus  Mis- 
sis, opere  autem  caelato  piam  speciem  exprimente;  fundo  intrinsecus  cons- 
tet lato  ac  plano,  neque  elaborato,  quo  firmius  Urceoli  impositi  hsereant. 

Ad  Secundum  — Qucenam  Missalis  origo,  excellentia,  necessitas? 

I.  Missalis  origo. 

Ex  traditione  habetur,  ut  refert  Baronius  anno  102,  Apostolorum  principem 
praecipuarum  latinae  liturgiae  rerum  fuisse  auctorem,  successiveque  ab  ejus 
discipulo  Papa  Clemente  in  scriptis  traditas,  ita  refert  Proclus  constantino- 
politanus  Episcopus,  anno  447,  qui  tamen  Liber  sacramentalis  a Lindano,  Liber 
mysteriorum  a Divo  Hicrouymo  (378,  420)  Liber  sacramentorum  a Rhemensi 
Concilio  (625) : Libellus  a Gregorio  Turonensi  (544  595)  appellatur.  Non  est  ta- 
men praetereundum  quod  initio  Ecclesiae,  Missa  constabat  tantum  consecra- 
tione et  oratione  dominica,  paucis  praemissis  psalmis  et  orationibus,  paucisque 
additis  hymnus  ad  debitas  Deo  gratias  agendas,  pro  tanto  peracto  mysterio. 

Progressu  vero  temporis,  quando  una,  quando  altera  Missae  pars,  vel  a 
summis  Pontificibus,  vel  a piissimis  Ecclesiae  Patribus,  addita  fuit  ut,  et  tanti 
sacrificii  decor,  et  Fidelium  participantium  aedificatio  semper  in  melius  excre- 
sceret. Ecce  enim  a quo  dictas  Missae  additiones  usque  ad  hodiernum  comple- 
mentum actas  fuisse  tradit  cronologico  ordine  doctissimus  card.  Bellarminus. 

1. °  Ab  Apostolis  et  Apostolorum  successoribus  addita  sunt  Epistola  et  Euan- 
gelium. 

2. °  Canonis  principium  additum  fuit  a Clemente,  qui  et  dici  jussit  Domi- 
nus vobiscum.  (91,  100). 

3. °  Communicantes  additura  fuisse  fertur  vel  a Lino  (67,  78),  vel  a Siricio 
(384  398). 

4. °  Qui  pridie,  usque  ad  verba  consecrationis:  Unde  et  memores  etc.  item 
aquam  cum  vino  adbiberi,  jussit  Alexander  I (111.  119). 

5°  Sanctus,  Sanctus,  Sanctus  introduxit  Sixtus  I (119,  129). 

6. °  Hymnum  angelicum,  saltem  quoad  prima  evangelica  verba,  Telesphorus 
(127,  139.) 

7. °  Orate  fratres  tribuitur  Sotero  (168,  '1771,  vel  Leoni  I (440,  441). 

8. °  Confiteor  ante  Missam  praecepit  Pontianus  f230,  255). 

9. °  Symbolum  post  Evangelium  addidit  Marcus  (336).  Sed  Symbolum  quod 
hodie  legitur  decrevit  Damasus  (366,  384),  qui  et  Gloria  Patri  in  Missae  In- 
troitu addidit. 

10. °  Pax  Domini  jussit  Innocentius  1 (417). 

11. °  Introitus  ex  Psalmis,  Tractus  et  Graduale  Coelestinus  I (432). 

12. °  Hanc  igitur  etc.  Ite,  Missa  est,  et  benedicamus  Domino,  Leo.  I (440, 461). 

13. °  Canonem  ordinasse  dicitur,  Gradualia  et  Praefationem  addidisse,  Gela- 
sius  (492). 

14  ° Kyrie  eleison,  Orationes,  Alleluja,  Offertorium , Communio , etc. 

Diesque  nostros  in  tua  pace  disponas:  Praeceptis  salutaribus  moniti:  Li- 
bera nos  etc.  et  tota  Missa  melius  ordinata  fuit  a Gregorio  I (590,  604). 

15°  Agnus  Dei  a Sergio  (687,  701.) 

16. °  Sequentia  a Nicolao  I (858,  867). 

Alii  SS.  Patres  alia  Missae  addidere  quae  a summis  Pontificibus  fuerunt  inde 
approbata. 

17. °  Benedictus  qui  venit  in  nomine  Domini  invectum  fuit  a S.  Ignatio  (70, 107. 

18. °  Domine,  non  sum  dignus  tempore  Origenis  (185,  252). 

19°  Finis  hymni  angeiici  ab  Hilario  pictaviensi  (356,  368). 

20. °  Benedictio  populi  in  fine  Missae  aetate  S.  Hieronymi  (329,  420). 

21. °  Quod  ore  sumpsimus  Domine  refert  Opus  liturgicum  quod  dicitur  Ordo 
Romanus 

22. °  Domine  Jesu  Christe,  fili  Dei  vivi  etc  ante  Micrologum,  idest  saeculo  XI 

23. °  Reliqua  autem  auctoritate  Pii  V sunt  communita. 

Prioribus  Ecclesiae  saeculis  tria  erant  volumina  quae  in  Missa  adhibebantur: 
In  uno  enim  legebantur  Collectae,  Praefationes  et  Canon.  In  altero  scripta 
erant  Cantica  quae  de  more  canenda  erant  in  choro.  In  tertio  denique  exta- 
bant  Lectiones,  Epistolae  et  Evangelia;  et  hoc  tertium  volumen  appellabatur 
Missale  plenum,  sive  completum.  Hinc  factum  est  ut  Episcopi,  vel  Missalia 
componerent  pro  propria  Dioecesi,  vel  Missalia  ab  aliis  composita  pro  pro- 
pria Ecclesia  adoptarent.  Historia  enim  nos  docet  quod  hoc  fecerit  pro  sua 
pictaviensi  Ecclesia  S.  Hilarius  saeculo  IV,  Voconius  Mauritaniae  Episcopus,  nec 
non,  ex  jussu  suorum  Episcoporum,  Muscus  et  Salvianus  marsiliensis  Ecclesiae 
praesbyteri  saeculo  V.  Exeunte  vero  saeculo  VI  Sanctus  Gregorius  Magnus,  om- 
nia quae  ad  Missam  spectabant  meliori  ordine  disposuit,  plura  sapienter  ad- 
junxit, et  in  unicum  volumen  collegit,  quod  Liber  sacramentorum  appellavit. 

Cum  vero,  tractu  temporis,  praesertim  saeculis  litterarum  ignorantia  la- 
mentabilibus, plura  privato  arbitrio  fuerint  invecta,  quae,  etsi  fidei  dogma- 
tibus non  repugnarent,  vel  ab  antiquis  ritibus  plus  minusve  discrepabant,  vel 
ab  ecclesiastica  gravitate  dissentiebant,  vel  a sacri  idiomatis  puritate  et  ele- 
gantia, quoquo  modo  aberant,  hisce  omnibus  inconvenientibus  sapientissime 
occurrit  Romanae  Ecclesiae  sollicitudo , praesertim  per  decreta  sacri  Triden- 
tini  Concilii,  quibus  statutum  fuit  omnia  ritualia  volumina  attentissime  esse 
revisenda,  et  diligentissime,  ubi  occurreret,  emendanda,  per  Romanos  Ponti- 
fices semper  inerrantes  totius  Ecclesiae  magistros. 

Tanto  muneri  non  defuerunt,  immo  totis  viribus  incubuerunt  praestantis- 
simi  Pontifices  Pius  IV  et  Pius  V.  Hinc  arduum  opus  quod,  dictante  Pio  IV, 
festinanter  inceptum  erat,  felicissime  fuit  a S.  Pio  V.  absolutum.  Nam,  si  anno 
1566  in  lucem  prodiit  Catliechismus  Romanus,  et  anno  1568  Romanum  Bre- 
viarium, labente  anno  1570,  vulgatum  fuit  etiam  Missale  per  quod  praesby- 
teris  omnibus  strata  est  via  undequaque  secura  ad  sacra  in  altari  digne 
semper  peragenda. 

II.  Missalis  excellentia. 

Ad  maximam  Missalis  excellentiam  facile  comperiendam,  tria  sunt  animad- 
vertenda, scilicet:  l.°  Elementa  quibus  constat;  2.°  Scriptores  qui  ad  illud 
conficiendum  adlaborarunt : 3.°  Reverentia  qua  semper  fuit  et  ubique  est 
prosequendum. 

1.  Elementa  qaibua  Missale  oonatat. 

Missale complectitur  l.°Pra3cipuas  utriusque  Testamenti  partes  in  Lectionibus 
Epistolis  et  Evangeliis:  2.°  Spectabilissimum  Apostolorum,  Romanorum  Pon- 
tificum, nec  non  ss.  Patrum  opus  ad  dignam  divini  sacrificii  celebrationem 
ubique  curandam.  3.°  Praefationes  et  Orationes,  sive  Collectas  quibus  ab  Ecclesia 
a Spiritu  Sancto  indesinenter  edocta,  vel  divinorum  mysteriorum  excellentia 
celebratur,  vel  Sanctorum  virtutes  et  privilegia  breviter  concelebrantur  , vel 
cujuscumque  generis  necessitates  Domino  commendantur;  4.°  Cantica  vel  ex 
Psalmis,  vel  ex  libris  Sapientialibus  opportunissime  excerpta,  tum  ad  delecta- 
tionis et  gaudii,  tum  ad  maestitiae  et  contritionis  ferventissimos  sensus  animo 
nostro  infundendos.  Hisce  adde  Liturgicas  Rubricas  in  quibus  minutatim  de- 
scribuntur omnes  ceremoniae  in  sacris  ritibus  diligenter  explendae ; speciales 
ritus  quibus  ad  majorem  fidelium  instructionem  et  aedificationem  diversissimae 
Ecclesiae  festivitates  sunt  celebrandae,  denique  affectuosissimae  preces  quae  pro 
sacerdotupi  opportunitate,  tam  ante  quam  post  Missam  sunt  fundendae. 

X Scriptore*  qui  ad  Miaaale  conficiendum  adlaborarunt. 

Difficile  est  sibi  fingi  collectionem  Doctorum  tantis  virtutibus  praestantium 
quantas  in  illis  fulgebant  qui  summorum  Pontificum  jussu  ad  perfectiorem  Ro- 
mani Missalis,  aliorumque  sacrorum  voluminum  confectionem  , una  simul  im- 
pensissime adlaborarunt.  Sacrarum  enim  doctrinarum  omnium  peritiam  una 
cum  ferventissima  animi  devotione  tanta  in  illis  omnibus  admirabatur  ut 
sacrorum  sociorum  oculis  quasi  miracula  haberentur.  En  praecipua  tantorum 
adlaborantium  nomina.  Ex  Dominicanorum  familia  : Egidius  Foscherarius  bo- 
noniensis,  qui,  ad  Mutinae  episcopatum  evectus,  obiit  anno  1564;  Leonardus 
Marinus,  archiepiscopus  lancianensis  , et  Franciscus  Forerius  lusitanus.  Ex 
Teatinorum  Congregatione:  Bernardinus  Scotus  Sabinae  natus,  cardinalis  qui 
obiit  anno  1568,  et  Thomas  Gulduelli  alsensis  episcopus;  Cardinalis  Guilelmus 
Sirletus  neapolitanus,  cujus  sapientiae  et  probitati  summus  Pontifex  Pius  IV 
proprium  nepotem  Carolum  Borromeum  libentissime  commendavit;  Gabriel 
Paleotto  bononiensis,  quem  Sixtus  V sacrorum  Rituum  Congregationi  adscisci 
voluit.  Julius  Poggiani  Sunae  prope  Pallantiam  natus,  novariensis,  quem  Cardi- 
nalis Borromeus  inter  suos  familiares  summopere  dilexit,  utpote  omnigena 
doctrina  et  latinarum  litterarum  peritia  praestantissimum ; Joannes  Paulus 
Clerici  mediolanensis,  sacrarum  praesertim  caeremoniarum  ac  rituum  peritia 
celeberrimus,  qui  obiit  anno  1605.  Petrus  Galesinus  aneonitanus,  in  sacra 
eruditione  perillustris , qui  obiit  anno  1590.  Ex  tot  doctissimorum  hominum 
sapientia  omni  ex  parte  spectatissima  feliciter  prodierunt,  uti  adhuc  extant. 
Cathechismus  Romanus  ad  Parochos  anno  1566,  Romanum  Breviarium  anno 
1568,  et  denique  Romanum  Missale  anno  1570. 

Quod  vero  spectat  ad  Missale  Ambrosianum  propter  laudatissimas,  tum 
divi  Ambrosii,  tum  eius  successorum,  Praefationes  pro  omni  Missa  jam 
in  tota  Ecclesia  admiratum,  cujus  emendationem  mediolanensi  Archiepiscopo 
et  Cardinali  Carolo  Borromeo  Romanus  Pontifex  omnino  commiserat,  quodque 
in  lucem  prodiit  a Sancta  Apostolica  Sede  summa  cum  laude  adpro- 
batum,  sufficiat  adnotare  quod,  ad  illud  bene  emendandum  divus  Carolus 
usus  est  sapientissimo  opere  plurium  doctissimorum  hominum  quorum 
jam  recensuimus  nomina,  sed  praesertim  Petri  Galesini,  Joannis  Pauli 
Clerici,  et  Petri  Bescape  qui  postea  fuit  insignis  Novarise  Episcopus,  totum- 
que opus  diligentissime  revisit  ipse  divus  Carolus,  cujus  judicium,  ait  Cia- 
conius  tom.  3.  pag.  682,  in  omnibus  ecclesiasticis  rebus  plures  Cardinales  se- 
quebantur, quemque  Pius  V insigni  prudentia  et  magnarum  rerv.m  usu  prae- 
stantem diligebat,  faciebat  maximi , sapientique  ejus  consilio  ad  graviora  ne- 
gotia conficienda  uti  conseruevat ; agnoverat  enim  illum  integerrimum  in 
rebus  omnibus  ministrum . 

3.  Reverentia  qua  Hiaaale  ubique  eat  prosequendum. 

Cam  Missale  dici  possit  volumen  omnino  divinum,  tum  quoad  elementa  qui- 
bus constat,  tum  quoad  auctoritatem  et  sapientiam  illorum  quorum  ope  con- 
fectum fuit , naturaliter  consequitur  quod  summa  reverentia  illud  sit  semper 
prosequendum  ut  semper  fuit  in  tota  Ecclesia  habitum.  Hoc  enim  eruitur  ex 
tribus  sequentibus  animadversionibus. 

1. *  Quod  Missale  habetur  tamquam  altare  super  quod,  ex  Ecclesiae  prae- 
cripto,  ponenda  est  manus  ad  solemnia  juramenta  praestanda,  tum  quando  de 
gravissimi  facti  certitudine  veritas  est  solemniter  inquirenda,  tum  quando 
de  gravissimis  muneribus  recte  adimplendis  solemnis  sponsio  est  Ecclesiae 
praebenda. 

2. °  Quod  Missale  habetur  tamquam  pars  non  ultima,  immo  praecipua,  ma- 
teriae indispensabilis  ad  rectam  novi  Episcopi  consecrationem,  cum  super 
ejus  cervicem  et  scapulas  Missale  apertum  sit  imponendum  antequam  sacro 
crysmate  ungatur. 

3°  Quod  ipsi  clerico  Missam  inservienti  prohibetur  Missale  aperire  et 
claudere,  ejusque  folia  in  Missa  volvere,  quia  habetur  tamquam  liber  si- 
gnatus sigillis  septem,  quem  nemo  potest  aperire  nec  respicere,  nec  si- 
gnacula ejus  solvere,  nisi  Agnus  in  throno  sedens,  et  qui  in  ejus  nomine, 
et  ex  ejus  mandato,  immaculatam  offert  in  altari  Hostiam  Deo  semper  pla- 
centissimam.  De  hoc  enim  libro  dici  potest  quod  proferat  de  thesauro  suo 
nova  et  vetera,  nam  in  unum  ipse  colligit,  tum  quod  Spiritus  Sanctus  im- 
mediato ejus  afflatu  divinis  hagiographis  in  utroque  Testamfento  dictavit,  tum 
quod  Ecclesia,  a divino  Spiritu  semper  edocta,  ad  gratiorem  Dei  cultum  pu- 
blice praebendum,  sapientissime  invexit,  unde  est  .quod  omnes  laudent  sapien- 
tiam ejus,  et  usque  in  saeculum  non  delebitur. 

IU.  Missalis  necessitas. 

Juxta  communem  sententiam , Missale  requiritur  sub  gravi,  quia  memoria 
fallax  est,  et  sine  eo  Celebrans  exponitur  periculo  errandi,  quod  in  re  tanti 
momenti  diligentissime  semper  cavendum  est.  Unde  quidam  censent  num- 
quam  licitum  esse  celebrare  sine  Missali;  alii  autem  dicunt  sacerdotem  ce- 
lebrare posse  sine  Missali  si  illud  haberi  nequeat,  sed  tantum  in  casu  quo 
haec  duo  interveniant,  scilicet  l.°  gravis  celebrandi  necessitas;  2.°  experien- 
tia jam  feliciter  facta  nullum  omnino  adesse  errandi  periculum.  Et  hoc  in 
casu  oportet  ut,  ad  omne  populi  scandalum  prorsus  amovendum,  habeatur 
in  altari  alius  liber  qui  magnitudine  et  forma  Missalis  speciem  adstan- 
tium  oculis  praeseferat.  Juxta  hanc  posteriorem  opinionem,  quae  in  praxi  te- 
nenda est,  quidam  insuper  putant  licere  sacerdoti  Missam  sine  Missali  cele- 
brare qui  ob  visus  debilitatem  memoriter  diei  Missam  scit  et  recitat,  modo 
videat  quod  satis  est  ad  reliquas  Missae  actiones  peragendas:  sed  notandum, 
quod,  in  dispositione  ad  hoc  edita  per  Sacrorum  Rituum  Congregationem, 
additur,  dummodo  orator  non  sit  omnino  caecus  et  memoriter  non  recitet.  Ex 
quibus  verbis  videtur,  dispensatione  opus  esse  si  quis  ita  caecus  sit  ut  om- 
nem Missae  textum  debeat  memoriter  recitare. 

Ad  Tertium.  Qimsnam  pr^e  oculis  sunt  habenda  ad  decorum  Missalis 

USUM. 

Ad  rectum  et  decorum  Missalis  usum  quatuor  prae  oculis  sunt  habenda, 
scilicet;  l.°  quaenam  sit  Missalis  editio;  2.°  quaenam  sit  Missalis  conditio;  3.° 
utrum  in  Missali  habeantur  signacula  ad  Missam  occurrentia;  4.°  utrum  pro 
Missali  habeatur  decens  et  comodum  sustentaculum. 

1.  De  Miualis  Editione. 

Cum  ex  Constitutionibus  Pii  V:  Quo  primum  1570,  et  Clementis  VIII:  Cum 
Sanctissimum  etc,7  Julii  1603,  prohibitum  fuerit,  sub  poena  excommunicationis, 
typographis  edere,  bibliopolis  vendere,  et  sacerdotibus  adhibere  Missales  qui 
approbatione  carerent  Ecclesiasticae  Auctoritatis  cum  Sancta  Apostolica  Sede 
communionem  habentis,  naturaliter  consequens  est  quod,  nullum  cujuscumque 
ritus  Missale  haoeri  possit  aptum  ad  Missam  recte  celebrandam,  nisi  appa- 
reat suffultum  Ecclesiastica  Auctoritate  cui  spectat  omnes  liturgicos  libros 
adprobare. 

2.  De  biuilit  Conditione. 

Praemisso  quod  ad  Missalis  decentiam  cavendum  est  ne  folia  habeat  inqui- 
nata aut  discissa,  tenendum  est  quod  a divo  Carolo  statutum  fuit,  scilicet 
quod  Missale  esse  debet  opere  librario  bene  firmiterque  compactum  et  con- 
glutinatum, tenuioribus  tabellis  corio  intectis  opertum.  In  quo  corio  nihil  pro- 
fani elaboratum  impressum  extet,  sed  crucis  insigne,  aliave  Sancti  pia  imago. 

S.  Ds  MUaali*  Signaculo. 

Missalis  signaculum  constare  convenit  funiculis  sericis  octo,  aut  decem, 
longe  adductis  ut  Missalis  longitudinem  vix  quinque  unciis  (octo  centimetris) 
excedant.  Funiculi  vero  convenit  ut  colore  diverso  sint  distincti  pro  officii 
ratione  atque  usu. 

*.  Do  Miaialii  Sustentaculo 

Ad  Missalis  sustentaculum  oportet  haberi  in  altari,  vel  pulvinar,  vel  ana- 
gnosterium,  idest,  vel  cussinum,  vel  lectorile. 

Si  cussino  utatur,  notandum  est  quod,  ipse  esse  debet,  non  pluma,  neque 
. lana  concisa,  sed  lana  solida,  pilisque  arvinis  bene  plenum,  et  longe  pateat 
cubito,  (centim.  45)  et  paulo  amplius,  lato  unciis  circiter  decem  et  octo,  (cen- 
tim.30)  Ornetur  in  quatuor  angulis  laciniatis  flocculis,  et  opere  simplici  con- 
suatur. 

Cussino  vero  semper  praeferendum  est  ligneum  lectorile,  utpote  firmitate 
et  commoditate  omni  cussino  securius.  Dixi  ligneum , potiusquam  metallicum, 
quia  ejus  levitas  multum  interest  ad  Missale  facilius  transferendum  ab  urio  ad 
alterum  altaris  cornu,  praesertim  si  Missae  inserviens,  vel  corporis  debilitate, 
vel  staturae  exiguitate,  quoquo  modo  laboret. 

QUESTIONES 

IN  CONGREGATIONIBUS  URBANIS 

PROPONENDA  ANNO  DOMINI  1874 


MENSE  JANUARIO. 

I.  In  Congregatione  ad  S.  Stephanum, 

die  15,  feria  5 (*) 

Ex  Theologia  Dogmatica.  — Quotuplex  distinguitur  cultus  religiosus?  quisnam 
dicitur  cultus  absolutus  et  relativus,  interior  et  exterior?  quinam  Deo  et 
creaturis,  et  quinam  soli  Deo  exhibetur  (1)? 

(1)  V.  S.  August.,  de  Trlnlt.  lib.  1,  c.  6,  et  contra  Faustum,  lib.  20,  c.  21  et  45.  — S.  Tho- 
mam,  1.  2.  q.  101.  — Petavium,  de  Incarnat.  lib.  15.  c.  2.  — Perron.,  de  Cultu  Sanc- 
tor, n.  3. 

Ex  Theologia  Morali.  Gabriel  ab  artifice  amico  suo  horologium  emit,  statuto 
quidem  pretio,  sed  sub  conditione  suspensiva,  nempe  si  ipsum  horologium 
ad  dies  triginta  recte  se  habeat.  Contigit  autem  ut  latro,  ante  praefinitum 
probationis  tempus,  Gabrieli  horologium  furetur.  Quaeritur  I.°  quaenam  est 
contrahentium  voluntas  in  contractibus  onerosis , et  quaenam  ex  eo  con- 
sectaria profluunt;  2.°  quid  est  aequivalens;  3.°  quid  venditio,  et  emptio, 
et  utrum  contractus,  de  quo  hic  verbum  est,  dici  possit  perfectus,  nec  ne; 
ac  proinde  utrum  ad  aliquod  teneatur  Gabriel  erga  amicum  venditorem. 

Ex  Jure  Canonico.  — Cum  in  praxi  saepe  difficultates  occurrant  in  adpli- 
canda  regula:  Accessorium  naturam  sequi  congruit  principalis , quaeritur: 
l.°  Quid  dicatur  principale,  quotuplieiter  quid  accessorium  esse  possit; 

.2.®  quomodo  regula  sit  intelligenda;  3.°  an  in  omnibus  casibus  valeat, 
etiam,  ex.  gr.,  cum  in  principali  et  accessorio  non  eadem  reperiatur 
ratio. 



II.  In  Congregatione  ad  S.  Laurentium, 

die  22,  feria  5. 

Ex  Theologia  Dogmatica.  — Affer  argumenta  ex  sacris  litteris , ex  vetustis- 
sima Ecclesiae  traditione  et  consuetudine,  ex  intima  natura  rei,  ex  civili 
ipsorum  Novatorum  praxi,  denique  ex  ingenua  nonnullorum  adversariorum 
confessione,  quibus  argumentis  invictissime  probatur,  religiosum  cultum 
Sanctorum  pium  esse,  omnique  idololatriae  labe  immunem  (1). 

(1)  V.  Numer.  c.  22.  — 4.  Reg.  4,  etc.  — lib.  8.  Constilut.  Apostol.  c.  33.  — Tertull.  de  Co- 
rona c.  3.  — S.  Cypr.  ep.  31.  — Leibnitzium  in  Systh.  Teolog. 

Ex  Theologia  Morali.  — Felix  centum  modios  frumenti  ab  Antonio  emit 
sibi  ab  aliqua  massa  enumerandos,  traditque  arrham  pro  pretio  die  po- 
stera statuendo.  Finge  vel  massam  fortuito  prorsus  incendio  periisse;  vel 
Felicem,  facta  arrhae  jactura,  velle  a contractu  recedere,  quia  pretium 
in  communi  aestimatione  valde  auctum  est.  Quaeritur:  l.°  quaenam  sunt  hu- 
jusmodi contractus  constitutiva;  2.°  quotuplex  pretium  esse  potest;  3.°  quid 
ais  de  utraque  proposita  hypothesi. 

Ex  Jure  Canonico.  — Quomodo  haec  regula:  In  obscuris  minimum  est  se- 
quendum, recte  componi  possit  cum  alia:  Inspicimus  in  obscuris,  quod 
est  verosimilius , vel  quod  plerumque  fieri  consuevit. 

— — 


(*)  Hora  Congregationum  est  media  post  meridiem,  nisi  aliter  adnotetur. 

III.  In  Congregatione  ad  S.  Mariam  Montis  Carmeli, 
die  29,  feria  6. 

Ex  Theologia  Dogmatica.  — Objiciunt  illa  ad  Coloss.  2.  quibus  Paulus  vetat, 
ne  ulla  ratione  colantur  Angeli;  rursus  illa  Angeli  ad  Joannem  Apocal.  c.  19.: 
vide  ne  feceris,  videlicet  ne  me  adores;  conservus  tuus  suum...  Deum  adora; 
denique  Petri  exemplum  ab  adoratione  sui  prohibentis  Centurionem,  Actor, 
c.  10.  — Quomodo  respondes  (1)? 

(1)  V.  Perron.  1.  cit.  n.  27. 

Ex  Theologia  Morali.  — Casimirus  tabulam,  quam  bona  flde  asserit  a Ra- 
phaele  Sanxio  depictam  Carolo  Mediolani  vendidit,  qui  hac  opinione  du- 
ctus eam  emit  prae  quodam  Americano  advena,  qui  si  eam  emisset  nil  e 
regione  tam  dissita  objecisset.  Accidit  autem  ut  Carolus  hujusmodi  tabu- 
lam non  esse  prorsus  illius  eximii  artificis  , sed  alterius  valde  minoris 
aestimationis  detegisset;  hinc  vult  a contractu  recedere,  et  urget  ut  Casi- 
mirus pretium  jam  acceptum  restituat,  qui  reponit  circumstantiam  jam 
allatam,  nempe  Carolum  tabulam  emere  toto  animo  voluisse  prae  Ameri- 
cano, qui  certe  nihil  repetisset.  Quaeritur:  l.°  quaenam  regulae  circa  vitia 
mercis,  quae  venditur;  2.°  quid  ais  in  casu  proposito,  nempe  utrum  Caro- 
lus jus  habeat  ad  repetendum  pretium  recedendo  a contractu. 

Ex  Jure  Canonico.  — Regulam:  Qui  tacet,  consentire  videtur, ^ nonnulli  contra 
alios  hac  distinctione  intelligendam  esse  sentiunt:  qui  tacet  in  favorabilibus, 
consentire  videtur;  qui  vero  tacet  in  odiosis,  consentire  non  videtur.  Quae- 
ritur: l.°  utrum  iste,  an  alius  sit  genuinus  regulae  sensus;  2.°  quaenam 
requirantur  conditiones,  ut  regula  allegari  possit. 


Ex  Theologia  Dogmatica.  — Objicinut  rursus,  synodum  Laodicenam  can.  35, 
districte  prohibere,  quominus  «.  Christiani,  relicta  Dei  Ecclesia,  abeant  et 
Angelos  nominent  vel  congregationes  faciant  »;  Ongenem,  lib.  5.  contra 
Celsum,  et  Theodoretum  in  epistolam  ad  Coloss.  eumdem  cultum  vetare; 
Patres  vero  passim  monere,  diligendos  quidem  esse  Sanctos  atque  hono- 
randos, non  vero  colendos,  uti  patet  ex  epistola  Ecclesiae  Smyrnensis,  ex 
Hieronymo,  in  epistolam  ad  Coloss.,  ex  Augustino  epistola  109.  alias  53.  et 
contra  Vigilantium  n.  5.  — Quomodo  respondes  (1)? 

(1)  V.  Perron.  1.  cit.  num.  29. 

Ex  Theologia  Morali.  — Camillus  habet  chirographum  alicujus  crediti,  quod 
difficiliter  repeti  potest;  atque  hinc  illud  viliori  pretio  offert  Paulo,  qui 
libenter  emit,  quia  ex  circumstantiis  suis  particularibus  illius  facilius  so- 
lutionem obtinere  potest.  Quaeritur:  l.°  utrum,  et  quatenus  haec  jura  vendi 
possint,  cum  sint  incerta;  2.°  quonam  hujusmodi  jura  modo  traduntur ; 3.° 
utrum  Paulus  salva  justitia  id  facere  possit. 

Ex  Sacra  Liturgia.  — l.°  Unde  ortae,  et  quanti  sint  faciendae  Ecclesiasticae 
Processiones? 

2.°  Et  quaenam  monita  a Processionum  ritu  sunt  eruenda? 


Ex  Theologia  Dogmatica.  — Urgent:  Ecclesia  Romana  cum  aliquem  virum 
virtutibus  praeclarum  inter  Sanctos  recenset  solemni  utitur  canonizationis 
ritu.  Atqui  canonizatio  est  quaedam  apotheosis,  qua  Ethnici  cooptatis  inter 


MENSE  FEBRUARIO. 

IV.  In  Congregatione  ad  S.  Stephanum, 
die  b,  feria  5. 


V.  In  Congregatione  ad  S.  Laurentium, 
die  12,  feria  5. 

Deos  hominibus  divinos  decernebant  honores.  Ergo.  — Responde  ostendens 
quid  discriminis  intersit  inter  Ecclesiae  canonizationem  et  Gentilium  apo- 
theosim  (1). 

(1)  V.  Laiiibertininm  d * Beatificat,  servorum  Del.  — Bellarm.,  de  Beatificat,  et  Canoni- 
zat. Sant.  lib.  1.  c.  19. 

Ex  Theologia  Morali.  — Cyrillus,  qui  est  debitor,  nonnullis  rationum  mo- 
mentis, quae  licet  nullius  fere  valoris  sunt,  tamen  objici  possunt,  et  lo- 
cum dare  tractandae  ante  judices  causae,  sese  per  alium  inscienti  creditori 
offert  ad  creditum  emendum  eo  pretio,  quod  ab  aliis  oblatum  fuit,  quod- 
que minus  valde  est  eo,  quod  ipsemet  debet.  Potest  ne  Cyrillus  id  agere 
quin  laedat  justitiam  ? 

Ex  Sacra  Liturgia.  — l.°  Quaenam  mysteria  recenseri  possint  in  Aqua  Be- 
nedicta ad  usum  omnium  fidelium? 

2.°  Et  quinam  sint  praecipui  Aquae  Benedictae  fructus? 


Ex  Theologia  Dogmatica.  — Quaeuam  est  doctrina  Catholica  circa  Sanctorum 
invocationem?  Necessaria  ne  ad  salutem,  si  spectetur  in  se?  Necessaria 
ne  quibusdam  ex  Ecclesiae  praecepto?  Si  minime  necessaria  omnibus,  licita 
ne  saltem  omnibus  atque  perutilis  dicenda  est?  Quod  vero  licita  sit  et  uti- 
lis spectatne  ad  fidem  catholicam  (1)? 

(1)  V.  Trid.  Cone.  sess.  25.  — Perron..!.  cit.  n.  38. 

Ex  Theologia  Morali.  — Petrus  domum  suam  vendidit  Antonio  viginti  mil- 
libus aureorum  cum  pacto  illius  redimendae.  Emptor  necessarias  repara- 
tiones agit,  imo  nova  cubicula  aedificat,  quae  valorem  domus  valde  augent; 
attamen  domum  ipsam  hypotheca  aggravat,  nec  non  per  illam  trans- 
eundi servitute.  Jam  vero  Petrus  suo  redemptionis  jure  uti  vult,  petitque 
ab  Antorno,  ut  domum  ei  cedat;  qui  quidem  non  negat,  sed  omnes  repetit 
exspensas,  quas  tum  necessarias,  tum  utiles,  tum  voluptuarias  fecit.  Re- 
ponit Petrus,  se  utique  ad  primas  solvendas  esse  paratum;  quoad  utiles 
nimias  esse,  ad  justamque  rationem  velle  eas  reducere;  nil  prorsus  re- 
pendere in -animo  habere  quoad  voluptuarias.  Quaeritur  l.°  quotuplici  modo 
rescindi  potest  venditio;  2.°  intra  quodnam  temporis  spatium  venditor 
uti  potest  redemtionis  jure;  3.°  utrum  Petrus  domum  suam  redimere  po- 
tuerit, et  omnes  expensas  solvere  nolle;  4.°  quid  ais  de  hypotheca,  et  ser- 
vitute additis. 

Ex  Sacra  Liturgia.  — l.°  Quaenam  mysteria  recondantur  in  caeremoniis  qui- 
bus constare  debet  Solemnis  Campanarum  Benedictio? 

2. °  Cuinam  competit  facultas  Campanas  solemniter  benedicendi? 

3. °  Et  quid  dicendum  de  Parocho  qui  campanam  ex  primo  aere  refectam 
absque  ulla  benedictione  m Campanili  suspendit? 


Ex  Theologia  Dogmatica.  — Evince  ex  sacris  litteris,  invocationem  Sancto- 
rum, tum  eorum  qui  adhuc  in  via  versantur,  tum  eorum  qui  in  patria  jam 
Deo  potiuntur,  licitam  esse  et  utilem  (1)? 

(1)  Ad  ltom.  5.  — ed  Eph.  6.  et  alibi  passim. 

Ex  Theologia  Morali.  — Philippus  plurimas  oves,  quas  nullo  morbo  affectas 
bona  fide  putat,  Martino  vendidit,  qui  pacto  pretio  eas  emit,  cum  aliisque 
suis  commiscet.  At  nonnullis  diebus  post  emptas  oves  comperit  esse  in- 
firmas, morbumque  in  cmteras  irrepsisse.  Martinus  repetit  tum  pretium 


VI.  In  Congregatione  ad  S.  Mariam  Montis  Carmeli, 
die  26,  feria  5. 


MENSE  MAJO. 

VII.  In  Congregatione  ad  S.  Stephanum, 
die  7,  feria  o. 

solutum,  tum  pro  damnis  sibi  illatis  sequam  compensationem.  Quaeritur 
l.°  utrum  id  jure;  2°  quid  dicendum,  si  Philippusjcognovisset  oves  morbo 
esse  affectas. 

Ex  Jure  Canonico.  — Is  qui  tacet,  non  fatetur;  sed  nec  utique  negare  videtur. 
Regola  istbaec  convenit  ne  cum  alia:  Qui  tacet  consentire  videtur , an  ab 
•a  differt?  Quandonam  contra  priorem  regulam,  qui  tacet,  pro  confesso 

est  b&bendus? 


VIII.  In  Congregatione  ad  S.  Laurentium, 
die  21,  feria  5. 

Es  Theologia  Dogmatica.  — Invocatio  et  intercessio  Sanctorum  sunt  relativa. 
Quemadmodum  vero  invocatio,  itane  admittenda  est  intercessio  (1)? 

(1)  V.  Zachar.  c.  1.  — Daniel.  c.  10.  — 2.  Machab.  15.  — 2.*  Petri,  c.  1.  — Grotium,  Crit. 
sacr.  — Perron.  1.  cit.  n.  42. 

Ex  Theologia  Morali.  — Venantius,  qni  est  negotiator,  nonnulla  vini  dolia 
vendit,  quod  quidem  servari  diu  nequit,  sed  tamen  in  praesens  a cseteris 
quoque  communiter  ad  usum  quotidianum  eodem  pretio  venditur.  Stepha- 
nus,  qui  est  emptor,  post  aliquot  menses  comperit  vinum  in  doliis  ita  cor- 
ruptum esse,  ut  nullimode  eo  uti  possit,  impellitque  Venantium  ad  ejus 
damna  resarcienda,  quia,  inquit,  ille  tenebatur  occultum  hujusmodi  vitium 
aperire.  Quid  ais? 

Ex  Jure  Canonico.  — Saepe  saepius  haec  regula  usurpatur:  Ignorantia  facti, 
non  juris  excusat:  Quaeritur:  l.°  quinam  sit  verus  hujus  regulae  sensus: 
2.°  quando  ignorantia  facti  non  excuset;  3.°  quando  e contra  excuset  igno- 
rantia jnris. 

IX.  In  Congregatione  ad  S.  Mariam  Montis  Carmeli, 
die  28,  feria  5. 

Ex  Theologia  Dogmatica.  — Objiciunt:  nonne,  ut  ait  Apostolus  2.  ad  Tim.  1., 
rnxus  est  mediator  Dei  et  hominum,  homo  Christus  Iesus?  Nonne,  teste 
rursus  Paulo,  ad  Rom.  10.  ille  unus  invocandus,  in  quem  unum  creden- 
dum est,  nempe  Deus?  Equidem  psal.  104.  legitur:  confitemini  Domino  et 
invocate  nomen  ejus,  videlicet  ille  invocandus,  qui  confitendus.  Atqui  unus 
Deus  confitendus;  ergo  unum  Deum  invocare  oportet.  — Quomodo  re- 
spondes (1)? 

(1)  V.  Perron.  loc.  cit.  n.  44. 

Ex  Theologia  Morali.  Liberius  viliori  satis  pretio  emit  a Carolo  homine  rudi 
et  inscio  depictam  tabulam,  vel  sciens,  vel  ignorans  prorsus  esse  valde 
pretiosam.  Tenetur  ne  Liberius  manifestare  Carolo,  qui  nescit,  tabulae  va- 
lorem?  quid  si  ignorans  emat?  quid  si  dubitans,  utrum  pretiosa  esset,  nec 
ne,  vel  taceret,  vel  Carolo  diceret,  se  velle  tabulam  emere  sine  scrupulo? 
Quid  ad  singula  respondes? 

Ex  Jure  Canonico.  — Regula:  Cui  licet  quod  est  plus,  licet  utique  quod  est 

minus,  quandonam  valet?  quandonam  fallit? 


MENSE  JUNIO. 

X.  In  Congregatione  ad  S.  Stephanum, 
die  11,  feria  5. 

Ex  Theologia  Dogmatica.  — Quomodo  haec  duo  componis,  omnem  fiduciam  in 
Deo  et  ejus  Christo  collocandam  esse,  ad  Deum  confugiendum  in  nostris 
necessitatibus  et  alia  hujusmodi,  et  ex  altera  parte  invocandos  Sanctos, 
immo  vero  preces  etiam  viventium  expetendas?  Christus  Toannis  10.  ait: 

si  quid  petieritis  Patrem  in  nomine  meo  dabit  vobis:  nonne  ergo  inutile  et 

injuriosum  videtur  perfugium  ad  Sanctos,  perinde  ac  sinon  sufficiat  Deus, 
vel  opitulari  nolit  (1)? 

(1)  v.  Trid.  Cone.  sess.  25.  — S.  Thom.  2.  2.  q.  83.  a.  4.  — Bossuet.  de  Prof.  Confess.  Au- 
gustanae par.  2.  cap.  3.  a.  1.  — Perron.  1.  c.  n.  47. 

Ex  Theologia  Morali.  — Caelestinus  vendit  Satyro  frumentum  communi  pre- 
tio; attamen  ex  notitia,  quam  clanculo  habuit,  magnam  frumenti  quanti- 
tatem resciit  obventuram  ab  exteris  oris.  Hac  super  re  emptor  venditorem 
interrogat,  qui  vel  tacet,  vel  respondet  se  nescire  quidquam,  ac  proinde 
illud  pretium  accipit,  quod  post  paucos  dies  valde  imminuitur.  Tenebatur 
ne  Coslestinus  ad  aperiendam  Satyro  notitiam  quam  secreto,  privatimque 
habuit;  atque  hinc  habendus  ne  est  ut  efficax,  et  culpabilis  causa  damni? 
Quid  vero  si  aperte  dixisset  id  verum  non  esse,  de  quo  in  vulgo  rumor 
erat? 

Ex  Sacra  Liturgia.  — l.°  Unde  orta  consuetudo  equos  et  alia  animalia  be- 
nedicendi die  S.  Antonii  Abbatis. 

2. °  Quaenam  formula  pro  hac  benedictione  sit  adhibenda? 

3. °  Et  utrum  pro  Benedictionibus  de  quibus  nulla  est  mentio  in  Rituali,  uti 
liceat  formulis  quae  inveniuntur  in  piis  libellulis  qui  inscribuntur : II  Sacer- 
dote provveduto , ecc.  aut  Apparatus  Benedictionum,  ecc.,  editus  a Ber- 
nardo  Sannig? 


Ex  Theologia  Dogmatica.  — Vetustis  testimoniis  et  nascenti  Ecclesiae  coaevis 
ostende  Sanctorum  invocationem  licitam  et  utilem  esse  (1). 

(1)  V.  Concilia  oecum.  Constant.  3.  — Nicenum  2.  — Sacramentaria  S.  Gelasii  et  S.  Leon.  — 
Missalia  Gothica  et  Francica,  etc.  — denique  confessiones  ipsorum  Novatorum  apud  Ess- 
linger  nuper  conversum  ad  fidem,  Apolog.  della  Relig.  Catt.  — Perron.  loc.  cit. 
num.  53.  ' 

Ex  Theologia  Morali.  — Cujusdam  mercis  major  venditorum  pars  in  id  con- 
veniunt, ut  ejusdem  venditio  summo  pretio  ab  iisdem  constituto  tantum 
flat.  Hujusmodi  rem  dives  quidam  vehementer  indignans,  eamdem  mercem 
quam  ipse  jam  alicubi  emerat,  nulla  lege  id  prohibente,  sub  intimo  pretio 
vendit,  ita  ut  grave  damnum  venditoribus  illis  afferat.  Quaeritur  l.°  quid, 
et  quotuplex  monopolium ; 2.°  utrum  haec  major  venditorum  pars  id  agere, 
salva  justitia,  potuisset;  3.°  quid  ais  de  hujus  divitis  agendi  ratione? 

Ex  Sacra  Liturgia.  — 1.°  Quid  sit  notandum  circa  Benedictiones  Infirmorum 
eum  Reliquiis? 

2.°  Et  quid  sentiendum  de  Benedictionibus  quae  a Laicis  dari  solent,  vel  re- 
bus, vel  personis? 


XII.  In  Congregatione  ad  S.  Mariam  Montis  Carmeli, 
die  25,  feria  5. 

Ex  Theologia  Dogmatica.  — Objiciunt,  Sanctorum  invocationem  saltem  ex 
parte  nostra  dicendam  esse  superstitiosam:  ii  enim  invocantur,  qui  Sancti 
nunquam  fuerunt,  vel  quorum  sanctitas  in  dubium  revocari  potest.  — Ve- 
rum, dato  et  non  concesso,  quod  heterodoxi  objiciunt,  nega  cum  S.  Thoma, 
Quodlibeto  9.  a.  16.  et  cum  Suaresio,  apud  Noel  t.  9.  distint.  5.  sect.  8., 
quod  adversarii  inde  inferre  putant. 

Ex  Theologia  Morali.  — Angilbertus  societatem  de  negotiis  agendis  inivit 
cum  aliis,  quorum  unus  pecuniae  summam,  nempe  capitale,  confert;  alter 
mentis  operam;  ipse  autem  Angilbertus  cum  caoteri3,  corporis  tantum  vim, 
scilicet  labores.  Contigit  autem  ut  media  capitalis  pars  periret;  Angil- 
bortus  voro,  dum  iter  ageret  pro  societate,  graviores  exspensas  subire 


XI.  In  Congregatione  ad  S.  Laurentium, 
die  18,  feria  5. 

debuit  ad  merces  ejusdem  societatis  servandas;  quin  imo;  aggressores 
toto  cursu  effugiens,  in  speluncam  se  abdidit,  ubi  et  morbo  afficitur,  et  casu 
thesaurum  invenit.  Quaeritur  l.°  cuinam  perit  media  capitalis  pars;  2.° 
quid  ais  de  expensis  ab  Angilberto  actis  pro  merce  servanda;  3.°  tenentur 
ne  socii  ad  damna  Angilberti  sarcienda  pro  morbo  ab  eo  contracto;  4.° 
Habent  ne  iidem  socii  jus  aliquod  ad  hujusmodi  thesaurum? 

Ex  Sacra  Liturgia.  — l.°  Cur  Missae  sacrificium  comparatur  sacrificiis  Abe- 
lis,  Abrahse  et  Melchisedech? 

2.#  Et  cur  Abel  vocatur  puer , et  Abraham  patriarcha  noster ? 

- ■vwajWITJWWwv  . ■ 

MENSE  JULIO. 

XIII.  In  Congregatione  ad  S.  Stephanum, 

die  2,  feria  5. 

Ex  Theologia  Dogmatica.  — Urgent  Novatores,  catholicos  ita  invocare  Bea- 
tissimam Virginem  Mariam  ut  illi  atribuant  quae  nonnisi  Deo  competere 
possunt.  Porro  Mariam  exorant  tanquam  gratiarum  arbitram  his  verbis: 
« mala  nostra  pelle:  — Iesum  post  hoc  exilium  nobis  ostende...  »:  rursus 
ipsam  appellant  vitam  et  spem  nostram,  quin  etiam  Deam.  — Quomodo 
respondes  (1)? 

(1)  V.  Bellarm.,  de  Beatif.  et  Canonis.  Sanctorum  lib.  1.  c.  20,—  Leibnitzium,  in  Syslh. 

Teolog.  — Perron.  1.  cit.  n.  80. 

Ex  Theologia  Morali.  — Domus,  quam  Augustinus  per  novem  annos  Philippo 
locavit  post  biennium  vel  incendio,  vel  terraemotu  maxima  in  parte  de- 
structa fuit;  vel  etiam  propter  irruptionem,  quam  hostes  minitantur,  aut 
morbi,  qui  dicitur  cholera,  invasionem,  a conductore  deseritur  ullam  un- 
quam pensionem  hisce  de  causis  solvere  nolente.  Quaeritur  l.°  quid  loca- 
tio, et  quaenam  ejusdem  materia;  2.°  jure  ne  Philippus  denegat  his  ra- 
tionum momentis  innixus  solvere  pensionem? 

Ex  Jure  Canonico.  — Clericus  quidam  comprobavit  Beneficio  ecclesiastico, 
in  quo  canonice  fuerat  institutus,  curam  animarum  non  inesse,  eo  ductus 
ut  aliquibus  juribus  in  comunitate  civili  frueretur;  quo  obtento,  paulo 
post,  ne  aliquibus  privilegiis  in  comunitate  ecclesiastica  destitueretur,  con- 
trarium comprobare  conatus  est,  videlicet  eidem  Beneficio  inesse  curae 
animarum  onus.  Jam  modo  quaeritur:  l.°  quinam  sit  sensus  hujus  regulae: 
Ex  eo  non  debet  quis  fructum  consequi,  quod  nisus  extitit  impugnare ? 
2.°  utrum  ea  regula  jure  potuerit  contra  praedictum  clericum  allegari. 

— -<oO0^gl§@a(O=>-— 

XIV.  In  Congregatione  ad  S.  Laurentium, 

die  9,  feria  5. 

Ex  Theologia  Dogmatica.  — Quid  intelligendum  est  primario  sub  Reliquia- 
rum nomine,  quid  secundario?  Utrum  Reliquiarum  cultus  habendus  sit 
absolutus,  an  relativus?  Utrum  denique  de  fide  sit,  Sanctorum  Reliquias 
et  monumenta  utiliter  et  pie  a Fidelibus  honorari  (1)? 

(1)  V.  Cone.  Trid.  sess.  25.  — Perron.  1.  c.  n.  82. 

Ex  Theologia  Morali.  — Quirini  agrum  statuto  pretio  conduxit  Virgilius; 
jam  modo  locator  deprecatur,  et  fere  impellit  Virgilium,  ut  omnes  fructus 
per  assecurationem  a grandine  tueatur.  Renuit  conductor,  et  tunc  Quiri- 
nus marte  suo  contractum  assecurationis  cum  societate  inivit,  quae,  omni- 
bus fructibus  grandine  revera  sublatis,  damna  Quirino  sarcivit.  Virgilius 
nihil  de  agro  colligens,  nihil  quoque  vult  solvere  Quirino,  qui  reponit  eum 
debuisse  utile  consilium  accipere,  quo  rejecto,  sibi  damna  imputet,  et  sol- 
vat. Recte  ne  Quirinus  ita  ratiocinatur,  ut  eidem  jus  faveat? 

Ex  Jure  Canonico.  — Ad  verum  sensum  dignoscendum  frequentissime  occur- 
rentis regulae:  Odia  restringi  et  favores  convenit  ampliari,  quaeritur:  l.° 
quaenam  materia,  lex  vel  dispositio  sit  et  dicatur  favorabilis,  et  quae  o- 
diosa:  2.°  quaudonam  hsec  regula  fallat. 

XV.  In  Congregatione  ad  S.  Mariam  Montis  Carmeli, 
die  16,  ferio.  5. 

Ex  Theologia  Dogmatica.  — Affer  ex  novo  praesertim  Testamento  atque  ex 
historia  Ebclesiastica  multiplicis  generis  argumenta,  quibus  luculentissime 
probatur,  Sanctorum  Reliquias  utiliter  et  pie  a Fidelibus  honorari  caepisse 
ab  ipsis  Ecclesiae  incunabulis,  et  subsequentibus  continuo  saeculis  excultas 
fuisse  (1). 

(1)  V.  Matth.  c.  9.  — Actor,  c.  6.  et.  19.  — Euseb.  Hist.  Eccles.  lib.  4.  c.  15.  — Kuinart., 
Acta  martyrum.  — Archeol.  Eccles.  passim. 

Ex  Theologia  Morali.  — Camillus  homicidium  esse  commissurum  Marcum 
asserit,  qui  toto  animo  id  negat;  urget  ille  proposita  sponsione;  hic  autem 
acceptat  duobus  aliis  sponsionibus  initis,  nempe  se  asserere  Victorinum  esse 
intra  annum  moriturum,  seque  nonnulla  saxa  deglutire,  vel  manus  ictu 
disrumpere.  Quaeritur  l.°  quid  sponsio;  2.°  utrum  licitae  sint  omnes  hujus- 
modi sponsiones,  cum  earum  objectum  sit  vel  peccatum  patrandum,  vel 
damnum  sive  alterius,  sive  uniusmet  spondentis. 

Ex  Jure  Canonico.  — Regulae:  Semel  malus  semper  praesumitur  esse  malus , 
objici  potest  illud  juris  triium:  Quilibet  habendus  est  bonus,  donec  probe- 
tur malus.  Quaeritur  proinde:  1 0 de  quanam  praesumptione  regula  sit  in- 
telligenda;  2.°  quotuplex  sit  praesumptio:  3.°  utrum  regula  in  omnibus 
casibus  procedat. 


Ex  Theologia  Dogmatica.  — Quodnam  appellatur  praescriptionis  argumen- 
tum, et  quomodo  potest  ita  urgeri  pro  Sanctorum  cultu,  invocatione  et 
reliquiis  ut  nullus  amplius  supersit  Heterodoxis  objiciendi  vel  detrectandi 
locus  (1). 

(1)  V.  Perron.  de  Cultu  Sanet,  ad  singulas  par. 

Ex  Theologia  Morali.  — Felicitas  ad  omnia  domestica  munia  obeunda  famu- 
lam quamdam  statuto  pretio  ad  sex  menses  conduxit.  Haec  tamen  famula 
nonnullas  praetexens  causas  ante  tempus  discedit,  salariumque  repetit  pro 
tempore,  quo  officia  sua  obivit;  vel  cum  infirmetur,  domi  apud  dominam 
manere  vult,  quam  urget  ad  sibi  expensas  solvendas  pro  valetudine  re- 
cuperanda. Haec  omnia  rejicit  Felicitas;  jure  ne? 

Ex  Sacra  Liturgia.  — l.°  Quid  sibi  velint  verba  Jube  haec  perferri  per  ma- 
nus sancti  Angeli  tui  in  sublime  altare  tuum ? 

2.°  Nec  non  Memento  Domine  famulorum  famularumque  tuarum?  Cum 
neminem  lateat  Deum  nihil  ignorare,  nec  eum  alicujus  oblivisci? 


Ex  Theologia  Dogmatica.  — Objiciunt,  Deum  sustulisse  ex  oculis  Hebraeorum 
Moysis  corpus,  ne  coleretur;  Christum  vero  phariseos  damnasse,  quatenus  aedi- 
ficarent prophetarum  sepulcra  et  monumenta  justorum  ornarent,  Matth.  28. 
— Verum  expone,  in  quonam  sensu  sint  accipienda  quae  opponuntur,  et 
apprime  distingue  inter  dogma  et  disciplinam  (1). 

(1)  V.  i.  Reg.  2.  et  13.  — S.  Ioan.  Chrysost.  homilia  74.  in  Matth.  — Perron.  I.  cit.  n.  92. 

Ex  Theologia  Morali.  — Arnulphus  Friderico  caementariorum  magistro  ope- 
ram locavit  alicujus  domus  tum  aedificanda?,  tum  omnibus  iis  rebus  in- 
struendae, quae  ad  eam  incolendam  requiruntur,  sub  conditione  gravioris 


MENSE  AUGUSTO. 

mulct»  solvendae , nisi  intra  praefinitum  tempus  fabrica  perfecta  fuerit. 
Fridericus  autem  nonnullos  pro  ornamentis,  caeterisque  hujusmodi  adhi- 
buit fabros,  quos  antea  dominus  proposuerat.  Jam  modo,  tum  pro  laterum 
defectu;  tum  pro  fabrorum  ab  opere  inter  se  condicta  remissione;  tum 
pro  inopinata  in  injiciendis  fundamentis  difficultate;  tum  denique  pro  non- 
nullorum ex  fabris  imperitia,  haec  domus  nec  intra  tempus  statutum  ab- 
soluta fuit,  nec  eo  decorata  ornatu  quem  dominus  intendit,  qui  proinde 
damnum  grave  pati  debet.  Fridericus  ne  mulctam  solvat,  vel  damna  re- 
pendat, ea  objicit,  quae  sibi  prorsus  contra  mentem  obtigerunt,  nec  non 
bonam  fldem  circa  fabros  ipsimet  domino  probatos.  Instat  Arnulphus,  ut 
indemnis  ipse  flat  contractus  pacta  appellans.  Cuinam  ratio  ex  justitia  favet? 

Ex  Sacra  Liturgia.  — l.°  Unde  habet  nomen  Canon  ad  significandam  essen- 
tialissimam Missae  partem? 

2. °  Unde  incipit  et  quo  desinit  Missae  Canon  ? 

3. °  Et  quare  Canonis  verba  legenda  sunt  secreto? 


XV11I.  In  Congregatione  ad  S.  Mariam  Montis  Carmeli, 
die  20,  feria  5. 

Ex  Theologia  Dogmatica.  — Objiciunt:  superstitiosum  est,  mortuorum  ossa 
et  cineres  venerari,  nullam  enim  habent  in  se  dignitatem  vel  excellentiam, 
esto  quod  omnes  quae  circumferuntur  honorandae,  verae  et  genuinae  sanc- 
torum reliquiae  habeantur.  Etenim  permultae  sunt  supposititiae.  Ceterum  in 
earum  cultum  nimii  irrepsere  abusus  ita  ut  merito  sint  sustollendae  reliquiae 
ut  sustollantur  abusus.  — Responde  singulis  (1). 

(1)  V.  Perron.  loc.  cit.  num.  102. 

Ex  Theologia  Morali.  — Philippus,  qui  est  pater  familias  saepe  ludit  prae- 
sertim propter  lucrum  cum  sociis,  quos  inter  adest  Cajus,  qui  est  filius 
familias,  quique  cum  possit  de  suo  quinque  aureos  perdere,  viginti  e con- 
tra vicit,  eosque  postea  omnes  novo  ludo  perdidit.  Quaeritur  l.°  quaenam 
conditiones  ad  ludum  licitum;  2.°  utrum  Philippo  sub  duplici  respectu 
tum  personae,  quatenus  est  pater  familias,  tum  intentionis,  ludere  liceat 
3.°  utrum  eidem  id  licuerit  cum  flliofamilias  pro  quinque  aureis,  et  deinde 
pro  viginti. 

Ex  Sacra  Liturgia.  — l.°  Quid  sentiendum  de  Ambrosiana  consuetudine  San- 
ctorum Litanias  abbreviandi  in  divinis  Officiis,  easque  immutandi  circa  San- 
ctorum nomina  ad  usum  propriae  tantum  parochialis  Ecclesiae? 

2.°  Et  quid  de  Litaniis  Lauretanis  ita  decantatis  ut  tertia  quoque  invoca- 
tione tantum  respondeatur  Ora  pro  nobis  ? 


jr-y»  Cougres«:io  generalis  Cleri  Urbani  'n  Si03llo  Xrchiep.  eri!  die  19  (For.  S)  Denembri* 
hora  12  Ij2,  ai  ita  placuerit  Etcaii  et  Ser  D D.  Arobiep 


' 

. 


; 


